မြန်မာ့ရိုးရာဗေဒင်: January 2010\nလူတစ်ယောက်အနေနဲ့ပြောချင်တာတွေသိပ်များလာပြီး ရွေးခြယ်မရဖြစ်လာတဲ့အခါ ရောက်မိရောက်ရာ အရင် ပေါ်တာအရင်ပြော၊ နောက်ပေါ်လာတာနောက်ထပ်ပြော၊ဆက်စပ်မှုကတော့ ရှိသည်လည်းပါ မရှိသည်လည်း ပါပေါ့။ ဒီလိုပြောတာကို စပ်မိစပ်ရာဘာညာသာရကာ လို့ခေါ်မယ်ဆိုရင်တော့....အခုဆောင်းပါးဟာ.....\n(၁) အရိုက်ခံရမယ့်ဘေး လွတ်အောင်ရှောင်မည်။\nချစ်သူဖြစ်သင့်မဖြစ်သင့် ....တဲ့။ မေးလာတဲ့မေးခွန်းက၊ ဆရာဗိုလ့်ဆီမှာ မေးဖို့ကြိုးစားရာကနေ ဆရာဗိုလ့်လက်\nချက်နဲ့ မောင်ဖုန်းဆီ အမေးရောက်လာတဲ့ပုံပါပဲ။ ဒီမေးခွန်းမျိုးက မေးသင့်ပါသလား။ ဟုတ်ကဲ့ မေးသင့်ပါတယ်။\nအဲဒီ့လိုပဲ... ဟင့်အင်း.... မဖြေချင်ပါ။ ဘယ့်နှယ်..၀ဋ်လိုက်မှာလည်းကြောက်ပါတယ်။ နောက်တစ်ခုက ....ကိုယ်က\nမသင့်ကြောင်းဖြေပေးလိုက်တောင် ကိုယ့်အဖြေကြောင့် တစ်ဖက်ကလူမှာ အမှန်တစ်ကယ်မေတ္တာရှိနေရင် ...\nမောင်ဖုန်း အကုသိုလ်တက်မှာပါ။ ပြေးမလွတ်ဘူးဗျ။ ဘ၀ပေါင်းများစွာ ကြားလူဖျက်လို့ မေတ္တာငှက်လေး စနှိုက်\nကြော်လိုဖြစ်သွားနိုင်ပါတယ်။ ဒီလိုပါပဲ မိန်းကလေးဘက်ကကြည့်ရင်လည်း ...ကိုယ်ချစ်တဲ့သူက ကိုယ့်အပေါ်..\nကောင်းပါ့မလား ၊ အကျိုးပြုသူ၊ အမှန်တစ်ကယ်မေတ္တာစစ်နဲ့ချစ်သူမျိုးဟုတ်ပါ့မလား၊ ဒါကိုသိချင်ရှာမှာပါပဲ။\nဒါကလည်းမမှား။ ဆိုတော့....ဘေးကျပ်နံကျပ်တော့အနိုင်လှပါဗျာ ဒီကိစ္စမျိုးက။\nနောက်ဆုံးတော့ မောင်ဖုန်းတို့ ဖိုးသူတော်ကြီးဥပေက္ခာပါရမီကျင့်သလိုပဲ ကျင့်တော့မယ်စိတ်ကူးရပါတယ်။\nလာမယ့်ဘေး ဝေးဝေးရှောင်။ အဲ...တစ်ခုတော့ရှိပါတယ်။ ကိုယ်ရည်ရွယ်တဲ့သူကို ကိုယ်တိုင်အကဲခတ်တာက\nအကောင်းဆုံးပါပဲ။ ကိုယ်က အကဲမခတ်တတ်ရင်တောင် ကိုယ့်ထက်အတွေ့အကြုံပါရမီများပြီးသား အစ်မကြီး\nအပျိုကြီးတွေဆီက အကြံဥာဏ်တောင်းပါ။ ဒါကပိုသင့်လျော်မယ်ထင်ပါတယ်။ မောင်ဖုန်းကိုတော့ ချမ်းသာပေး\nကြပါကွယ်ရို့ ။ (အမျိုးသားထုကြီး သာဓုခေါ်ကြပါ။)\nမှတ်ချက်။ ။ နာမည်ကိုကြည့်ပြီးအကဲခတ်နိုင်အောင်တော့ (ကျားမအားလုံးအတွက်) ချစ်မှုရေးရာအဖြေရှာ\nကဏ္ဍမှာ ကြိုးစားအားထုတ်ပေးထားပါတယ်။ တတ်အားသဖြင့်ပေါ့။\n(၂) အပူတစ်ကာ့အပူ သည်အပူတယ်ဆိုး\nတစ်နေ့ က မောင်ဖုန်းဆီကို မောင်ဖုန်းညီမရဲ့  ခဲအိုက ကံဇာတာလေးစစ်ပေးဖို့ တောင်းဆိုတဲ့အကြောင်းအ\nရာလေးရောက်လာပါတယ်။ တွက်နေကြမို့ သိပ်ပြီး ထူးထူးဆန်းဆန်းမဖြစ်မိပါ။ သို့ပေမယ့် သေချာစစ်ကြည့်ပြီးမှ\nမျက်လုံးပြူးသွားမိပါတယ်။ အထပ်ထပ်ရှိလာတဲ့ ကိန်းဂဏန်းသညာလေးတွေက မောင်ဖုန်းကို စိတ်ဝင်စားစေ\nခဲ့ပါတယ်။ မေးမြန်းလာသူရဲ့  ..မူလမဟာဘုတ်အကြွင်းက လေးကြွင်းဖွားပါ။ တနင်္လာသား ရာဇဖွား လေးကြွင်းဖွားဆိုပါတော့။ နာမည်က (၂င်္လာ စ ၄ဟူးအဆုံး) အမည်ရှင်မျိုးဖြစ်နေပါတယ်။\nမောင်ဖုန်းရဲ့ အလွန်အင်မတန်မေ့လျော့တတ်တဲ့ မှတ်ဥာဏ်က ဘင်္ဂဌာနက ဗုဒ္ဓဟူးဂြိုဟ်လေးကိုတော့ ကောင်း\nကောင်းမှတ်မိနေပါတယ်။ တနင်္လာသားသမီးတွေအတွက်တော့ အင်မတန်ဒုက္ခပေးတတ်တဲ့ ဘင်္ဂဌာနကဗုဒ္ဓဟူး\nလေးပါ။ ဗုဒ္ဓဟူးဟာ တနင်္လာသားသမီးတွေအတွက် မူလတြိရန်းဂြိုဟ်လည်းဖြစ်ပါတယ်။ တြိရန်းဂြိုဟ်ပီပီ...နစ်နာ\nဆုံးရှုံးမှု၊ သေလုခမန်းပူပန်ဆင်းရဲရမှုတွေကို အခါအားလျော်စွာ ဖန်တီးပေးနိုင်စွမ်းရှိတဲ့ဂြိုဟ်ကလေးလည်းဖြစ်\nနာမည်အဖျားစာလုံးက ဘင်္ဂဗုဒ္ဓဟူးနဲ့များ အဆုံးသတ်ထားရင် အဲဒီ့တနင်္လာသားသမီးများအဖို့က သားသမီးနဲ့ပတ်သက်တဲ့အပူသောကကို အနဲနဲ့ အများရင်မှာပိုက်ရဖို့ သေချာလာပါတယ်။ မောင်ဖုန်း အကြိမ်\nပေါင်းများစွာတွေ့ ရှိခဲ့လို့ သံဝေဂလည်းအမှန်ပင်ရမိပါတယ်။ မှတ်မှတ်ရရတစ်ယောက်ဆို တော်တော်လေးကို\nအဖြစ်ဆိုးပါတယ်။ နယ်မှာတုန်းက စာရေးသူနဲ့ အင်မတန်ခင်ခင်မင်မင် နေခဲ့ဖူးတဲ့ ပဒေသာဦးကျော်ဝင်းဆိုတဲ့\nအစ်ကိုကြီးတစ်ဦးပါ။ စာရေးသူနဲ့အတူ သဲတောကုန်းမြင့်ဝိပသနာစခန်းမှာ ဦးဇင်းဝတ်ခဲ့ဖူးစဉ်က သူ့ဆန္ဒအရ\nတွက်ချက်ကြည့်ပေးခဲ့ရဖူးပါတယ်။ တနင်္လာသား နာမည်ကလည်း အဲဒီ့လို တနင်္လာအစ ဗုဒ္ဓဟူးအဆုံးပါပဲ။\nအဲဒီ့လိုတွက်ပေးမိစဉ်တုန်းကတော့ နာမည်က သားသမီးနဲ့ပတ်သက်ပြီး ဆိုးကျိုးမကင်းတတ်ဘူးလောက်ပဲ ဟော\nနောင်တစ်ချိန်မှာတော့ စာရေးသူခင်မင်တဲ့ ပဒေသာကြီးရဲ့  တစ်ဦးတည်းသောသားလေးဟာ သင်္ကြန်မှာရေက\nစားဖို့ ဒိုင်နမိုသွားဖွင့်ရာကနေ ဓါတ်လိုက်ပြီး ဆုံးပါးသွားပါတော့တယ်။ ဖြေမဆည်နိုင် အရူးတစ်ပိုင်းဖြစ်နေခဲ့ရတဲ့\nပဒေသာကြီးကို ဒီနေ့အထိတိုင်အောင် မောင်ဖုန်းအတွေးမျက်စိထဲမှာ မြင်နေရတုန်းပါပဲ။ဒီလိုပါပဲ တစ်ခြားသော\nတနင်္လာအစ ဗုဒ္ဓဟူးအဆုံးနာမည်ရှင် တနင်္လာသားအချို့ မှာလည်း သားသမီးရှိသူတွေမှာ သားပူသမီးပူမကင်းကြ\nအခုလည်း မောင်ဖုန်းညီမရဲ့  ခဲအိုကလည်း ဒီပုံစံ ဒီကိန်းလေးနဲ့ ဗေဒင်မေးရောက်လာပြီး၊ သားသမီးအတွက် ...\nစိတ်သောကအင်မတန်ကြီးမားနေရသူဖြစ်နေပြန်ပါတယ်။ အသေးစိတ်တော့ရှင်းမပြတော့ပါဘူးဗျာ။ မောင်ဖုန်း\nပြောချင်တာကတော့ အကယ်လို့များ စာဖတ်သူဟာ တနင်္လာသား (၄)ခုကြွင်းဖွားဖြစ်ပြီးနာမည် အဖျားစာလုံးကို\nဘင်္ဂမှာရှိတဲ့ ဗုဒ္ဓဟူးနံလေးနဲ့များ မှည့်ခေါ်ထားမယ်ဆိုရင် ...၊ အမည်ပြောင်းနိုင်ရင်လည်းပြောင်းလိုက်ပါ။ မပြောင်း\nနိုင်ခဲ့ရင်လည်း ...တရားအသိလေးနဲ့ အစဉ်ယှဉ်တွဲနေမယ့် စိတ်သဏ္ဍန်လေးကို ပိုမိုတည်ဆောက်ထားဖို့ တိုက်\n(၃) ဓါတ်ခိုက်ရင် နတ်ရိုက်တာထက်နာသကိုး\nဗေဒင်ဟောပါများတော့ ဟောသက်လေးလည်းရလာတော့ အတွက်အချက်အပေါင်းအနှုတ်အမှားတတ်ဆုံးအခါ\nကိုလည်း သိလာပါတယ်။ ထုံးစံအတိုင်းပေါ့ တနင်္ဂနွေအခါပေါ့။ ဘယ်လောက်များမှားလိုက်သလည်း ဆိုတော့၊\nမောင်ဖုန်းတို့ တနင်္ဂနွေအခါကိုတောင် ကြာသာပတေးအခါဆိုပြီး နာရီအကြည့်မှားပြီးတွက်လိုက်ပါတယ်။ ဒါနဲ့ အင်္ဂါသား မောင်ဖုန်းတို့ အင်္ဂါနံဆိတ်သားလေးနဲ့ထမင်းမှာပြီး တီးထည့်လိုက်တာ၊ ဘယ်ပြောကောင်းမလဲ....၊ ဆိတ်သားကိုမစားစဖူး တစ်ခါတစ်လေစားတာမို့လည်း ၀ိဂတိဖြစ်နေလေတော့ ဓါတ်ခိုက်သွားပုံရပါတယ်။ တြိရန်း\nနံသင့်သွားတာ၊ ချက်ချင်းကမောက်ကမတွေဖြစ်ကုန်ပါလေရော။ ကိုယ်တိုင်လည်းတော်တော်အံ့သွားမိပါတယ်။\nအစီအရင်သမားမဟုတ်ပေမယ့် ရှေးပညာရှိတွေ ချန်ရစ်ထားခဲ့တဲ့ ပညာတွေကိုတော့ လက်ဖျားခါမိသွားပါတယ်။\nဒါကြောင့် နတ်ကိုင်မှာထက် ဓါတ်ထိုင်မှာကိုကြောက်၊ နတ်ရိုက်တာထက် ဓါတ်ခိုက်မှာကို လန့်ရတယ်လို့ဆိုပေသကိုးဗျာ။ အင်းလက်တွေ့သုတေသန ထဲမှာ ဓါတ်ရိုက်ဓါတ်ဆင်ပိုင်းတွေကိုလည်း လုပ်ဦးမှ\nလို့စိတ်အတွေးပေါက်လာမိပါတယ်။ ကဲနီးစပ်ရာအပေါင်း ရွှေစူး ရမ်းဂမ်း ဆရာတေး ဆရာဇေ ဆရာဗိုလ် လေးမေ အမောင်ပခန်း တို့ရေ ....အစမ်းသပ်ခံရမယ်သာပြင်ပေတော့။ မောင်ဖုန်းကတော့ ဒုက္ခပေးတော့မယ်။\nစကားစပ်မိရာကအကြောင်းအရာသစ်တစ်ခုရလာပါတယ်။ ဒါကတစ်ခြားမဟုတ်ပါဘူး။ ခု..အွန်လိုင်းဘလော့ဂါ လောကမှာ ဗေဒင်ပညာရပ်နဲ့ပတ်သက်ပြီး၊ မောင်နှမတွေလိုခင်မင်လာတဲ့ရင်းနှီးလာတဲ့\nဗေဒင်မောင်နှမတွေပဲဆိုဆို၊ .....နားလည်ရင်းနှီးလာခဲ့ရတဲ့ ညီအစ်ကိုမောင်နှမများအကြောင်းပါ။ သူတို့အကြောင်းကို ဒီနေရာကနေပဲ ဖွ...အဲလေ၊ ရေးသားတင်ပြလိုက်ရပါတယ်။\nဆရာတေး သို့မဟုတ် ဆရာတေးအေးရိပ်\nအင်္ဂါသားချင်းလည်းတူ ၀ါသနာခြင်းလည်းတူတဲ့ ဆရာတေးဟာ ကျွန်တော်နဲ့အွန်လိုင်းမှာ ဗေဒင်အကြောင်း ပထမဆုံးစတင်ဆွေးနွေးဖူးသူဖြစ်သလို၊ အွန်လိုင်းပေါ်မှာ ဗေဒင်ပညာအကြောင်းဆောင်းပါးတွေ ရေးသားစေဖို့\nပထမဆုံးတိုက်တွန်းအားပေးခဲ့သူလည်းဖြစ်ပါတယ်။ သူကိုယ်တိုင်တည်ထောင်အားထုတ်ခဲ့တဲ့ မြန်မာ့ရိုးရာဗေဒင်\nနှင့် နက္ခတ် ( www.mmastrology.com ) ဆိုတဲ့ဘလော့လေးမှာ ကျွန်တော်ဗေဒင်ဆောင်းပါးစတင်ရေးဖြစ်ခဲ့ပါ\nတယ်။ မှတ်မှတ်ရရ လွန်ခဲ့တဲ့ နာဂစ်ကိစ္စလေးမတိုင်မီကစပြီးဆိုပါတော့။ အစအနောက်သန်သလို...ရှာရှာဖွေဖွေ\nတောက်တီးတောက်တဲ့ ပြောတတ်ဆိုတတ်တဲ့ ဆရာတေးဟာ...့ကျွန်တော်အင်မတန်လေးစားရတဲ့ ကျေးဇူးရှင်..\nဆရာဦးမောင်မောင်သန်း(ရင်ကိုအေးမြစေသား) ရဲ့  အဝေးရောက်တပည့်တစ်ဦးလည်းဖြစ်ပါတယ်။ အင်္ဂ၀ိဇ္ဇာကို\nအသုံးတည့်နေသူတစ်ဦးဖြစ်ပြီး..၊ သူခိုင်းလို့ နိုင်ငံရပ်ခြားထွက်မယ့်သူတွေတော်တော်များများ ဘုန်းတော်ကြီး\nကျောင်းပတ်ဝန်းကျင်တစ်ဝိုက်မှာ ရေညှိခွာကြတာမို့ ခုဆို ဘုန်းတော်ကြီးကျောင်းတွေမှာ ရေညှိရှားပါးလာမှုတောင်ကြုံလာရပါတယ်။ ပညာဇောအပြင် ဘာသာရေးစိတ်ဓါတ်ပါ ပြည့်ဝတဲ့၊ မြန်မာ့ပညာကို\nအမှန်တစ်ကယ်မြတ်နိုးတဲ့ ဆရာတစ်ဦးကိုပြပါဆိုရင် ဆရာတေးကိုလက်ညိုးညွှန်ပြမိမှာပါပဲ။\nဆရာဇေ သို့မဟုတ် ဆရာဇေယျာမောင်\nဆရာတေး နဲ့ ခင်မင်သိကျွမ်းလာရကတစ်ဆင့် နောက်ထပ် ရင်းနှီးခင်မင်လာပြီး၊ ပညာရပ်ပိုင်းဆိုင်ရာတွေမှာ..\nတစ်ဦးနဲ့တစ်ဦး ဆွေးနွေးဖလှယ်မှုအလုပ်ဖြစ်ဆုံး ဆရာတစ်ဦးကတော့ ကျွန်တော်တို့ရဲ့  ကိုဇေယျာမောင်ပါပဲ။ သူ့ကို ပိုသဘောကျမိတာတစ်ချက်ကတော့ လက်တွေ့သုတေသနလုပ်တတ်တဲ့ အကျင့်တူလေးရှိနေခြင်းကိုပါပဲ။\nကျွန်တော့်ထက်အသက်အားဖြင့် အနဲငယ်ပိုကြီးပြီး (ဟဲဟဲ...စိတ်မရှိပါနဲ့ဆရာဇေ မှန်တာတွေပြောတတ်လို့ပါ )\nမြန်မာ့ရိုးရာလက်ဆန်းဗေဒင်နယ်ပယ်ထဲက ဆန်းကျမ်းဗေဒင်ကို အလွန်ဝါသနာကြီးလှတဲ့ ဆရာဇေယျာမောင်\nဟာ .. ထူးခြားတဲ့ အတွေးသစ် အမြင်သစ်ကလေးတွေလည်း ရှိနှင့်ပြီးသူဖြစ်ပါတယ်။ ဆန်းကျမ်းသမားလို့ဆိုရခြင်း\nခံရလောက်အောင်ကိုလည်း ဆန်းဗေဒင်အပေါ် ၀ါသနာကြီးမားသူတစ်ဦးဖြစ်ပါတယ်။ ကျွန်တော်မျှော်လင့်မိတာ\nကတော့ တစ်နေ့သောအခါမှာ ဆရာဇေယျာမောင်ဟာ သူအမြဲလေ့လာခဲ့တဲ့ဆန်းကျမ်းဗေဒင်ပညာနဲ့ဆိုင်တဲ့..\nသုတေသနမှတ်တမ်းတွေကို ကျမ်းပြုချန်ရစ်ခဲ့ပါစေလို့ မျှော်လင့်မိတာပါပဲ။\nရန်းဂန်း သို့မဟုတ် ရွှေရောင်ငါးဖလောင်းလေးတစ်ကောင်\nဘလော့ဂါသက် ရင့်သန်သလောက် ဗဟုသုတပိုင်းဆိုင်ရာတွေမှာလည်း စူးစမ်းမှုအင်မတန်အားကောင်းလှတဲ့\nဆရာမင်းသိင်္ခရဲ့  မထင်မရှား တပည့်ငယ်တစ်ဦးဖြစ်သူဟာ ဆရာရန်းဂန်း (younggun) ဟာ ဖိုက်တာဂြိုဟ်အင်္ဂါ\nနဲ့ ဥာဏ်ပညာဂြိုဟ် ကြာသာပတေး မတော်တဆ ညားပြီး မွေးထားသလားတောင်ထင်ရပါတယ်။ ပညာရပ်ပိုင်း\nဆိုင်ရာတွေမှာ အမြင်မတော်တာရှိလာရင် ဆော်ပလော်တီးဖို့ လက်နက်တွေချိတ်ထားလိုက်တာကလည်း ...\nမောင်ဖုန်းတို့ငယ်စဉ်က ခေတ်စားခဲ့ဖူးတဲ့ ရမ်ဘိုဇာတ်ကားထဲက ရမ်ဘိုကြီးလိုတောင် ထင်ရပါတယ်။ သူ့ဓါးသွား\nပေါ်မှာ မြိကနဲ မပါသွားဖို့ ကိုယ်တောင်အနေအထိုင်အပြောအဆိုအရေးအသား ဆင်ခြင်နေရပါတယ်။\nကွယ်လွန်သွားရှာပြီဖြစ်တဲ့ ဆရာကြီးဆရာမင်းသိင်္ခ သိမသွားလိုက်ရှာတဲ့ (သူသိပ်လိုချင်ခဲ့တဲ့) ရွှေငါးအဆင့်တပည့်လောင်းလျာလေးတစ်ဦး ဟောဒီကမ္ဘာ ဟောဒီ့မြန်မာပြည်မှာ ရှိနေခဲ့မယ်ဆိုရင် အဲဒီ့လူဟာ\nမောင်ရန်းဂန်းဆိုတဲ့ အနာဂတ်မျိုးဆက်တစ်ယောက်ဖြစ်မယ်လို့ မောင်ဖုန်း အမှန်တစ်ကယ်ယုံကြည်မိပါတယ်။\n(ခုချိန်မှာတော့ ငါးဖလောင်းလေးဘ၀မှာသာ ရှိပါသေးတယ်။) အတွေးသစ်အမြင်သစ်တွေနဲ့ ဓါးရောင်လှံရောင်\nတစ်ပြောင်ပြောင်ဖြစ်နေတဲ့ သူ့ရဲ့ ဘလော့လေးကတော့ ဒီမှာပါ။\nအမောင်(ပခန်း) သို့မဟုတ် တော်တော်တူတဲ့ငါလိုကောင်\nမွေးနေ့ချင်း ..မဟာဘုတ်ဖွားချင်းပါ တူညီနေပြီး ရုပ်ချင်းပါ ဆင်တဲ့အပြင် မကောင်းတဲ့အကျင့်လေးတွေချင်းပါတူ\nနေတဲ့ နက္ခတ်ဗေဒင်ပညာသုတေသီ တစ်ဦးကတော့ ကျွန်တော့်ဆိုက်ဒ်မှာလင့်ခ် ချိတ်ပေးထားပြီးဖြစ်တဲ့...\nနက္ခတ်ဗေဒင်သုတေသီ ဘလော့ကို အသက်သွင်းဖန်တီးနေသူ အမောင်(ပခန်း) ဖြစ်ပါတယ်။ ထူးထူးခြားခြား\nညွှန်းစရာမလိုလောက်အောင်ကို သူနဲ့ပတ်သက်ပြီးထူးထူးခြားခြားဘာမှပြောစရာမရှိလှပါ။ တစ်ခုပါပဲ။\nကျွန်တော်မောင်ဖုန်း သည်နေ့အထိ တွေ့ဖူးလာသမျှ နက္ခတ်ဗေဒင်ပညာကိုလေ့လာအားထုတ်နေသူတွေထဲမှာ\nသူ့လောက်အနုစိတ်ဆန်ပြီး အတွေးအမြင်ရှင်းတာ..ခွဲခြမ်းစိတ်ဖြာတတ်တာမျိုး၊ အတွေးမှန်ကို ချည်ခင်ထဲကနေ\nချည်မျှင်အစမှန် ကို နှိုက်ထုတ်နိုင်သလိုမျိုး .. လုပ်နိုင်တာမျိုးကတော့ သူတစ်ယောက်ပဲတွေ့ဖူးပါသေးတယ်။\nမလေးမေ သို့မဟုတ် တဲရော့ဗေဒင်ဆရာမကြီးမမိုးသူ\nတွေ့ဖူးသလောက် တဲရောဗေဒင်သမားတွေထဲမှာတော့ မလေး လောက်တော်တဲ့မှန်တဲ့ တဲရော့သမားမျိုး တစ်ခါ\nမှမကြုံဖူးပါဘူးအစ်ကိုရယ်တဲ့...။ အမောင်(ပခန်း) က အဲသလိုဆိုပါတယ်။ ဆိုရလောက်အောင်လည်း မမိုးသူဟာ\nတော်ပါတယ်။ လူမျိုးခြားတဲရော့ဆရာကြီးတစ်ယောက်ထံကနေ ပညာအမွေရရှိခဲ့တဲ့ မမိုးသူဟာ မောင်ဖုန်းနဲ့\nလည်း တစ်ယောက်တစ်လှည့် ဗေဒင်မေး တဲရော့မေးပြီး နှိပ်စက်နေကြမို့ သူ့ဟောကိန်းလေးတွေ တစ်ကယ်မှန်\nတာကို မကြာမကြာတွေ့မြင်ခဲ့ရပါတယ်။ ...အဲ တစ်ခုပဲ။ ..A အကြောင်းမေးရင် B အကြောင်းဖြေတတ်ပြီး၊ Bအကြောင်းမေးရင် Aအကြောင်း ဖြေဖြေတတ်တဲ့ညဉ်ကလေးကလွဲရင် တစ်ကယ်တော်သူမို့လို့ အနာဂတ်မြန်မာပြည်ရဲ့  . ....ဗေဒင်ပညာရပ်ပိုင်းဆိုင်ရာကဏ္ဍတွေမှာ နောင်တစ်ချိန်နေရာယူလာမယ့်မျိုးဆက်\nPosted by Sayarphone at 12:55 PM Labels: ကျွန်တော့် အတွေးအမြင်\nနာမည်အဖျားစာလုံး တနင်္လာနံဖြင့် မှည့်ခေါ်ခြင်း နှင့် အုပ်ထိမ်းပျိုးထောင်ခြင်း\nနာမည်အဖျားစာလုံး (က၊ခ၊ဂ၊ဃ၊င) ဖြင့်မှည့်ခေါ်ထားသော ..... အေးချမ်းငြိမ်း၊ အောင်အောင်ခိုင်၊ ကျော်ကျော်၊ ခင်မောင်ငြိမ်း၊ မြင့်မြင့်ခင်၊ ဇော်မင်းကို.. စသည်ဖြင့်သော ရင်သွေးငယ်များကို ပြုစုပျိုးထောင်ခြင်းဆိုင်ရာကဏ္ဍ။\nနာမည်အဖျားစာလုံး (က၊ခ၊ဂ၊ဃ၊င) ဖြင့်မှည့်ခေါ်ထားသော ရင်သွေးငယ်များကို ပြုစုပျိုးထောင်ပေးတဲ့နေရာမှာ\nအထူးဂရုစိုက်ဖို့လိုပါတယ်။ အတုခိုးအမြန်ဆုံး ကလေးတွေမို့ပါ။ တစ်ခြားကလေးတွေထက် ဒီကလေးတွေက အတုခိုး အရမ်းမြန်ပါတယ်။ ဒါကြောင့် သူတို့ရှေ့မှာ သက်ဆိုင်ရာလူကြီးမိဘတွေ အကြီးတွေက မကောင်းတာကို\nမလုပ်ပြမိဖို့ အရမ်းလိုအပ်ပါတယ်။ ငါပြောသလိုလုပ် ငါလုပ်သလိုမလုပ်နဲ့လို့ ..တားမြစ်လို့မရတဲ့ကလေးတွေပါ။\nသူတို့ကိုကောင်းတဲ့အမူအကျင့် ကောင်းတဲ့စရိုက်ကလေးတွေ အတုခိုး နိုင်အောင် လူကြီးတွေက မသိမသာရှေ့ ကလုပ်ပြသွားဖို့လိုပါတယ်။\nဘာကြောင့်အတုခိုးမြန်ရသလဲ။ ? ? ? ? ?\nနာမည်အဖျားစာလုံးလေးတွေက တနင်္လာနံ ဖြစ်နေရုံနဲ့ အတုခိုးမြန်ရသလား။ မေးစရာရှိပါတယ်။ တနင်္လာဂြိုဟ်\nဆိုတာက စန္ဒာလမင်းကို ခေါ်ဆိုခြင်းဖြစ်ပါတယ်။ လဟာ သူ့ရဲ့  ကိုယ်ပိုင်အရောင်အ၀ါမရှိပေမယ့် တစ်ခြားကအလင်းရောင်ကို စုပ်ယူပြီး ပြန်ဖြန့်ကျက်နိုင်တဲ့ သဘောမျိုးဆောင်တဲ့ ဂြိုဟ်ပါ။ ဒါကြောင့် နာမည်အဖျားစာလုံး တနင်္လာဂြိုဟ် နဲ့မှည့်ခေါ်ထားတဲ့ ကလေးငယ်တွေဟာ အကျင့်စရိုက်ကူးစက်လွယ်ကြခြင်း\nဖြစ်ပါတယ်။ တစ်နည်းအားဖြင့် အတုခိုးမြန်ကြပါတယ်။\nတာဝန်တွေနဲ့မဖိလိုက်ပါနဲ့။ သူတို့က တာဝန်ဆိုတာကြီးကို အရမ်းကြောက်တတ်တဲ့ကလေးတွေလည်းဖြစ်ပါတယ်\n။ လူကြီးမိဘဆိုတာကတော့ သူတို့ကို တာဝန်ယူတတ်အောင် ပြောပြဆိုဆုံးမ သင်ကြားပေးရမှာပါ။ သို့ပေမင့်...\nအတင်းအကျပ် တာဝန်ယူခိုင်းတာမျိုး ၊ ထမ်းရွက်ခိုင်းတာမျိုးကတော့ သူတို့ကို ညှင်းဆဲလိုက်တာနဲ့တူတူပါပဲ။\nသူတို့က ပေါ့ပေါ့ပါးပါးနေတတ်လွန်းသူတွေမို့ ဖိအားပေးခံရခြင်းကို အထူးကြောက်ရွံ့ တတ်ကြတာပါ။\nသူတို့က စိတ်ခံစားမှုနောက်ကိုလိုက်ပြီး အရောင်ပြောင်းလွယ်ကြတဲ့သူတွေလို့လည်း ခေါ်ဆိုနိုင်ပါတယ်။ ခုစိတ်\nဆိုး၊ ခုစိတ်ပြေ၊ တစ်သက်လုံးမခေါ်ဘူးပြော ခဏနေပြန်ခေါ်ဆိုတာမျိုးပေါ့။ အပြောင်းအလည်းမြန်ဆန် ပြီး များများပြောင်းလည်းလွယ်တဲ့ ကလေးငယ်မျိုးတွေမို့ ..သူတို့ကို ပုံသေသတ်မှတ်စည်းကမ်းချမှတ်ပေးဖို့က အခက်အခဲရှိတတ်ပါတယ်။ ဒါကိုလည်း သတိပြုရပါတယ်။ သူတို့က ပြတ်သားမှုအားနဲတာလည်း အမှန်ပါ။ ဒါကို\nဆရာမိဘတွေအနေနဲ့ ..သတိမမူမိပဲ .( ဟင် ငါမေးနေတယ်လေ ဖြေလေ ရှင်းအောင်၊ ဘယ်လိုကောင်စားမှန်း\nကိုမသိဘူး၊ ဒီစာကလေး ပြန်တာကိုပဲ တိတိကျကျမဖြေနိုင်ဘူး။ ဟိုလိုလို သည်လိုလိုနဲ့ ကဲဟယ်.....ကဲဟယ်........\nဗြန်း....ဗြန်း) ဆို ......... သွားပြီ။ တစ်ခြားဆီပဲဖြစ်သွားပါပြီ။\nကလေးမှာမှ မရှိတာကို မရှိနိုင်တဲ့ အရာကို ဇွတ်တောင်းနေသလိုပါပဲ။ မြင်ရလေ စိတ်နောက်ဖို့ကောင်းလေပါပဲ။\nမှည့်တယ်......မှည့်တုန်းကတော့ ။ ဟယ် ဟိုကိုးရီးယားမင်းသားနာမည်လေးနဲ့ဆင်ဆင်လေးဖြစ်အောင် ....၊ ငါ\nကြိုက်တဲ့ဟိုမင်းသမီးလေးနဲ့ နာမည်ချင်းလေးဆင်အောင် ..ဘယ်လိုဘယ်ညာပေးလိုက်မယ်။ ရင်သိမ့်တုန် အချစ်\n၀တ္တုစာရေးဆရာမလေး မဘယ်သူ မှည့်တဲ့ သူ့ဇာတ်ကောင်နာမည်လေးပေးလိုက်မယ်။ စသည်ဖြင့် စိတ်ကုန်\nစရာကောင်းလောက်အောင် ကို မှည့်ကြပါတယ်။ မေသူငြိမ်း ဆိုတဲ့နာမည်မျိုးကိုတောင် ...သိပ်ခေတ်မဆန်ဘူး\nတစ်ခြားကလေးတွေနဲ့စာရင် နာမည်နဲနဲအောက်တယ်ထင်လို့ ...မေသူရတနာငြိမ်း ဖြစ်အောင်ပြောင်း၊ ...အဖေ\nနာမည်လေးထည့်မှ ပိုမိမယ်ဆိုပြီး မေသူရတနာငြိမ်းကျော်ခင် ဖြစ်လိုဖြစ် ၊ တစ်ကယ်ကို စိတ်ပိန်ဖို့ကောင်းတဲ့\n(အထူးသဖြင့်)အချို့သော ကလေးမိခင်တွေကို ကြည့်ကြည့်ပြီး နှလုံးနောက်မိတဲ့အထိပါပဲ။\nကိုယ်မှည့်တဲ့နာမည်နဲ့ ကိုယ့်ကလေးရဲ့  စရိုက်လက္ခဏာ ချင့်ချိန်တတ်ဖို့လည်း တစ်ကယ်လိုအပ်ပါတယ်။ လူနည်း\nစုလောက်ပဲသိသိ သိတဲ့လူတွေမှာ ထိုက်သင့်တဲ့အကျိုးလေး ရလိုရငြား ကျွန်တော်ကြိုးစားကြည့်နေတာပါ။ နာမည်အဖျားစာလုံးကို တနင်္လာနံနဲ့ မှည့်ခေါ်ထားတဲ့ကလေးတွေမှာ ...အဓိကအလိုအပ်ဆုံးကတော့ ..သူတို့ဝါသ\nနာပါမယ့် အကြောင်းအရာတွေထဲက နေမှ ကောင်းတဲ့လမ်း ကောင်းတဲ့အကြောင်းအရာလေးတွေကို အတတ်\nနိုင်ဆုံးလမ်းပြအတုယူစေနိုင်ဖို့ လူကြီးမိဘဆရာသမားတွေအနေနဲ့ ထိမ်းမတ်ညွှန်ပြပေးနိုင်ဖို့ပါပဲ။ ဘာလို့လည်း\nဆိုတော့ သူတို့လေးတွေက စိတ်ခံစားမှုနောက်ကို လိုက်ပြီး ၊ ၀ါသနာဆိုတာကို အဓိကထားတတ်ကြလို့ပါပဲ။\nနောက်တစ်ခုကတော့ ...သူတို့က အသင်းအဖွဲ့ ဆိုင်ရာကဏ္ဍတွေနဲ့လည်း အထူးပတ်သက်နေကြမယ့်ကလေး\nမျိုးတွေပါ။ လူအများစုနဲ့ ပါဝင်ပတ်သက်ပြီး အဖွဲ့ အသင်းဆိုင်ရာကဏ္ဍတွေမှာ လည်း ငယ်စဉ်ကတည်းကကို\nစပြီး ပတ်သက်လာတတ်တာကို လူကြီးမိဘများအနေနဲ့ တင်ကြိုနားလည်ထားဖို့လည်း လိုပါတယ်။ ကလေးက\nအသင်း တစ်ခုခုမှာပါချင်တယ်။ ၀င်ချင်တယ်။ မိဘတွေက နားမလည်ဘဲ (အလုပ်ရှုပ်ရန်ကော ။ သွား...ဘာမှမပါ\nနဲ့ အလကား အပိုကုန်အောင် ဘာဖြစ်တယ် ညာဖြစ်တယ် ) ဆို ... သွားပါလေရော ခုတ်ရာရှရာ တစ်ခြားဆီပါ။\nကလေးကို မဖွံ့ဖြိုးအောင် ဖိလိုက်သလိုပါပဲ။ အဲဒီ့လိုမကြာခဏအဖိခံရမယ်ဆိုရင် ကလေးက မသိအောင်လုပ်တဲ့\nအကျင့်မျုိးစွဲကပ်လာနိုင်သလို ..၊ မကောင်းတဲ့သူတွေနဲ့ ပေါင်းဖော်မိရင် အတုယူမိရင် မကောင်းတဲ့အဖွဲ့အသင်း\nတွေနဲ့ ပျော်မွေ့လာပြီးအရွယ်ရောက်ချိန်မှာ ပြောမရဆိုမရ ထင်ရာလုပ် ပျော်သလိုနေ ဖြစ်လာတတ်ပါတယ်။\nသူတို့ကို ခြိမ်းခြောက် ငေါက်ငန်းတာထက် ပျော်အောင်ထားပြီး ချော့မော့ စည်းရုံးသွားတာက ပိုအဆင်ပြေစေနိုင်\nပါတယ်။ ကြားနေ၀ါဒကို ငယ်ငယ်ကတည်း က စပြီး တစ်စထက်တစ်စ ကျင့်သုံးလာတတ်တဲ့ကလေးတွေမို့....\nတစ်ဖက်ဖက်ကို ရွေးခြယ်ဖို့ ပြတ်ပြတ်သားသားလုပ်ဖို့ အတင်းအကျပ်ခိုင်းစေတာမျိုးရှောင်ကျဉ်ကြပါလို့တိုက်\nPosted by Sayarphone at 8:13 PM Labels: နာမည်အကြောင်း သိကောင်းစရာ\nဒီဆောင်းပါးလေးကတော့ ကျွန်တော်နဲ့ခင်မင်ရင်းနှီးနေတဲ့ အစ်ကိုဥပသကာနဲ့ ဆွေးနွေးထားတာလေးကို ပြန်လည် တင်ပြပေးလိုက်တာပါ။ အမှန်ကတော့ မျက်လုံး အားနည်းလာတာရယ် ခုရက်ပိုင်း ဆောင်းပါး ရေးဖို့ကိုပဲ အချိန်နဲနဲ လုနေရတာရယ်ကြောင့်လည်း ပါပါတယ်။ ကိုယ်ရေးချင်နေတဲ့ အကြောင်းအရာတွေဖြစ်ပေမယ့် အရမ်း ကျယ်ပြန့်လှလို့ စပြီးကို မရေးဖြစ်သေးတဲ့ ထုံးစံအတိုင်းပေါ့ ကျွန်တော့်ရဲ့  မကောင်းတဲ့ အကျင့်အတိုင်း ဟိုတစ်တို့ သည်တစ်စ မပြီးဆုံးသေးသော ကဏ္ဍတစ်ခုပါ။\n10:38 PM me: တိန် အစ်ကို အဲဒါဆိုမိုးလင်းလိမ့်မယ်\n10:39 PM upasaka969: ဟုတ်\n10:40 PM ဆေင်း ပါးရေးတင် လိုက်\nကျန်တဲ့ ကျနော့် လို ၀ါသနာရှင်တွေ ပါ သိရတာ ပေါ့\n10:42 PM me: ဘင်္ဂ သည် ပြောင်းလည်းမှု ၊ မရဏသည် ပရနယ်ပယ်၊ ပုတိသည် လမ်းခုလတ်၊ ရာဇ သည် ရည်မှန်းချက်ပန်းတိုင်၊ သိုက်သည် အတိတ်ကုသိုလ်ကံအကျိုးပေး၊ အထွန်းသည် အောင်မြင်ထင်ရှားခြင်း၊ အဓိပတိသည် အရည်အသွေး ၊ စသည်ဖြင့်ဆိုပါတော့။ ဒါက အရမ်းကိုကြမ်းပါတယ်။ အယူအဆကြမ်းပေါ့။\n10:43 Pမရဏ ကို ပရ လောကနဲ့ ဆက်နွယ်တယ်လို့ယူတာ လား ဆရာ\n10:44 PM me: မှန်ပါတယ်။ ဒါပေမယ့် ပရလောကဆိုလို့ သရဲတစ္ဆေ နာနာဘာဝ ၀ိနာဘာဝနယ်ပယ်ချည်းပဲလို့မကောက်ယူအပ်ပါဘူး။ အစ်ကိုလည်းသိပါတယ်။ ပရ ဆိုတာ အခြားသော နယ်ပယ် ဆိုတဲ့သဘောပေါ့။\n10:45 PM ဒါကြောင့် မရဏဌာနကို အကျယ်ချဲ့မယ်ဆိုရင် နိုင်ငံရပ်ခြားတိုင်းတစ်ပါး\n10:46 PM နယ်စွန်နယ်ဖျား\n10:47 PM အာကာသ နှင့် အခြားသော ဂြိုဟ်များ\nစသည်ဖြင့်ပေါ့အစ်ကို အများကြီးပါပဲ ပြောရရင်။\n10:48 PM သောကြာမရဏ ဖြစ်နေတဲ့ သုံးခုကြွင်း ဘွားတွေအတွက်\nနိုင်ငံခြားကံ နဲတယ်လို့ ပြောလို့ရပါသလား၊\nပမာအားဖြင့်ပြောရရင် ပိုတောင် ကံအားကြီးတယ်လို့ဆိုနိုင်ကောင်းဆိုနိုင်ပါသေးတယ်။\n10:49 PM နိုင်ငံ့ဂုဏ်ဆောင် ဦးသန့်ဟာ သောကြာမရဏဖွားပါခင်ဗျာ\n10:50 PM ဒါပေမဲ့ တချို့သောဆရာတွေအဆိုရ\nဆရာ ဘယ်လို မြင်သလဲ ခင် ဗျ\n10:52 PM me: တစ်ချို့သော ဆရာတွေကို မှားတယ်လို့ကျွန်တော်မပြောလိုပါ။ သို့သော် လှေနံဓါးထစ်ပြီး ရှောင်ရမယ်လို့တော့ ကျွန်တော်ဖြင့်မယူဆမိပါ။ ဥပမာဆိုကြပါစို့ လူတစ်ယောက်ရဲ့ အညွန့်ဂြိုဟ်ဟာ မရဏမှာရှိနေလို့ အဲဒီ့ဂြိုဟ်နဲ့ပတ်သက်တဲ့ အကြောင်းအရာတွေကို ရှောင်ခိုင်းရမယ်ဆိုရင် ဒီလူ့အနေနဲ့တစ်သက်လုံး အညွန့်မထွက်တာပဲအဖတ်တင်ပါလိမ့်မယ်။\n10:53 PM ထပ်ပြီးကျွန်တော်ဥပမာပေးရှင်းပြပါ့မယ်။\n10:55 PM နောက်တစ်ခုက မရဏဌာနကို လုံးဝအဆိုးလို့သတ်မှတ်လို့မရတာပါ။\n10:56 PM အဲဒီ့လိုပဲ အပေါ်လေးအိမ်ကဂြိုဟ်တွေကိုလည်း အကောင်းချည်းသတ်မှတ်လို့မရပါ။\n10:57 PM မရဏဌာနကို ရေမရှိတဲ့သဲချောင်းကြီးလို့တင်စားမယ် ဥပမာပေးမယ်ဆိုပါစို့။ သဲနဲ့လုပ်ကိုင်စားသောက်မယ့်သူအတွက်တော့ အဲဒါဟာရတနာသိုက်ပါပဲ။\n10:58 PM upasaka969: ဟုတ်\n10:59 PM ဆန်းကျမ်းအယူနဲ့ပေါင်းပြီး\n11:00 PM -+-=+\n11:01 PM me: ဆန်းကျမ်းအယူအဆနဲ့ပေါင်းတဲ့သဘောထိမဟုတ်သေးပါဘူးခင်ဗျ။ ဒါပေမယ့် အဲဒီ့သဘောတော့ဆန်ပါတယ်။ တစ်ကယ်ဝန်ခံရရင်တော့ နက္ခတ္တဗေဒ ပိုင်းဆိုင်ရာ သဘောတရားအချို့ ပါပါတယ်။\n11:02 PM upasaka969: ဟုတ်ဆရာ\nနဲ လောက်ရှင်းပြပါ လား\n11:05 PM me: ဒီလိုပါ။ ဌာနနဲ့ ဂြိုဟ် သဘောအရ သုံးသပ်တယ်လို့လည်း ဆိုနိုင်ပါတယ်။ ဥပမာအားဖြင့် မရဏမှာဌာနမှာရပ်တဲ့စနေနဲ့ အဓိပတိဌာနမှာရပ်တဲ့စနေ ကို သုံးသပ်မယ်ဆိုပါတော့။ ကျွန်တော့်အယူအဆအရ အဓိပတိဌာနက စနေကို သဘောမကျပါဘူး။\nဘာလို့လည်းဆိုတော့ အင်္ဂါပိုင်တဲ့ အဓိပတိဌာနမှာရပ်တည်ထားလို့ပါ။\n11:07 PM upasaka969: မဟာဘုတ် ကသစ်အိမ်နဲ့\nအဲလို မပေါင်းပဲနဲ့ အဖြေမထုတ်သင့်ပါဘူး\n11:08 PM အဲ လို ဆို ရာဇ အိမ်မှာ ရပ်တဲ့ ဗုဒ္ဓဟူး အတွက်\nအဲ လို လား\n11:10 PM me: အကောင်းချည်းတော့ဖိပြောလို့မရပါဘူး ။ မရဏမှာရှိတဲ့ဗုဒ္ဓဟူးဟာ စာပေနဲ့အတွေးအခေါ်ပိုင်းကို ဖြစ်ထွန်းစေတဲ့ အနေအထားတစ်ရပ်လို့တော့ ကျွန်တော်ယူဆပါတယ်။\nသို့သော် ဒီအချက်က လေ့လာနေဆဲပါ။\n11:12 PM upasaka969: ဟုတ်ဆရာ\n11:13 PM me: ဗုဒ္ဓဟူးရာဇရဲ့အတွေ့ရအများဆုံးအချက်ကတော့ အရောင်းအ၀ယ်နဲ့ ကုန်သွယ်မှုဆိုင်ရာ အသက်မွေးမှုကို တွန်းအားအဓိကပေးခြင်းပါပဲ။\n11:14 PM upasaka969: ဟုတ်\n11:17 PM မဟာဘုတ်ရဲ့ မူလ ရှိနေတဲ့ ကသစ်ဂြိုဟ်တွေနဲ့\nမိတ် ရန် ဓာတ်မခွဲတော့ ဘူး လား\n11:18 PM me: ဟာ ခွဲရတာပေါ့ခင်ဗျာ။ သို့သော် ဒီနေရာမှာတော့အထူးပြောင်မြောက်စွာ သတိထားဖို့လိုပါတယ်။\nမိတ်ရန်ဆိုရာမှာလည်း လက်ရိုးနဲ့လက်ဆန်းမှာ ဘယ်မိတ်ရန်ကိုယူသုံးမလဲ။\n11:19 PM လက်ဆန်းမို့ လက်ဆန်းမိတ်ရန်ပဲသုံးမလား။ လက်ရိုးက မိတ်ရန်ကို သုံးမလား။\nနှစ်ခုစလုံးချိန်ဆမလား။ စသည်ဖြင့်ပေါ့ အများကြီးပါပဲ။\nupasaka969: လက်ရိုးနဲ့ လက်ဆန်း ကွဲနေတယ်\nဘယ် ဟာက ပို မှန် လဲပေါ့\nme: လက်တွေ့လေ့လာ တစ်ကယ်စူးစမ်း အဟုတ်လုပ်ကြည့်မှ ဒါတွေက သိရမှာပါ။\n11:20 PM မှန်ရာဝန်ခံရရင်တော့ အတွေ့အကြုံအရ လက်ရိုးက သဘောတရားတွေကို ထည့်သွင်းစဉ်းစားသုံးသပ်တာက ပိုပိုပြီး အဖြေမှန်ထွက်တာကိုတွေ့ရပါတယ်။\n11:23 PM upasaka969: လက်ရိုးမှာကျတော့\n11:25 PM မနက်ဖန်မှ သေခြာအောင်မေးရမှာ ပဲ\nme: မှန်ပါတယ်ခင်ဗျာ အသေနှံ စံလှ ၀က်ကို မသတ်လို ဆိုသလိုပေါ့။ တနင်္ဂနွေသည် သောကြာ နှင့် စနေကို ရန်ပြု၏။ တနည်းအားဖြင့်မနှစ်သက်လို့ဆိုတယ်မဟုတ်လား။ ဒီလိုပဲ သူအိုကောင် ဆိုတဲ့အတိုင်း သောကြာကလည်း တနင်္ဂနွေကို မနှစ်သက်ပါဘူး။ သဘာဝအားဖြင့် ဒီဂြိုဟ်နှစ်ခုက ဆန့်ကျင်ကျပါတယ်။\n11:26 PM upasaka969: အဲ လိုဆို\nက မြင်တဲ့ အမြင် မှာ အား နည်း ချက်ရှိနေ လား ဆရာ\n11:27 PM me: ဘာကြောင့် အတွင်းမိတ်လို့ လက်ဆန်းဥပဒေသမှာ ထွက်ရသလဲတော့ ကျွန်တော်လည်းတစ်ကယ်မသိတာပါ။ သို့သော် ရှေးဆရာတွေရဲ့အဆိုကတော့ အားနည်းချက်မရှိနိုင်ဘူးလို့ကျွန်တော်ယူဆပါတယ်။ ကျွန်တော်တို့က ဥာဏ်တိမ်နေသေးလို့ ဆက်နွယ်မှုကို သေချာသဘောမပေါက်သေးတာပါ။\n11:28 PM upasaka969: ကျေးဇူး\nကျနော် က မေးတတ် အောင် ကို မနည်း\nလုပ် နေရတာ ပါ\nme: ပြောရရင် မောလှတယ်ထင်ပါဘူးတစ်ကယ် ...သို့ပေမင့် .... အခါလင့်ပြီမို့ တတ်သယောင်မှတ်သယောင်နဲ့ ကျွန်တော် ...ဟုတ်ကဲ့ ပတ်တရောင် နဲ့တွေ့မှာစိုးလို့ ဂိုးပြီအစ်ကိုရေ......။ ကောင်းသောညပါခင်ဗျား။\n11:29 PM upasaka969: ငြိမ်း ချမ်း ပါစေ ဗျာ\nPosted by Sayarphone at 5:07 PM Labels: ကျွန်တော့် အတွေးအမြင်\nအမည်ပြောင်းလည်းသည့်အခါ အရေးအကြီးဆုံးမှာ တရားဝင်နိုင်ငံသားမှတ်ပုံတင်မှ အမည်ကိုပြောင်းလဲမှုပြု\nလုပ်ရခြင်း ဖြစ်၏။ အဘယ်ကြောင့်နည်း။\nတစ်ကယ်တော့ အမည်သညာ မှည့်ခေါ်ခြင်းဟူသည်မှာ ဗေဒင်ပညာရှုထောင့်မှတွက်ဆလျှင် တနင်္ဂနွေဂြိုဟ် နှင့်စပ်လျဉ်းသော ကိစ္စအချင်းအရာဟု ဆိုနိုင်ပါသည်။ တနင်္ဂနွေဂြိုဟ်သည် အသိအမှတ်ပြုခြင်း ဆိုင်ရာတွင် အရေးပါလှသော ဂြိုဟ်လည်းဖြစ်သည်။ အမည်သညာ ဟူသည်မှာလည်း မောင်ဘယ်သူ မဘယ်ဝှာ စသည်အားဖြင့် အသိအမှတ်ပြုရခြင်းတစ်မျိုးလည်းဖြစ်ပါသည်။ ယင်းသို့သာ အသိအမှတ် မပြုထားပါမူ..လူမှုဆက်ဆံရေးတွင် အလွန် အခက်အခဲ ဖြစ်လာနိုင်ပါသည်။ ပမာအားဖြင့် (ဟဲ့ ရှစ်ယောက်မြောက်ရဲ့ အထက်က အကောင် အမေ့ကိုဆပ်ပြာသွားဝယ်ပေးစမ်း၊) (ရွာအစွန်အိမ်ရဲ့  ဒီဘက်အိမ်က လင်မယားက ဆွမ်းကျွေးဖိတ်လိုက်တယ်) ( ဘယ်အိမ် ကလည်း နားမလည်ဘူး) စသည်ဖြင့် အခက်အခဲ တော်တော်များသွားနိုင်ပါသည်။ ယင်းသို့ဖြစ်ခြင်းကြောင့် အမည်သညာ မှည့်ခေါ်သတ်မှတ်ပြီး မောင်ဘယ်သူ မဘယ်ဝါ စသည်ဖြင့် အမှတ်သညာပြု အသိမှတ်ပြုထားကြရခြင်း ဖြစ်သည်။ သို့ဖြစ်ရာ တနင်္ဂနွေဂြိုဟ်သည် အမည်သညာ မှည့်ခေါ်ခြင်းနှင့် အထူးစပ်လျဉ်း လာပြီး၊အမှန်ပင် ပြင်ပလောကတွင် လေ့လာကြည့်ရာတွင်လည်း တနင်္ဂနွေဂြိုဟ်အားကောင်းကျသူများမှာ နာမည်ဂုဏ်သတင်း ထင်ရှား ကျော်ဇောခြင်း ရှိကြလျှက် တနင်္ဂနွေဂြိုဟ် အားနည်းကျသူများမှာမူ နာမည်ပျက် နာမည်ဆိုးတွင် ရစ်ခြင်း ၊ ဂုဏ်သတင်း ညှိးငယ်ခြင်း ရှိကြကုန်သည်ကို များစွာ တွေ့ ရှိရလေသည်။\nတနင်္ဂနွေသည် အသိအမှတ်ပြုခြင်းနှင့် သက်ဆိုင်ရာ အဓိကလွှမ်းမိုးထားသော အမည်သညာ နှင့်ဆိုင်သောဂြိုဟ် ဟုဆိုပါလျှင်၊ ယင်းသို့အသိအမှတ်ပြုခြင်းတွင် ခေတ်အခါပြောင်းလည်းလာသည်နှင့်အမျှ လူဦးရေများပြား လာသည်နှင့်အမျှ သက်ဆိုင်ရာမင်းအစိုးရများမှလည်း နိုင်ငံသား မှတ်ပုံတင်ကဒ်များ ထုတ်ပေးပြီး တစ်ဦးချင်းဆီကို စနစ်တကျသတ်မှတ် ခွဲခြားလာရပါသည်။ ထို့ကြောင့် ပင်လျှင် မင်းအစိုးရ အသိအမှတ်ပြုထားသော နိုင်ငံသား မောင်ဘယ်သူမဘယ်ဝါအဖြစ် တရားဝင် တိုင်းသိပြည်သိ အသိအမှတ်ပြုထားသော နိုင်ငံသားမှတ်ပုံတင်ပါ အမည်မှာ လူတစ်ဦးတစ်ယောက်အတွက် အရေးပါ အရာ ရောက်ခြင်းဖြစ်၏ ။ ယင်းသို့ဖြစ်ခြင်းကြောင့် အမည်ပြောင်းလဲရာတွင် နိုင်ငံသား မှတ်ပုံတင်မှ အမည်ကိုပါ ပြောင်းမှသာလျှင် အမှန်တစ်ကယ် ပြောင်းလဲ ရာရောက်၏။\nအမည်ပြောင်းလည်းရာတွင် မူလအမည်ကို ဖျောက်ရသည်မှာလည်း အရေးပါသော အချင်းအရာ တစ်ရပ်ဖြစ်၏။ အမည် ပြောင်းပြီးသည့်တိုင် မူလအမည်ကိုလှမ်းခေါ်လိုက်ချိန်တွင် မိမိက ပြန်လည် လှည့်ကြည့် မိခြင်းမျိုး အသိမှတ်ပြုစိတ် ကျန်ရှိနေသေးပါက မူလအမည်၏ သက်ရောက်မှုသည်လည်း အတိုင်းအတာ တစ်ရပ်ထိ ကျန်ရှိနေခြင်းဟု သိနိုင်ပေသည်။ တစ်ကယ်တော့ အမည်တစ်ခုကို ပြောင်းလဲရာတွင် အမည်ရှင် နေထိုင်လုပ်ကိုင်နေသော...ပတ်ဝန်းကျင် အသိုက်အ၀န်း၏ ပံ့ပိုးကူညီပေးမှု သည်လည်း အရေးပါ ပေသည်။\nအနှစ်ချုပ် ဆိုရပါမူ အမည်ပြောင်းလဲခြင်းသည် လူတစ်ယောက်အတွက် အရေးပါသောကဏ္ဍဖြစ်ပြီး၊ အရွယ်ရောက်ပြီး လေလေ ပြောင်းလဲရာတွင် အချိန်ပိုယူ ရလေလေ ဖြစ်သည်။ အမည်ပြောင်းလည်းခြင်း အားဖြင့် ကံဇာတာ အတက်အကျများ ပြောင်းလဲ နိုင်ပါသလား ဟု မေးခဲ့ပါမူ မူလဇာတာ လက္ခဏာ အရပါလာသော ကံအခြေအနေပေါ်မှာပင် အမည်ပြောင်းလဲမှု အရလည်း အတိုင်းအတာတစ်ရပ်ထိ ပြောင်းလဲသွား နိုင်ကြောင်း ဖြေဆိုရပေမည်။\nPosted by Sayarphone at 8:46 PM Labels: နာမည်အကြောင်း သိကောင်းစရာ\nအမည်ပြောင်းလဲခြင်း နှင့် ကံဇာတာ (ပထမပိုင်း)\nအမည် ပြောင်းလဲခြင်း။ အမည်ပြောင်းလဲခြင်း ဟူသည်မှာ လွယ်ကူသည့်ကိစ္စ တစ်ခု မဟုတ်ပါ။ ထို့အတူ ပြောင်းလဲ ပြီးသည်နှင့်လည်း သက်ဆိုင်ရာ အမည်ရှင် ၏ ဦးတည်ချက် ရည်းမှန်းချက် လုပ်ဆောင်ချက်များ\nအားလုံး သည်လည်း အတိုင်းအတာ တစ်ရပ်အထိ အမှန်ပင်ပြောင်းလည်း သွားသည်သာ ဖြစ်၏။\nယင်းသို့ပြောင်းလဲ သွားမှုကြောင့်ပင်လျှင် အနာဂတ်ကံဇာတာသည်လည်း တစ်မျိုးတစ်ဖုံပြောင်းလည်း သွား၏။ ယင်းအချက်ကို လက်ခံနိုင်သူ နှင့် လက်မခံနိုင်သူ များမှာ ပြင်ပလောကတွင်သာမက ဗေဒင်ပညာရှင် လောကမှာပင် နှစ်အုပ်စု ကွဲပြားလျှက် ရှိနိုင်ပေသည်။\nယင်းကိစ္စကို စာရေးသူသည် နှစ်များစွာလေ့လာခဲ့ပါသည်။ ဘာသာရေးရှုထောင့်မှလည်း ဥာဏ်အဆင့်မီသမျှ သုံးသပ်ကြည့်ပါသည်။ အဖြေမှာ တိတိကျကျမရခဲ့ပါ။ နောက်ဆုံးတွင် လက်တွေ့များများ စမ်းသပ်ကြည့်မှသာ အဖြေ ပေါ်တော့မည်ဟု ဆုံးဖြတ်ပြီး၊ အိမ်ရှိခွေးကြောင် စသည်တို့ကို နာမည်ပေး ၏။ အရပ်ထဲတွင်ရှိသော ကလေး သူငယ်များကို နာမည်ပေးတောင်းသည့်အခါ မှည့်ခေါ်ပေး၏။ ပြီးလျှင် စောင့်ကြည့်ပြီး သုံးသပ်၏။ စရိုက် စိတ်နေမှ အစ အသေးစိတ်စူးစမ်း၏။ တိရိစ္ဆာန်များတွင် သက်တမ်းတိုခြင်းကြောင့်ထင်သည်။ အကြီး မြန်သလို စရိုက်များလည်း မှည့်ပြီးမကြာမီမှာပင် သိသိသာသာ ကွဲပြားလာ၏။ အထိုင်မြဲအောင် မှည့်ကြည့်၏။ အိမ်မကပ်အောင်လည်း မှည့်ကြည့်၏။ စာရေးသူလုပ်သဖြင့်မိခင်ကြီးအလွန်ချစ်သော ကြောင်ကြီး အချို့ မှာ အိမ်လည်လွန်ပြီး ပန်းကန်ပြည်သို့ အလည်ရောက်သွားကြ၏။\nခွေးကို ကိုက်အောင်မှည့်ကြည့်၏။ တစ်ကယ်ကိုက်၏။ ဘာသာညာသော နားမလည်။ မြင်သမျှဆွဲ၏။ ခွေးပဲ ကိုက်မှာပေါ့ ဒါကြောင့်ပဲလား သံသယ ပြန်ဖြစ်သဖြင့် အကြိမ်ကြိမ်စမ်း၏။ အားမရသေး။ သို့ဖြင့် ကလေး သူငယ်များကို နာမည် တစ်ကူးတစ်က လိုက်ပေးပြီး စောင့်ကြည့်၏။\nဖိုက်တာဖြစ်လာအောင် အင်္ဂါဂြိုဟ်အားကောင်းနေသူကိုနာမည်အဖျားစာလုံးအင်္ဂါနှင့်မှည့် ပေးလိုက်၏။ ရန်ဖြစ် လွန်းသဖြင့် ကလေးဖခင်(စာရေးသူ၏မိတ်ဆွေ) က .. မထက်မြက်ချင်နေပါစေတော့ .နဲနဲ နားအေးအောင် နာမည် လေးပြင်ပေးပါဆိုသဖြင့် နာမည်အဖျား စာလုံးကြာသာပတေးနံဖြင့် မှည့်ခေါ်ပြောင်းလည်း ပေးကြည့် လိုက်၏။\nစပြောင်းပြောင်းခြင်း ကလေးက အမည်သစ်ကိုစိမ်း၏။ ထို့အတူ ချက်ချင်းလည်း အာနိသင်ကမပြောင်း။ ငါးလနီးပါးခန့် နာမည်သစ် ပြောင်းပြီးချိန်တွင် ကလေးသည် တည်ငြိမ်သွား၏။ နာမည်သစ်ကိုလည်း လက်ခံ လာ၏။ ထို့အတူ စရိုက်ကလည်း သိသိသာသာပြောင်းလည်းသွား၏။ အထူးသဖြင့် ဒေါသစရိုက်များ လျော့ပါး လာပြီး (ကြာသာပတေးအဖျားစာလုံး၏သဘာဝကြောင့်) ဗဟုသုတများကို ပိုမို အမေးမြန်း ထူလာ၏။ ဆင်ခြင်နိုင်စွမ်း ရှိလာ၏။ ယင်းသို့ဖြင့် စာရေးသူသည် ကလေးငယ်ပေါင်း အမြောက်အများကို နာမည် မှည့်ပေးခြင်း ။လက်တွေ့ အကဲခတ်ကြည့်ခြင်း ပြုလုပ်လာခဲ့၏။ ထိုမှတစ်ဆင့် လူကြီးများ ကို လေ့လာ၏။ နာမည် အရ ဖြစ်ပွားလာသော စရိုက် စိတ်နေ စိတ်ထား တို့ကို တတ်အားသဖြင့် သုတေသနပြုခဲ့၏။ ကျယ်ပြန့် လွန်းလှပါပေ၏။ မဆုံးနိုင်။ လေ့လာပါများသောကြောင့် ထိုက်သင့်သော အကျိုးအချို့ကိုမူရရှိခဲ့ပါသည်။\nကလေးသူငယ်များတွင် နာမည်ပြောင်းရသည်မှာလွယ်ကူ၏။ အကျိုးအပြစ် ပြောင်းလည်းရာတွင် လူကြီးများထက်ပိုမိုလွယ်ကူ၏။ မြန်၏။လူကြီးများအဖို့မူ အချိန်ယူရ၏။ ပတ်ဝန်းကျင် ကလည်း အထူး ပံ့ပိုးပေးမှ ပြောင်းလွယ်၏။ ကိုယ်တိုင်ကလည်း နာမည်သစ်ကို လိုလားနှစ်သက် လာမှ အကျိုးပိုမိုရ၏။ အချိန်လည်းယူ ရ၏။ အ၀တ်တစ်ထည်ပြောင်း ၀တ်သကဲ့သို့ကား မဖြစ်နိုင်။ နဂိုအမည်ကိုလည်း တစ်ဖြေးဖြေး နားအကျင့် တိမ်ကောလာအောင် ဖျောက်ယူရ၏။ သို့မှသာလျှင် နာမည်ပြောင်းလည်းခြင်းအဖြစ်သို့ရောက်၏။ အရေးအကြီးဆုံး အချက်မှာ အရွယ်ရောက်ပြီးသူတို့တွင် နာမည်ပြောင်းသောအခါ တရားဝင်နိုင်ငံသား မှတ်ပုံတင်မှ အမည်ကို ပြောင်းလဲ စေရ၏။ အဘယ်ကြောင့်နည်း။\nPosted by Sayarphone at 12:55 PM Labels: နာမည်အကြောင်း သိကောင်းစရာ\nလောင်းကစား ...လောင်းကစားဟူသည်ကားအဘယ်နည်း။ ကံကိုပုံပြီး ဖြစ်နိုင်ခြင်း တစ်ဝက် မဖြစ်နိုင်ခြင်း တစ် ၀က်အနေအထားတွင် မိမိလိုရာဆွဲပြီး ဖြစ်နိုင်သည့်ဘက်က နေ...ရင်ခုန်စွာရပ်တည်ရသော အလုပ်ကိုလောင်းကစား ဟု ခေါ်နိုင်မည်ထင်ပါသည်။ လောင်းကစားစိတ်သည် လူတိုင်း၏ ရင်ထဲတွင် အနဲနှင့်အများ ဆိုသလို ခိုအောင်းနေတတ် သော စိတ်သဘာဝတစ်မျိုးလည်း ဖြစ်မည်ထင်သည်။ ကျွန်တော်သည် အသက် ဆယ့်ရှစ်နှစ်မှ အသက်နှစ်ဆယ့်သုံး နှစ်ထိတိုင်အောင် လောင်းကစားကို စွဲစွဲမက်မက်လုပ်ခဲ့ဖူးသည်။ အသက်နှစ်ဆယ့်သုံးပြည့်ပြီးချိန်မှ စပြီး ရာသက်ပန် လောင်းကစားကို စွန့်ခွာပစ်ခဲ့သည်။ သို့တိုင်အောင် လောင်းကစားစိတ်ကား ရင်ထဲတွင် ရှိနေဆဲသာဖြစ်သည်။\nနောင်သောအခါ ဗေဒင်ပညာကို လေ့လာလိုက်စားမှုပိုမိုလာခဲ့သောအချိန်တွင် ယင်းလောင်းကစားနှင့်ပတ်သက် သော အချက်အလက်များကို စုဆောင်းလေ့လာခဲ့ပါသည်။ ထိုအခါတွင် လောင်းကစားနှင့် ပတ်သက်သောအဓိ က ဂြိုဟ် ကို တွေ့ရှိခဲ့ပါသည်။ ယင်းဂြိုဟ်မှာ စနေဂြိုဟ်ဖြစ်သည်။ ထိုသို့ဆိုလျှင် အချို့သော သူတို့က ကျွန်တော့်ကို ရယ်သွမ်းသွေးချင်လည်း ရယ်သွမ်းသွေးကြပေလိမ့်မည်။ ခုမှသိရသလားဟူပြီးလျှင်။ ကျွန်တော့်အနေနှင့်မူ ကိုယ် တိုင် ဆန်းစစ်လေ့လာကြည့်ပြီးမှ သေချာသည်ဟု စိတ်ချလက်ချယုံကြည်နိုင်သောအခါမှသာ ထိုအယူကိုလက်စွဲ ပြုတတ်သောအကျင့်ရှိနေသောကြောင့် စာဖတ်ရုံ ၊ တစ်ဦးတစ်ယောက်က ပြောရုံမျှ ဖြင့် အလွယ်တစ်ကူလက် ခံနိုင်ခဲ့ခြင်းမရှိခဲ့ပါပေ။\nလောင်းကစား နှင့် ပတ်သက်ပြီး ယင်းသို့ စနေဂြိုဟ်သည် ဆက်နွယ်အားပြုပေးလျှက်ရှိ ကြောင်းတွေ့ရှိရပြီးနောက် ..ယင်းအချက်သည်ကျွန်တော့်အတွက် အလွန်အကျိုးကျေးဇူးရရှိစေခဲ့ပါသည်။ အထူးသဖြင့် နုနယ်သေးသော ကလေးသူငယ်လေးများ ကိုနာမည်ပေးခွင့်ကြုံတိုင်း ယင်းအကျိုးကျေးဇူးကို ပီတိ ဖြစ်ခဲ့ရသည်ချည်းပင်။ အဘယ်ကြောင့်နည်း .... ။\nလောင်းကစားကို အလွန်အကျုးလုပ်သော သူများတွင် နာမည် အဖျားစာလုံး စနေသည် တွန်းအားအလွန်ပေး၏။ နာမည်အဖျားစလုံးစနေသည် ပုတိ ရာဇ ဌာနတစ်ခုခုတွင် ရပ် တည်နေလျှင် လောင်းကစားစိတ်ပိုမိုအားကောင်းလာ၏။ အာလပ္ပနကာရကအမည်ဖြစ်ပါမူ .....လောင်းကစားကို စွန့်လွှတ်နိုင်သည်ဟူပြီးမရှိနိုင်တော့ပဲ ...အချိန်တန်သည်နှင့် လောင်းကစားပြန်လုပ်စေအောင်တွန်းအားပေး၏။ အဆိုပါအချက်တို့ကို ရရှိခဲ့သောကြောင့်ပင် အမည်ပေးရာတွင် ကျွန်တော့်အတွက် ကြီးစွာအထောက်အကူရရှိခဲ့ ပါသည်။ ကျွန်တော်လေ့လာမှတ်တမ်းတင်ခဲ့သော လောင်းကစားလောကတွင်ကျင်လယ်နေသူအချို့ ၏ မူလ မဟာဘုတ်နှင့် နာမည်အနေအထားများ ကို ဆက်လက်တင်ပြသွားပါမည်။ လေ့လာကြည့်ကြပါစို့။\nဥပဒေသ (၁) နာမည်အဖျားစာလုံးသည် စနေဂြိုဟ်ပိုင်အက္ခရာတစ်ခုခုဖြင့် မှည့်ခေါ်ခဲ့ပါမူ လောင်းကစားစိတ်၊ သို့မဟုတ် ကံကိုပုံပြီး လုပ်ကိုင်ကြည့်လိုသောစိတ်မျိုး ရှိလာတတ်ပေသည်။\nဥပဒေသ (၂) အာလပ္ပနကာရကအမည်အမျိုးအစားသည် အလုပ်ဟောင်းကို တစ်ဖန်ပြန်လည်ပြီး လုပ်ကိုင်မိစေ တတ်သော အာနိသင်မျိုးရှိ၏။ အာလပ္ပနကာရကအမည်မျိုးကို နာမည်အဖျားစာလုံးစနေဖြစ်အောင် ကြာသာပတေးစ စနေအဆုံးဖြင့်မှည့်ခေါ်ထားသောအမည်များသည် လောင်းကစားမှုကို တစ်ဝဲလည်လည် လုပ်ကိုင်ဆောင်ရွက်မိစေရန် တွန်းအားအထူးပေး၏။\nဥပဒေသ (၃) ပုတိဌာနသည် လူတစ်ယောက်၏ ၀ါသနာ နှင့် ပျော်မွေ့နှစ်လိုသော အကြောင်းအရာများကိုဖော် ပြ၏။ အဆိုပါဌာနတွင် စနေဂြိုဟ် ရပ်တည်နေခြင်း သည် လောင်းကစား သို့တည်းမဟုတ် ကံကိုပုံပြီး လုပ်ရသောအလုပ်များတွင် စိတ်ပျော်မွေ့ မှုဖြစ်စေရန်တွန်းအားပေးသောအနေအထားဖြစ်၏။\nဥပဒေသ (၄) ရာဇ ဌာနသည် လူတစ်ယောက်၏ အနာဂတ်မျှော်မှန်းချက် နှင့် လိုလားတောင့်တချက်များကို ဖော် ပြ၏။ အဆိုပါဌာနတွင် ရပ်တည်သော စနေသည် ကံတရား၏ စေစားမှုအရ ရရှိလာသော ကောင်းကျိုးများကို .... မျှော်လင့်လိုမှုနှင့် လောင်းကစားဆန်ဆန် ပြုလုပ်လိုသော ရည်မှန်းချက်များထားရှိမှုကို ဖြစ်စေရန်တွန်းအားပေး၏။\nဥပဒေသ (၅) မရဏဌာနတွင်ရပ်တည်သော အညွန့်ဂြိုဟ် သို့မဟုတ် နာမည်အဖျားစာလုံးသည်လည်း လောင်းကစားမှု သို့မဟုတ် ကံကိုယုံကြည်ပြီးလုပ်ကိုင်ရသော အသက်မွေးမှု နှင့် ဘ၀ဦးတည်ချက် တို့ကို ...အခါအားလျော်စွာဖြစ်ပွားစေတတ်၏။\nအထက်ပါဥပဒေသငါးချက် နှင့် ကိုက်ညီမှုများ အားကောင်းပါက လောင်းကစားစိတ်အားကောင်းသောသူ တစ် ဦးဖြစ်လာတတ်၏။\n်မွေးခုနှစ်သက္ကရာဇ် ၁၃၃၆ ခုနှစ် နယုန်လပြည့်ကျော် (၈) ရက် ဗုဒ္ဓဟူးနေ့ တွင်ဖွားမြင်သည်။\nမူလမဟာဘုတ်ဇာတာခွင်အရ ၆ခုကြွင်းဖွား ဗုဒ္ဓဟူး ရာဇဖွား ဖြစ်သည်။\nအမည်အမျိုးအစားမှာ ကြာသာပတေးစ စနေအဆုံး (အာလပ္ပနကာရကအမည်) အမျိုးအစားဖြစ်သည်။\nဇာတာရှင်မှာ စာရေးသူ၏ ဦးလေးဦးမင်းတစ်ယောက်ဖြစ်ပါသည်။ စာရေးသူနှင့် အသက်ခြင်းကား သိပ်မကွာလှ ပါ။ သူ့ဘ၀၏ ဖြစ်စဉ် တစ်လျောက်လုံးနီးနီးလောက်ပင် တွေ့ မြင်ခဲ့ရပါသည်။ အထက်ပါဥပဒေသများအရ ဥပဒေသ (၁) (၂) (၃) သုံးချက်လုံးနှင့် ကိုက်ညီသော သူလည်း ဖြစ်ပါသည်။ သူသည်ငယ်စဉ်ကတည်းကပင် လောင်းကစားစိတ်အလွန်များပါသည်။ သရေပင်တမ်း ဘတ်စေ့လှည့်ခြင်းမှ အစ လောင်းကစားနည်းမျိုးစုံ သူမတတ်သည်မရှိ။ အရွယ်ရောက်လာသောအခါတွင် ပိုပြီးသောင်းကျန်းလာပါသည်။ အိမ်ရှိပစ္စည်းများကို ပေါင်နှံပြီး လောင်းကစားမှု မကြာခဏပြု၏။ သူ၏အစ်ကို အကြီးဆုံးက လိုက်ရှာ၊ ဖမ်း၊ လည်ပင်းကိုကြိုးတပ်၊ အရပ်ထဲတိရိစ္ဆာန်လို ဆွဲခေါ်ပြီး ရှက်အောင် ပျောက်အောင် မကြာမကြာလုပ်ပေး၏။ မရပါပေ။ သူကား အကျင့်မပျောက်ခဲ့။ သူသည်အလုပ်လုပ်၏။ ကြိုးစား၏။ အရက်မသောက် မိန်းမမလိုက်စား၊ သို့သော် လောင်းကစားမှုနှင့် ကား ထိလိုက်သည်နှင့် ချက်ချင်းငြိ၏။ အရပ်ထဲတွင် တစ်ယောက်ယောက်နေမ ကောင်းဖြစ်လျှင် ထိုအိမ်နားတွင် သူသည် ရစ်သီ ရစ်သီလုပ်နေတတ်၏။ အိမ်ရှင်များမှ မကျေနပ်သဖြင့် မကြာခဏဆိုသလို သူ၏မိခင်ကို လာလာတိုင်ကြားလေ့ရှိခဲ့ပေသည်။ ထောင်ကျခဲ့၏။ ထောင်ထဲတွင်ပင် လောင်း ကစားမှုကို ဆပ်ပြာတုံးဖြင့် ဂျင်သီးလုပ်ကာ ဒိုင်ကိုင်သဖြင့် ထပ်မံထောင်ကျပြန်၏။ ဇနီးကိုချစ်၏။ သမီးကိုချစ်၏။ အလုပ်ကို ကျွဲလိုနွားလို လုပ်ကိုင်၏။ လောင်းကစားမှုကတော့မပျောက်။ ယနေ့ထက်တိုင် စာရေးသူ၏ ဦးမင်း သည် .......................................။\nတစ်ယောက်သောသူကိုထပ်မံတင်ပြပေးပါမည်။ သူသည်ကား စာရေးသူ၏ မိတ်ဆွေတစ်ဦးဖြစ်ပါသည်။\nကိုကျော်လင်းထွန်း (နာမည်ကို အနဲငယ်ပြောင်းလည်းထားပါသည်။)\nမွေးခုနှစ်သက္ကရာဇ် ၁၃၃၇ခုနှစ် တန်ဆောင်မုန်းလပြည့်နေ့ တနင်္လာနေ့ တွင်ဖွားမြင်သည်။\nမူလမဟာဘုတ်ဇာတာခွင်အရ (၀) ကြွင်းဖွား တနင်္လာသိုက်ဖွား ဖြစ်သည်။\nအမည်အမျိုးအစားမှာ တနင်္လာအစ စနေအဆုံး ကမ္မကာရကအမည်အမျိုးအစားဖြင့်မှည့်ခေါ်ထား၏။\nယခုဇာတာရှင်မှာ စာရေးသူနှင့် ငယ်ပေါင်းကြီးဖော် တစ်ဦးဖြစ်၏။ လောင်းကစားဟူသည်မှာ သူ့ဘ၀ကိုလွှမ်းမိုး\nထားသောအရာတစ်ခုတော့ မဟုတ်ခဲ့ပါပေ။ သို့သော် သူသည်လည်း ဥပဒေသ (၁) နှင့် (၅) တို့ဖြင့် ကိုက်ညီမှုရှိ\nနေသော သူတစ်ဦးကားဖြစ်ပေသည်။ ဘွဲ့တစ်ခုရပြီးချိန်အထိ သူ့ဘ၀သည် လောင်းကစားနှင့်ထဲထဲဝင်ဝင်ပတ်\nတစ်နေ့သောအခါ သူသည် လောင်းကစား ဘောလုံး နှစ်လုံး သုံးလုံး အားလုံးကို ကော်မရှင်ကိုင်ပေးရသော အကြီးစားကော်မရှင်စား တစ်ဦးဖြစ်လာ၏။ အမည်၏ ကမ္မကာရက သဘောတရားသည် သူတစ်ပါးကိုယ်စား ၀င်\nရောက်လုပ်ကိုင်ရခြင်းကို အားပေးလှုံ့ဆော်ထားပြီး၊ နာမည်အဖျားစာလုံးစနေ နှင့် (တနင်္လာ + စနေ) အမည်တွဲ\nသည် ကိုယ်စားလှယ်နှင့် ကော်မရှင်လုပ်ငန်းများကို တွန်းအားပေးထားသော အနေအထားများဖြစ်၏။ စနေသည်\nတာဝန်နှင့် အဓိကပတ်သက်ဆက်နွယ်နေသောဂြိုဟ်ဖြစ်ပြီး တနင်္လာသားအတွက် ကမ္မကာရကဂြိုဟ်ဖြစ်ခြင်း\nကြောင့် သူတစ်ပါးအတွက်တာဝန်ခံဆောင်ရွက်ပေးရခြင်းမျိုးကို အထူးဖြစ်ပွားနိုင်စေ၏။ ယင်းအနေအထားများ\nက သူ့အား ကံဇာတာဇယားကွက်ကို ဖော်ညွှန်းပြဆိုပေးခဲ့၏။\nစာရေးသူ၏မိတ်ဆွေ ကျော်ဝင်းထွန်းသည် လောင်းကစားကော်မရှင်စားဘ၀ဖြင့် အကြီးအကျယ်အောင်မြင်ခဲ့၏။\nလက်ဖျားတွင်ငွေသီး၏။ သွားလေရာလမ်းဖြစ်၏။ ပေါက်ရောက်၏။ ကျယ်ပြန့်၏။ တစ်နေ့......စာရေးသူနယ်တွင်\nဟောခန်းဖွင့်စဉ် သူရောက်လာ၏။ မြင်ရသည်မှာ .... ကတုံးတုံးထား၏။ ပိန်ချုံးနေ၏။ လှီ၏။ စိတ်မချမ်းသာစရာပင်။ အောင်မြင်စဉ်က မတွေ့ခဲရသော်လည်း ဒုက္ခရောက်သောအခါတွင် အားကိုးရာမဲ့ဖြစ်သည့်အဆုံး စာရေးသူထံ ဗေဒင်လေးလာမေးခြင်းဖြစ်သည်။ သူအကြောင်းကိုလည်း ပြောပြ၏။\nကောဇာမြန်မာခုနှစ် ၁၃၆၆ ခုနှစ်အတွင်း လောင်းကစားကော်မရှင်လုပ်ငန်းအကြီးအကျယ်လုပ်ကိုင်ခြင်းကြောင့်\nကျော်ဇောမှုဖြင့် တိုင်းအဆင့်မှ ဆင်းပြီးအရေးယူဖမ်းဆီးခြင်းကိုခံလိုက်ရကြောင်း။ ငွေလည်း တက်တက်ပြောင်\nအောင် ကုန်သွားကြောင်း။ သူ့ကံဇာတာလေးကို ဆက်ပြီးအခြေအနေ ပြန်ကောင်းနိုင်မကောင်းနိုင် နှင့် နောင်\nလည်း ဒီလောင်းကစားအလုပ်ကို မလုပ်တော့ကြောင်း။ လုပ်ဖို့လည်း အခြေအနေကမပေးတော့ကြောင်း စသည်\nစာရေးသူက တွက်စစ်ကြည့်လိုက်ပြီးနောက်။ ပြန်မလုပ်တော့ဘူးဆိုသည်ကို မယုံကြောင်း။ ပြန်လုပ်မည်သာဖြစ်\nကြောင်း။ ပြန်လည်အောင်မြင်ဦးမည်ဖြစ်ကြောင်း။ အောင်မြင်လာပြီးလျှင်လည်း သတိထားဖို့လိုကြောင်း။ အထူး\nသဖြင့် အသက် ၄၀ မှ ၅၀ အတွင်း ထောင်နှစ်ရှည် ကျတတ်ကြောင်း။ စွန့်နိုင်လျှင် အကောင်းဆုံးဖြစ်ကြောင်း\nပြောဆိုပြီး။ နလံထူမည့် ကံ ကို တစ်ဖန်ပြန်လည်တွက်စစ်ပေး ၊ သင့်လျော်သောယတြာနှင့် နာမည်အရ နာမက္ခရ\nသဘာဝယတြာ အချို့ ကို လမ်းညွှန်ပေးလိုက်ပါသည်။\nလွန်ခဲ့သော နှစ်လခန့်က စာရေးသူ၏ ဦးလေးတစ်ဦးနယ်မှ ရန်ကုန်သို့ရောက်ရှိလာချိန်တွင် သူ့သတင်းကို ကြားလိုက်ရပါသည်။ ကျော်ဝင်းထွန်းကြီးတော့ ပြန်အဆင်ပြေနေပြီကွ။ ပြေတာမှ တော်တော်လေးကို ပြေတာဟေ့။ ကြောက်ဖို့ကောင်းလောက်အောင် စီးပွားဖြစ်နေတာ။ ဒီကောင်က ဒီကော်မရှင်စားအလုပ်နဲ့တော့ တော်တော်လေးအကျိုးပေးပုံပဲ ဟု ဦလေးဖြစ်သူမှ သတင်းပြောရင်း ကောက်ချက်ချသွားခဲ့ပါသည်။\nစာရေးသူစိတ်ထဲ တစ်ရစ်ဝဲ၀ဲမြင်ယောင်နေမိသည်ကတော့ သူ၏မူလမဟာဘုတ်ခွင်ပေါ်မှ ဘင်္ဂဌာနရှိ နာမည်\nအဖျားစာလုံး ထွန်း(စနေပိုင်အက္ခရာ) လေးကိုသာ ဖြစ်ပါတော့သည်။\nPosted by Sayarphone at 5:37 PM Labels: ကျွန်တော့် အတွေးအမြင်\nအမှန်ကတော့ ကျွန်တော်သည်ဆောင်းပါးကို ရေးဖို့စိတ်ကူးမရှိခဲ့ပါ။ ဘ၀နောက်ပိုင်းကာလများတွင် သီးသန့် ရေးသားပြုစုရန် အတွက်သာ ရည်ရွယ်ခဲ့ပါသည်။ သို့သော် ...မျက်စိအောက်တွင် မြင်ရပါများလာပြီး၊ ထိုင်ကြည့်နေရသလို စိတ်မချမ်းမသာ ဖြစ်လာသည့်အဆုံးတွင် ရေးရန်ဆုံးဖြတ်ပြီး အောက်ပါ သုတေသနပြုတွေ့ရှိချက် အချို့ကို ရေးသားဖော်ပြလိုက်ရပေသည်။\nတစ်လောကဖြစ်ပါသည်။ ဂျီမေးမှတစ်ဆင့် ကောင်လေးတစ်ယောက် ကိုယ့်ကိုယ်ကို ဆွဲကြိုးချပြီး ဆူဆိုက်လုပ်သွားသော သတင်းတစ်ပုဒ်ကို ဓါတ်ပုံများနှင့်အတူ မြင်လိုက်ဖတ်လိုက်ရပါသည်။ အမှန်လား။ ဓါတ်ပုံလှည့်စားချက်လားတော့မသိ။ စိတ်မချမ်းသာစရာကတော့အမှန်ပင်။ အဆိုပါအကြောင်းအရာသည် ကျွန်တော့်ကို ဆောင်းပါးတစ်ပုဒ်ရေးရန် တွန်းအားပေးသောအကြောင်းအရာဖြစ်လာစေသည်မှာလည်း အမှန်ပင်ဖြစ်သည်။ သို့တိုင်အောင် ကျွန်တော်မရေးဖြစ်သေး။ သို့နှင့် အတန်ငယ်ကြာသွားသော နေ့တစ်နေ့တွင် ပြည်ပမှ မိန်းကလေးတစ်ဦး ကျွန်တော့်ဆီဗေဒင်မေး ရောက်လာပါသည်။ နာမည်က သောကြာဖြင့်စပြီး ဗုဒ္ဓဟူးဖြင့် အဆုံးသတ်မှည့် ခေါ်ထားသည်။ သောကြာသမီး ပုတိဖွားလည်း ဖြစ်သည်။ ဖြစ်ရပ် အတိုချုံးကြည့်သော် ဘာမှတော့မဟုတ်ပါ။ သမီးရည်းစားကိစ္စ အဆင်မပြေမှုကို လာမေးခြင်းသာဖြစ်သည်။ သူ့ကောင်လေးက အခြားတိုင်းပြည်တစ်ပြည်တွင် ရောက်နေသည်။ သူမကို အဆက်သွယ်ဖြတ်သွားသည်ဟု ဆိုသည်။ ပြန်အဆင်ပြေချင်သဖြင့် အဆက်အသွယ် ရခြင်သဖြင့် စိတ်ပင်ပန်းနေသည့် ကလေးမဖြစ်သည်။ ဆန်းတာကတော့ တစ်ခြားမဟုတ်။ မယ်မင်းကြီးမက ...သူ့လက်ကိုသူ ဓါးဖြင့်မွှန်းထားပြီး ဂျီတော့ခ်တွင် ထိုပုံကို တင်ထားခြင်းဖြစ်သည်။ မလုပ်သင့်ကြောင်းပြောသည့် တိုင်အောင်တော်တော်နှင့် လက်မခံပေ။\nကျွန်တော့်စိတ်ထဲတွင် ဆောင်းပါးကို ရေးမှဖြစ်တော့မည်ဟု ဆုံးဖြတ်မိပါတော့သည်။ ဖြစ်နိုင်သမျှ ရင်သွေးမိဘများ ဖတ်မိသည်ရှိသော် အကျိုးတစ်စုံတစ်ရာ ဖြစ်စေလိုသည့်အတွက်ရည်းစူးရေးသားလိုက်ရခြင်း\nကိုယ့်ကိုယ်ကိုဖျက်သံချေးတက်သော အမည်များ သို့မဟုတ် အမည်အဖျားစာလုံးနှင့် ပက္ခမိသော မွေးနံဂြိုဟ်\nယခုဆောင်းပါးကို သေသေချာချာနားလည်လိုပါက မဟာဘုတ်ခွင်ချနည်းမျှ နှင့် ပက္ခမိတတ်ပုံကို အနဲအကျဉ်းမျှ ဖြစ်စေ နားလည်နေဖို့ လိုပါသည်။ သို့မှသာလျှင် မိမိတို့ရင်သွေးနာမည်များ၊ မိမိတို့၏နာမည်များမှအစ နီးစပ်ရာ လူတို့၏ နာမည်နှင့် မဟာဘုတ်ဇာတာများကို တွက်စစ် လေ့လာကြည့်ပြီးလက်တွေ့ အားဖြင့် သိရှိနားလည် ပိုမို သဘောပေါက်လာနိုင်ပါမည်။\nသက်ဆိုင်ရာဇာတာရှင်တစ်ဦးတစ်ယောက်၏ မွေးခုနှစ်သက္ကရာဇ် အရ တွက်ချက်ရယူနိုင်သော မူလမဟာဘုတ် ဇာတာခွင်တွင် အဆိုပါ ဇာတာရှင်၏အမည်အဖျားစာလုံး (၀ါ) အမည်အဆုံးစာလုံးသည် အဆိုပါဇာတာရှင်၏ မွေးနံ ဂြိုဟ်နှင့် ပက္ခ မိနေခဲ့ပါမူ ယင်းဇာတာရှင်သည် သူ့ ကိုယ်သူနစ်နာထိခိုက်အောင် သူကိုယ်တိုင်ပင် ပြုလုပ် မိစေရန် တွန်းအားပေးစေသော အနေအထားတစ်ရပ်ဖြစ်သည်။\nယင်းအချက်ကို စာရေးသူအနေနှင့် နှစ်ပေါင်းများစွာ လေ့လာခဲ့ သုတေသနပြုခဲ့ရပါသည်။ အဖန်ဖန်တွေ့ ရပါများလာသည့်အပြင် အထက်ဖော်ပြသည့်အတိုင်း ရေးသားရန်အကြောင်းများ ပေါ်ပေါက်လာခဲ့ခြင်းကြောင့် ဖော်ထုတ် ရေးသားပေးလိုက်ခြင်းလည်း ဖြစ်ပါသည်။ ယခုရေးသားတင်ပြရာတွင် အမှန်အားဖြင့်မူ ဥပမာ ဇာတာခွင်များ မဟာဘုတ်ခွင်များဖြင့် ဝေေ၀ဆာဆာ ဖော်ပြသင့်ပါသည်။ သို့သော်စာရေးသူ၏ လက်ရှိ အနေအထားအရ နည်းပညာပိုင်းဆိုင်ရာ အားနည်းချက်အချို့ ကြောင့် သဘောတရားအနှစ်ချုပ်ကိုသာ ရေးသားဖော်ပြပေးနိုင်ပါမည်။ မိမိတို့ဘာသာ မဟာဘုတ်ခွင်ချကြည့် ၊ လေ့လာကြည့်ကြပါဟုသာ တိုက်တွန်းလိုက်ရပါသည်။\nစာရေးသူအနေနှင့် မိမိကိုယ်ကို ထိခိုက်နစ်နာအောင်ပြုမှု အားထုတ်မိစေနိုင်သော အဆိုပါကဲ့သို့နာမည်မှည့်ခြင်း မျိုးကို အတတ်နိုင်ဆုံး လုံးဝရှောင်ရှားစေလိုပါသည်။ သိလို့ဖြစ်စေ မသိလိုဖြစ်စေ မှည့်မိခြင်းအားဖြင့် မည်သို့မှပင် အကျိုးမမြင်ပါ။\nအထက်ဖော်ပြပါ မိမိလက်ကိုဓါးနှင့်မွှန်းသော ကလေးမကိုပင် ဥပမာကြည့်ကြပါစို့။ မွေးနံအရ သောကြာသမီးဖြစ်ပြီး မဟာဘုတ်ခွင်အရ သူမမှာ ငါးခုကြွင်းဖွား ပုတိဖွားသောကြာ လည်းဖြစ်သည်။ အမည်မှာ သောကြာစ ဗုဒ္ဓဟူးအဆုံးသတ်ပြီးမှည့်ခေါ်ထားသည်။ ဗုဒ္ဓဟူးသည် ဇာတာရှင် သောကြာသမီးအတွက် မေတ္တာရေးရာ ချစ်မှုရေးရာကို ဖော်ညွှန်းနေသော ဆပွတ်ဂြိုဟ်လည်းဖြစ်သည်။ အဆိုပါဂြိုဟ်သည်သည် အထွန်းဌာနမှ နေပြီး ပုတိဌာနရှိ ဇာတာရှင်၏မွေးနံကို ပက္ခမိထားသည်။ ဆပွတ်ဂြိုဟ်ကြောင့် မွေးနံတွင် အားနဲထိခိုက်စေနိုင်သော အနေအထားကို ဖြစ်ပေါ်လာစေသည်။ တနည်းအားဖြင့် မေတ္တာရေးရာကြောင့် မိမိကိုယ်ကို မိမိထိခိုက်စေနိုင်သောအနေအထားကို ဖြစ်ပေါ်လာစေသည်။ အဘယ်ကြောင့် မိမိကိုယ်ကိုမိမိဟု ဆုံးဖြတ်ရပါသနည်း။\nလူတစ်ယောက်၏ နာမည်အဖျားစာလုံးသည် ထိုလူတစ်ယောက်၏ ရည်ရွယ်ချက် လုပ်ပုံကိုင်ပုံ၊ ဦးတည်ချက်\nရှေးရှု လုပ်ဆောင်ချက်များကိုဖြစ်ပွားစေသောကြောင့်ဆုံးဖြတ်ရပါသည်။ မည်သည့်ဂြိုဟ် အမျိုးအစားပင်ဖြစ်စေ နာမည်အဖျား စာလုံးအနေအထားဖြင့် မူလမွေးနံကို ပက္ခမိခဲ့ပါမူ ယင်းအခြေအနေသည် သက်ဆိုင်ရာ အမည်ရှင်အား ထိခိုက်နစ်နာစေနိုင်သော မိမိကိုယ်မိမိ ဖျက်ဆီးမှုပြုစေတတ်သော အနေအထား အခြေအနေတစ်ရပ်ဟု စာရေးသူအနေဖြင့် သတ်မှတ်ပါသည်။\nပက္ခမိခဲ့သောဂြိုဟ်၏အမျိုးအစားပေါ်လိုက်ပြီး ဇာတာရှင်အနေဖြင့် မိမိကိုယ်မိမိ ထိခိုက်နစ်နာစေသော အနေအထားတို့ကို ပြုမူမိစေတတ်ပါသည်။ အထူးသဖြင့် ပါပထိပ်သီးများဖြစ်သော အင်္ဂါနှင့်စနေနှင့်ရာဟုသည် ပက္ခမိခြင်းအားဖြင့် ဇာတာရှင်အားဆိုးကျိုးဖြစ်စေရာတွင် လက်သံပြောင်သောဂြိုဟ် များဖြစ်ကြသည်။ ရာဟုနှင့်ပက္ခမိခြင်းသည် ဇာတာရှင်အား မိမိကိုယ်မိမိ ခြေဦးတည်ရာ သွားလာနေထိုင်မှုပြုစေရန် တွန်းအားပေးခြင်းမျိုး၊ အဆိပ်သောက်သေခြင်းမျိုးအထိ တွန်းအားပေးတတ်သည်။ စနေနှင့်ပက္ခမိခြင်းသည်\nမိမိကိုယ်မိမိ အပြစ်ပေးခြင်း၊ ဒဏ်ခတ်ခြင်းမျိုးကို နှစ်သက်စေတတ်သည်။ အင်္ဂါနှင့်ပက္ခမိခြင်းသည် မိမိကိုယ်မိမိသွေးထွက်သံယိုအနာတရဖြစ်အောင် ပြုလုပ်ရန်အတွက် အထူးလှုံ့ဆော်မှုပြုတတ်သော အနေအထားဖြစ်သည်။ ထို့အတူအခြားဂြိုဟ်များသည်လည်း ဆိုင်ရာအင်အားအလိုက် ဆိုးကျိုးပြုနိုင် သည်သာဖြစ်သည်။\nထို့အတူပက္ခမိနေသောဂြိုဟ်၏ ကာရကသဘော၊ သဘာဝသောမ ပါပ သဘော၊ မိတ်ရန်သဘော၊ မူလမွေးနံအရ ဆက်နွယ်မှုသဘော အားလုံးသည် လည်း ၊ အဆိုပါ ထိခိုက်နစ်နာအောင်ပြုလုပ်မိသည့်အကြောင်းအရာ အမျိုးအစားကို ခွဲခြမ်းစိတ်ဖြာသည့်အခါ ထည့်သွင်းစဉ်းစားရန်လိုအပ်သော အချက်များဖြစ်ကြသည်။\nပညာလိုက်စားနေသူများအနေနှင့်လည်း မိမိတို့လက်လှမ်းမီရာ တို့ကို လေ့လာအကဲခတ် ကြည့်စေလိုပါသည်။\nအရွယ်မတိုင်သေးမီမှာပင် ဆယ်ပြားစေ့မျိုချမိသဖြင့် အသက်ဆုံးရှုံးရသော ကလေး၊ ရေနစ်သေဆုံးသူ ၊ ဆွဲကြိုးချသူ၊ ဆေးလိပ် အလွန်အကျွံသောက်ခြင်းကြောင့် ဘေးဥပဒ်ဖြစ်ရသူ ၊ အရက်ကြောင့် နစ်မွန်းရသူ စသည်ဖြင့် ....များစွာကို တွေ့ရတတ်ပါသည်။ စာရေးသူ၏ဆန္ဒအလိုအရ လုံးဝမမှည့်အပ်သော အမည်များဟုသာ ဆိုချင်ပါတော့သည်။\nရောက်ဆဲမြန်မာခုနှစ်အတွင်း မွေးဖွားမည့် ကလေးသူငယ်များအတွက် ... အောက်ပါတို့ကို အလွယ်တစ်ကူကြည့်ရှု ရှောင်ကျဉ်နိုင်စေရန် ရေးသားဖော်ပြပေးလိုက်ပါသည်။ နှစ်စဉ်လည်း ရေးသား ဖော်ပြပေးပါမည်။\nယခုရောက်ဆဲကောဇာမြန်မာခုနှစ် ၁၃၇၁ခုနှစ်အတွင်း မွေးဖွားသော ကလေးသူငယ်များအတွက် ဆိုင်ရာနေ့နံ\nသားသမီးအလိုက် မမှတ်အပ်သော ရှောင်ရန်နာမည်အဖျားစာလုံးများကိုရေးသားဖော်ပြပေးအပ်ပါသည်။\nတနင်္ဂနွေနေ့ဖွားရင်သွေးငယ်များ ရှောင်ရန် နာမည်အဖျားစာလုံး ဗုဒ္ဓဟူးနံ (ယ၊ရ၊လ၊၀)\nတနင်္လာနေ့ဖွားရင်သွေးငယ်များ ရှောင်ရန် နာမည်အဖျားစာလုံး အင်္ဂါနံ(စ၊ဆ၊ဇ၊ဈ၊ည)\nအင်္ဂါနေ့ဖွားရင်သွေးငယ်များ ရှောင်ရန် နာမည် အဖျားစာလုံး တနင်္လာနံ(က၊ခ၊ဂ၊ဃ၊င)\nဗုဒ္ဓဟူးနေ့ဖွားရင်သွေးငယ်များ ရှောင်ရန် နာမည်အဖျားစာလုံး တနင်္ဂနွေနံ(အ၊ဥ)\nကြာသာပတေးနေ့ဖွားရင်သွေးငယ်များ ရှောင်ရန် နာမည်အဖျားစာလုံး စနေနံ (တ၊ထ၊ဓ၊ဒ၊န)\nသောကြာနေ့ဖွားရင်သွေးငယ်များ ရှောင်ရန် နာမည်အဖျားစာလုံး သောကြာနံ(သ၊ဟ)\nစနေနေ့ဖွားရင်သွေးငယ်များ ရှောင်ရန် နာမည်အဖျားစာလုံးကြာသာပတေးနံ(ပ၊ဖ၊ဗ၊ဘ၊မ)\nPosted by Sayarphone at 6:09 PM Labels: နာမည်အကြောင်း သိကောင်းစရာ\nပညာရှင်အသက်ပိုင်းရောက်ရှိနေသူများအားလုံးအတွက် တတိယအဆင့် ကံဇာတာဖတ်ရှုခြင်း\nအသက်အားဖြင့် .. ၁နှစ် ၊ ၈နှစ် ၊ ၁၅နှစ် ၊ ၂၂နှစ် ၊ ၂၉နှစ် ၊ ၃၆နှစ်၊ ၄၃နှစ်၊ ၅၀နှစ်၊ ၅၇နှစ်၊၆၄နှစ်၊ ၇၁နှစ် ၊ ၇၈နှစ်၊ ၈၅နှစ်၊ ၉၂နှစ် အတွင်း ရောက်ရှိနေသော ခုနှစ်ရက်သားသမီးများအတွက် အမည်အရဖြစ်ပေါ်လာနိုင်သော ထပ်မံကွဲပြားခြားနားသော ကံဇာတာအကျိုး ပေးများ ။\nယခု တတိယအဆင့်မှာတော့ အမည်အရ ဆက်လက်ကြည့်ရှုနည်းကို အနည်းငယ်ဖော်ပြပေးပါ့မယ်။ ယခုဆောင်းပါးတွေက ဖတ်သူအားလုံးအတွက်သာရည်ရွယ်ပြီး ပညာရှင်ဆောင်းပါးမျိုးမဟုတ်သည့်အတွက်..၊ ကိန်းတွေ စနစ်တွေကိုတော့ အကျယ်တစ်ဝင့်မရှင်းပြတေ့ာပါ။ ကိုယ့်နာမည်ကို ဘာနာမည် ဘာနေ့နံဆိုတာ လောက်သိရုံနဲ့ ကြည့်လို့ရအောင်ပဲ ရေးသားဖော်ပြပေးသွားပါ့မယ်။\nဘာနေ့သားသမီးပဲဖြစ်ဖြစ် အထက်ပါအသက်ပိုင်းကိုရောက်ရှိနေပြီး အောက်ပါအတိုင်းနာမည်ကို မှည့်ခေါ်ထားမယ်ဆိုရင် ...............................................................................................................\n(၁) နာမည်အရင်းစာလုံး ကြာသာပတေးနံ (ပ၊ဖ၊ဗ၊ဘ၊မ) နှင့် အဖျားစာလုံး တနင်္လာနံ (က၊ခ့၊ဂ၊ ဃ၊ င) ဖြင့် မှည့်ခေါ် ထားသော သူများအားလုံးအတွက်။ ဥပမာအားဖြင့် ......... ပြည့်ဖြိုးကို၊ မိုးမိုးခင်၊ ဖြူဖြူခိုင်၊ ပြေသာကျော်၊ စသည် အားဖြင့်သော အမည်ရှင်များအတွက်။\nအထက်ပါအမည်ရှင်တွေအနေနဲ့ကတော့ ကောင်းကျိုးအမြောက်အများရရှိတတ်သောအသက်ပိုင်းပါ။ အထူးသ ဖြင့်တော့ စုလိုက်ပုံလိုက်သော ဥစ္စာဓနငွေကြေး စသည်တို့ကို ရရှိကြတာကို လက်တွေ့များစွာတွေ့မြင်ခဲ့ရပါတယ် ။ ပညာတော်သင်ရွေးခြယ်ခံရတာမျိုး၊ ပညာရှင်တွေ ဆရာမိဘအကြီးအကဲတွေနဲ့စပ်လျဉ်းတဲ့ ကောင်းကျိုးသုခ တွေ ရရှိတာမျိုး ငွေကြေးလာဘ်လာဘ၀င်ရောက်လာတာမျိုးတွေ ကြုံရတတ်ပါတယ်။ ဘာနေ့သားသမီးဖြစ်ဖြစ် နာမည်ကပေးတဲ့ ကောင်းကျိုးကိုလည်း မိမိတို့ထိုက်သင့်တဲ့အတိုင်းအတာကိုယ်စီ ရရှိ ခံစားရနိုင်ပါတယ်။ အထူးသဖြင့် သည်အမည်ရှင်တွေဟာ ကြာသာပတေး တနင်္လာ သောကြာတွေ ဖြစ်နေခဲ့ရင် ပိုမိုအကျိုးပေးနိုင်ပြီး၊ ကျန်နေ့နံသားသမီးများအတွက်လည်း သင့်လျော်သောကောင်းကျိုးရရှိနိုင်သော ကာလဖြစ်ပါလိမ့်မယ်။\n(၂) နာမည်အရင်းစာလုံး သောကြာနံ (သ၊ဟ) နှင့် နာမည်အဖျားစာလုံး ကြာသာပတေးနံ (ပ၊ဖ၊ဗ၊ဘ၊မ) ဖြင့်မှည့်ခေါ်ထားသောသူများအားလုံးအတွက် ။ ဥပမာအားဖြင့် (သီဟဖြိုး၊ ဟိန်းမော်၊ သက်သက်ဖူး၊ သွယ်သွယ်ဖြိုး၊ဟန်နီမျိုး၊စသည်အားဖြင့်သောနာမည်ရှင်များဆိုပါတော့။\nအထက်ပါအမည်ရှင်များအနေနဲ့ အင်အားကောင်းမွန်တဲ့ ကျောထောက်နောက်ခံဘက်ဂရောင်း ကောင်းကောင်း တွေ နေရာကောင်းတွေ ရရှိတတ်သောကာလဖြစ်ပါတယ်။ အင်အားကြီးမားတဲ့ ကြာသာပတေးဂြိုဟ်က ကယ်မ ထောက်ကူ ပေးတတ်သောကာလဖြစ်လို့ ကံကောင်းထောက်မမှုကြုံရသော ကာလလို့လည်း ဆိုနိုင်ပါတယ်။ ကြာသာပတေး တနင်္လာ သောကြာ သားသမီးများအတွက် ကောင်းကျိုးပိုမိုပေးတာကို တွေ့ကြုံခံစားရပါလိမ့်မယ်။ ကျန်နေ့နံသားသမီးများလည်း အသင့်အတင့်ကောင်းကျိုးရပါမယ်။ နာမည်တစ်ခုရဲ့ အားဗလဆိုတာ ပစ်ပယ်လို့မရပါဘူး။\n(၃) နာမည်အရင်းအဖျားစာလုံးများကို အင်္ဂါနံ ( စ၊ ဆ၊ ဇ၊ ဈ၊ ည) နှင့် ဗုဒ္ဓဟူး/ရာဟု နံ ( ယ၊ရ၊လ၊၀) ရောထွေး မှည့်ခေါ်ထားသော အမည်ရှင်များအားလုံးအတွက်။ ဥပမာ အားဖြင့်၊ .... စိုးရွှေ၊ ဇင်မာဝင်း၊ ၀င်းကျော်စိုး၊ လင်းလင်းဟန်ဆွေ၊ ၀တ်ရည်ဇော်၊ ဆွေဆွေယု၊ ...စသည်အားဖြင့်သော အမည်ရှင်များအတွက်။\nအထက်ပါအမည်ရှင်မျိုးတွေကတော့ သတိထားရမယ့် အသက်ပိုင်းပါပဲ။ ဘယ်လိုနေ့နံသားသမီးပဲဖြစ်ဖြစ် နာမည် အရ ဖြစ်ပွားရရှိလာနိုင်တဲ့ အညံ့ပိုင်း အကျိုးကိုလည်း အနဲနဲ့အများ ခံစားရဖို့ရှိပါတယ်။ ဒီနေရာမှာ ပညာရပ်ပိုင်း ဆိုင်ရာအရ အနဲငယ်ထည့်သွင်းပြောဆိုလိုပါတယ်။ ဒီလိုနာမည်တွဲတွေ ဒီလိုအသက်ပိုင်းမှာ ညံ့မယ်ဆိုပါစို့ ။ ဘယ်ဂြိုဟ်က အဓိက ဆိုးကျိုးပေးမလဲလို့ တွေးစရာရှိပါတယ်။ ကျွန်တော့်အယူအဆ နဲ့ အတွေ့အကြုံ အရ ... အင်္ဂါ နဲ့ ဗုဒ္ဓဟူး/ရာဟု ဂြိုဟ် နှစ်လုံးရဲ့အလယ်ဗဟိုချက်ကနေ အခန့်သားထိုင်ပြီးနေတဲ့ စနေဂြိုဟ်ကနေ ဆိုးကျိုး ကိုပေးပါတယ်။ စနေဂြိုဟ်ရဲ့  အာနိသင်အရ ဆိုးကျိုးပေးပါလိမ့်မယ်။\nစနေဂြိုဟ်ဟာ အမှုအခင်းတရားတစ်ဘောင် ကို ဖြစ်ပွားစေပါတယ်။ ၀ဋ်လိုက်သလိုမျိုး ကံအညံ့တွေကိုလည်း ဖြစ်ပွားစေနိုင်ပါတယ်။ ပရက်ရှာတွေ နင်းကန်ပေးတတ်တဲ့ဂြိုဟ်လည်းဖြစ်ပါတယ်။ ပြစ်ဒဏ်ကို အဓိကပေးပါတယ်။ အချိန်ကြာမြင့်စွာစောင့်ဆိုင်းရခြင်း၊ ဆုံးရှုံးထိခိုက်နစ်နာမှုအမျိုးမျိုးကိုပေးတတ်ခြင်း၊ စသည် အားဖြင့် ကို ဖြစ်ပွားစေနိုင်ပါတယ်။ ဒါအတိုချုံးပြီး ဖော်ပြတာပါ။ နောက်တစ်ခုက နေ့နံသားသမီးတစ်မျိုးဆီ အရ လည်း ဆိုးကျိုးရဲ့  ပုံသဏ္ဍန် ကွဲပြားသွားပါတယ်။ အနုစိတ်တော့ ထပ်ပြီးမရေးလိုတော့ပါ။ ဆောင်းပါးအရမ်းရှည် သွားနေပါပြီ။\nဥပမာပဲ တင်ပြပါ့မယ်။ စနေဟာ ဒီနာမည်ရှင်တွေကို ဒုက္ခပေးတော့မယ်ဆိုရင် ကြာသာပတေး သားသမီးနာမည်ရှင်မှာ တစ်ခုခုကို ပြန်ရလိုသော်လည်း မရပဲဖြစ်နေတဲ့အခက်အခဲမျိုးကို ပေးတတ် ပြီး၊ အင်္ဂါသားသမီးနာမည်ရှင်မှာ တော့ စပ်တူအစုရှယ်ယာအတွက် ပြသနာဖြစ်တာမျိုး၊ အပြစ်ပေးခံရခြင်း၊ ဒဏ်ပေး ခံရခြင်း တာဝန်များပိပြီးလေးလံဖိစီးနေခြင်းမျိုးကို ဖြစ်စေတတ်ပါတယ်။ တနင်္လာသားသမီး ဒီနာမည်ရှင်မျိုးဆို ရင်တော့ ကိုယ်နဲ့မဆိုင်ပဲ ၀င်ယူလိုက်ရတဲ့ တာဝန် သို့မဟုတ် အပြစ်ဒဏ်ကြောင့် အခက်အခဲကြုံနေရခြင်းမျိုးကို ဖြစ်ပွားစေပါတယ်။ ကျွန်တော်ဒီလောက်ပြောလိုက်ရင် ပညာရှင်တွေအနေနဲ့ ဘာကြောင့်ဆိုတာ သိရှိပြီးဖြစ်နေ ပါလိမ့်မယ်။ လေ့လာသူများအတွက် ..အကယ်လို့ မသိရှိသေးဘူးဆိုရင်တော့ ကာရကနဲ့ ခွဲပြီး အပြစ်အမျိုးအစား ဆိုးနိုင်တဲ့အကျိုးအမျိုးအစားကို ခွဲယူသွားရမယ်ဆိုတာ ဒီဆောင်းပါးကနေ ဖော်ပြရေးသားပေးလိုက်ပါတယ်။\nနောက်တစ်ခုတင်ပြချင်တာကတော့ ဒီအသက်ပိုင်းတွေဟာ မည်သည့်နေ့နံသားသမီးမျိုးမဆို ရောက်ရှိလာတဲ့ အခါ ...သတင်းဆိုး အတင်းအဖျင်းဆိုးတွေ အပြောခံရတာ။ မကောင်းသတင်းတွေထွက်တာမျိုးဖြစ်စေ ဖြစ်ပွား ကြုံတွေ့ရတတ်ပါတယ်။ မိမိကိုယ်က နေ အနံ့ဆိုးထွက်လာတာမျိုးလည်း ထူးထူးခြားခြားဖြစ်လာတတ်ပါတယ်။ အားလုံးကိုတော့မဆိုလိုပါ။ ဒါပေမယ့်အဲလိုကိုယ်နံ့ဆိုးတွေထွက်လာပြီဆိုတာနဲ့ သတိထားပါ။ ဘာသာရေးပိုမို အာရုံစိုက်လုပ်ဆောင်သင့်ပြီဆိုတာ သတိချပ်ပါ။ ထို့အတူ မိမိနေထိုင်ရာပတ်ဝန်းကျင် အခန်း အိမ် အနီးအနား စသည်ဖြင့်နေရာတွေမှာလည်း ဒီလိုအနံ့အသက်ဆိုးတွေ ထွက်လာတတ်ပါတယ်။ အကြံဥာဏ်ပြုပေးရမယ်ဆို ရင်တော့ ...ဗုဒ္ဓဘာသာဝင်များအနေနဲ့ သင့်လျော်တဲ့ ဘုန်းတော်ကြီးကျောင်း သီလရှင်ကျောင်းတိုက်တွေမှာ လေသန့်ဆေးများ၊ အနံ့အသက်ပျောက်ဆးများ လှုဒါန်းပါ။ ဒီ့ထက်ပိုပြီးထိရောက်စေချင်ရင်တော့ ကျောင်းတိုက် တွေမှာ သန့်ရှင်းရေးလုပ်ပါ။ ဝေရာဝစ္စကုသိုလ်ပြုပါ။ ဒါဟာ အကောင်းဆုံး ယတြာပါပဲ။\nအထူးသတိပေးချင်တာကတော့ ဒီအသက်ပိုင်း ဒီနာမည်မျိုးတွေ မှည့်ထားသူများအဖို့ အနက်ရောင်ကို တစ်နှစ် လုံးအထူးရှောင်ပါ။ ဝေးဝေးကနေကို ရှောင်ပါ။ အနောက်တောင်အရပ်ကို ညဉ့်အိပ်ညဉ့်နေ နေ၀င်ရောရီ အသွား အလာမကျူးအပ်သောကာလမျိုး အသက်ပိုင်းမျိုးလည်း ဖြစ်ပါကြောင်း။\nဆောင်းပါးကို ဒီမှာတင်ရပ်မလို့ပါပဲ။ ရပ်ခါနီးမှာပဲ ဂျီတော့ခ်ကနေ၀င်လာပြီး သတင်းတစ်ခုကို လာပြောပြပါတယ်။ ဒီဆောင်းပါးနဲ့ ဘယ်လိုဆက်နွယ်နေတယ်ဆိုတာကို ကျွန်တော်ပြောပြပါ့မယ်။ ခုရေးနေတဲ့ဆောင်းပါးဟာ.... သေသ၀ိဇ္ဇာကိန်းအရ တနင်္ဂနွေအခါကို မူတည်ပြီး အသက်ပိုင်းစနစ်နဲ့တင်ပြရေးသားသွားတာပါ။ ခုလိုရေးနေစဉ် ကာလမှာကိုပဲ မြန်မာစံတော်ချိန်အရ သောကြာနေ့ ညနေ သုံးနာရီ လေးဆယ့်ရှစ်မိနစ်မို့ တနင်္ဂနွေအခါကျ ရောက်နေပြီး၊ ဒီအချိန်မှာ ၀င်ရောက်လာတဲ့သတင်းတစ်ခုက ထူးထူးခြားခြားပါပဲ ။ လူတစ်ယောက်အမှုဖြစ်ပွား နေတဲ့အကြောင်းအရာပါ။ ဖြစ်ပွားနေတဲ့နာမည်ရှင်က (ဗုဒ္ဓဟူးနံ အစ(လအက္ခရ) နဲ့ အင်္ဂါနံအဆုံး(စအက္ခ)နဲ့ ) မှည့်ခေါ်ထားသူဖြစ်နေပါတယ်။ ကာယကံရှင်ဟာ အတိုင်ခံရပြီး အမှုရင်ဆိုင်နေရသူဖြစ်ပါတယ်။ သူ့ကို တိုင်သူက (စနေနံနာမည်ရှင် )ဖြစ်နေပါတယ်။ လက်ရှိလည်း ဖြစ်ပေါ်နေတာမို့ နာမည်ကိုချန်လှပ်ခဲ့ပါတယ်။ ဒီလောက်ဆို ကျွန်တော်တို့ မြန်မ့ာရိုးရာ အင်္ဂ၀ိဇ္ဇာဗေဒင်ပညာနဲ့ ပတ်သက်ပြီး အားရကျေနပ်မှု ရှိလိမ့်မယ်လုိ့ ယုံကြည်မိပါတယ်။\nPosted by Sayarphone at 12:41 PM Labels: ကျွန်တော့် အတွေးအမြင်\nဒီအသက်ပိုင်းတွေကို ရောက်ရှိနေတဲ့ နေ့နံအားလုံးအတွက် တစ်မျုိးဆီခွဲရေးပေးတာပါ။ ဖတ်ကြည့်ပါဦး။ ပိုမိုအနုစိတ်လာတဲ့ သဘောပါ။\nအသက်အားဖြင့် .. ၁နှစ် ၊ ၈နှစ် ၊ ၁၅နှစ် ၊ ၂၂နှစ် ၊ ၂၉နှစ် ၊ ၃၆နှစ်၊ ၄၃နှစ်၊ ၅၀နှစ်၊ ၅၇နှစ်၊၆၄နှစ်၊ ၇၁နှစ် ၊ ၇၈နှစ်၊ ၈၅နှစ်၊ ၉၂နှစ် အတွင်း ရောက်ရှိနေသော ခုနှစ်ရက်သားသမီးများအတွက် ထပ်မံကွဲပြားခြားနားသော ကံအကျိုး ပေးများ။\nယေဘုယျ အခြေခံအားဖြင့်တော့....အကြမ်းသဘော အကောင်းအဆိုး ခွဲမယ်ဆိုရင်..ဒီလိုခွဲခြားပါ။\nကြာသာပတေးသားသမီးများ ကောင်း 100%\nတနင်္လာသားသမီးများ ကောင်း 75%\nသောကြာသားသမီးများ ကောင်း 50%\nတနင်္ဂနွေသားသမီးများ ကောင်း 25% နှင့် ဆိုး 25% သို့မဟုတ် ၀%\nဗုဒ္ဓဟူး/ရာဟုသားသမီးများ ဆိုး 50%\nစနေသားသမီးများ ဆိုး 75%\nအင်္ဂါသားသမီးများ ဆိုး 100%\nတရားသေမမှတ်လိုက်ပါနဲ့ဦး။ ဒါက အားခွဲတဲ့သဘောမျှပါ။ ဆက်ပြီးရေးသားဖော်ပြပေးပါ့မယ်။\nဒီအသက်ပိုင်းမျိုးရောက်ပြီဆိုတာနဲ့ ကိုယ့်ကို လူတွေက အထင်ကြီးပါမယ်။ ပညာရှင်အဖြစ်အသိမှတ်ပြုတာ၊ အကြီးအကဲအဖြစ်ချီးမြှောက်ကြတာမျိုးကို ကြုံတွေ့ ရပါမယ်။ တနင်္လာသားသမီးတစ်ဦးဦးကဖြစ်စေ။ အမျိုးသမီး တစ်ဦးဦးကဖြစ်စေ ကောင်းကျိုးလာပေးတာမျိုးကိုလည်း ကြုံရတတ်ပါတယ်။ အများအားဖြင့်ကတော့ ငွေကြေးဝင်ရောက်လာတာမျိုးကိုကြုံတွေ့ရတတ်ပါတယ်။မေတ္တာရေးရာကတော့ မကောင်းဘူးလို့ ဆိုနိုင်ပါတယ်။ အိမ်ထောင်သည်များအဖို့ အိမ်ထောင်နဲ့ခွဲခွါနေထိုင်ရခြင်း သို့တည်းမဟုတ် အိမ်ထောင်ဖက် ကျန်းမာရေးညံ့ခြင်း၊ စသည်ဖြင့် ကြုံတွေ့ရတတ်ချိန်ဖြစ်ပြီး။ လူလွတ်များအဖို့လည်း ချစ်သူနဲ့ ခွဲခွာရတတ်တဲ့ ကာလမျိုးပါ။ ပညာရပ်တစ် ခုခုကိုလေ့လာလိုက်စားနေသူမျိုးဖြစ်မယ်ဆိုရင် ဒီလို အသက်ပိုင်းတွေက အကောင်းဆုံး ဖြစ်ပါလိမ့်မယ်။ ကြာသာပတေးသားသမီးများ အနေနဲ့ ဒီအသက်ပိုင်းမျိုးမှာ ၀ါညိုရောင်နဲ့ အပြာရောင် ကို များများသုံးသင့်ပါတယ်။\nအကူညီကောင်းတွေ အများအပြားရတတ်ချိန်ပါ။ အထူးသဖြင့် ဆရာသမား အကြီးအကဲများ မိတ်ကောင်းဆွေကောင်းများက အားတက်သရောကူညီတာမျိုးကိုကြုံရတတ်တဲ့ကာလလို့ဆိုနိုင်ပါတယ်။ ထို့အတူ အမွေအနှစ်ရခြင်း၊ ဥစ္စာပစ္စည်းများ ၀င်လာခြင်း စသည်အားဖြင့်လည်းကြုံတွေ့  ရတတ်သော အသက် ပိုင်းလို့ဆိုရပါမယ်။ သူတစ်ပါးကို စည်းရုံးဆွဲဆောင်အား ရှိနေတတ်တဲ့ကာလလည်းဖြစ်ပါတယ်။ ဒီအသက်ပိုင်းမျိုး တွေမှာ အဖြူရောင်ကိုများများသုံးသင့်ပါတယ်။\nအထောက်အပံ့ကောင်း အမှီကောင်း တွေရတတ်ချိန်ဖြစ်သလို၊ ဆရာသမားအကြီးအကဲများကလည်း မိမိကို အားပေးထောက်ခံမှု ပြုပေးနေတာမျိုး ကြုံရတတ်တဲ့ အသက်ပိုင်းတွေပါ။ အဓိကအားဖြင့်တော့ နောက်ခံ ဘက်ဂရောင်း ကောင်းတာကြောင့် အသာစံရတတ်တဲ့ကာလမျိုးဆိုပါတော့။ နေရာကောင်း ရရှိခြင်း၊ မြင့် မြတ်သောနေရာ မြင့်မားသောနေရာသို့ရောက်ရှိခြင်းများကိုလည်း အခြားကောင်းသော ဗေဒရှုထောင့် များပါဝင်နေရင် ..သေချာပေါက်လောက်နီးပါး ခံစားရဖို့ရှိတဲ့ ကာလပါ။ ပျိုရွယ်သူများအဖို့ စန်းပွင့်သောကာလမျိုးလည်း ဖြစ်ပါတယ်။ သောကြာသားသမီးများအဖို့ သည်အသက်ပိုင်းမျိုးမှာ ဟိုလူကခေါ်ချင် သည်လူကပြောချင် ဆိုသလို မျက်နှာပွင့်လန်းပြီး ချစ်သူခင်သူ ပေါများတတ်တဲ့ ကာလမျိုးဖြစ်ပါတယ်။\nကြံရခက်တဲ့ ကာလမျိုးပါပဲ။ ကိုယ်ကြံစည်ထားတာတွေဖြစ်မလာသေးပဲ တိုးလို့တန်းလန်း ဖြစ်နေရတတ်တဲ့ကာလ မျိုးပါ။ အများအားဖြင့်ကတော့ ဘာလုပ်ရမှန်းမသိတဲ့အဆုံးမှာ ချစ်မှုရေးရာဘက်ကို စိတ်ရောက် သွားတတ်ကြပါတယ်။ အချို့ကတော့ ပညာရပ်ပိုင်းဆိုင်ရာတွေမှာ လေ့လာ အားထုတ်မှု ပိုမိုပြုလာကြပါမယ်။ ဒီလိုအသက်ပိုင်းများ မှာ တနင်္ဂနွေသားသမီးများအဖို့ ရွေးခြယ်စရာများလာတတ်ပါတယ် ။ လမ်းမှန်လမ်းမှား၊ အပြုသဘော အပျက်သ ဘော၊ မိမိတို့အနေနဲ့ ရွေးရတော့မှာဖြစ်ပါတယ်။ အထက်ကိုတက်မလား အောက်ကိုဆင်းမလား ..အားလုံးဟာ ကိုယ့်သဘောပါပဲ။\nအမုန်းခံရမယ့် အချိန်အခါဆိုပါတော့။ ဘာလုပ်လုပ် အမြင်ကပ်ခံနေရပါလိမ့်မယ်။ အရှက်ရစရာလည်း ကြုံပါမယ်။ မိတ်ဆွေကောင်းလေးတွေ ရှိလို့တော်သေးရဲ့ ဆိုတဲ့ကာလပါ။ မိသားစုထဲမှာလည်း စိတ်ဝမ်းကွဲမှုလေးတွေ အနဲနဲ့ အများကြုံနေရတတ်တဲ့ အသက်ပိုင်းပါ။ အိမ်ထောင်ဖက် သို့မဟုတ် ချစ်သူက ကိုယ့်ကို အားပေးမှုလေးတွေ၊ ဖြည့် ဆည်းပေးမှုလေးတွေတော့ အတန်အသင့်ရနေတတ်လို့ ငြိမ်းချမ်း ရပါသေးတယ်ဆိုတဲ့ ကာလမျုိးလည်းဖြစ်ပါတယ်။ အနက်ရောင်ကိုတော့ ဝေးဝေးကနေ ရှောင်ရမယ့် အသက်ပိုင်းတွေပါပဲ။\nခပ်ဆင်ဆင်ပါပဲ။ ရာဟုများလည်း အမုန်းခံရချိန်ပါ။ ကိုယ်ကရွဲ့လေလေ အမြင်ကပ်ခံရလေလေပါပဲ။ ကိုယ်လိုချင် တဲ့အကူညီမျိုးရှိခဲ့ရင်လည်း မရတော့တဲ့ကာလပါ။ ကိုယ်ပိုင်ဆိုင်တဲ့ ဥစ္စာပစ္စည်းတွေ (အထူးသဖြင့် စက်ပစ္စည်း တွေ) ဆုံးရှုံးတတ်သော အသက်ပိုင်းမျိုးလည်း ဖြစ်ပါတယ်။ ကိုယ်ကလုပ်သည်ဖြစ်စေ မလုပ်သည်ဖြစ်စေ .. ဂုဏ်သိက္ခာကျနေရတတ်တာလည်း ဒီလိုအသက်ပိုင်းမျိုးတွေပါပဲ။ အလိုလိုနေရင်းကို အဆင်မပြေတာပါကွာ.... ဆိုပြီး ညည်းရတတ်တာ ဒီအသက်ပိုင်းမျိုးတွေပါ။ ရာဟုလည်း ပဲ ချစ်သူကကယ် မှ သက်သာရာရတတ်ပါတယ်။ မေခလာ ရေ လာပါလာပါပေါ့။ အနီအနက်ကို ရှောင်ရမယ့်ကာလတွေပါ။\nအလိုလိုနေရင်းကို စိတ်တိုနေရပါလိမ့်မယ်။ လိုတာမရ ဒေါပွပွ ဆိုတာ ဒီအသက်ပိုင်းမျိုးတွေဖြစ်ပါလိမ့်မယ်။ မတန်တစ်ဆ သီးခံ နေရတတ်ပါတယ်။ မိသားစုအတွင်းမှာလည်း ကြီးမားတဲ့စိတ်ဝမ်းကွဲမှုမျိုးတွေဖြစ်လာတတ် ချိန်မို့ အထူးသတိထားရမယ့် ကာလတွေပါ။ ကိုယ်ကိုယ့်ကို အရင်လိုနေလို့မရတော့ဘူး၊ ပြောင်းလည်းမှုပြုရ တော့မယ်ဆိုတဲ့ ကာလတွေပါ။ အခြားသောဒသာတွေ သက်ခတ်ဂြိုဟ်အိပ်အနေအထားတွေပါ ဆိုးခဲ့တာ နဲ့ကြုံနေမယ်ဆိုရင်တော့ ...ထိခိုက်နစ်နာမှုများပြားစေမယ့် အသက်ပိုင်းတွေလို့လည်း ဆိုနိုင်ပါတယ်။ ဘာသာရေး လုပ်ဖို့ အထူးတိုက်တွန်းရမယ့်ကာလမျုိးတွေ ဖြစ်ပါလိမ့်မယ်။\nအလိုလိုနေရင်း တစ်ရှောင်ရှောင်ဖြစ်ခြင်း၊ ကျန်းမာရေးထိခိုက်ခြင်း၊ ရောဂါဘယကပ်ခြင်း၊ နေအိမ်မှ အဝေးသို့ ထွက်ခွါသွားရခြင်း၊ သေခြင်း၊ စသည်အားဖြင့် အနဲနဲ့အများ ဖြစ်ရတတ်သလို၊ ဒီလိုအသက်ပိုင်းတွေမှာ စိတ်ကုန် စိတ်ဓါတ်ကျအလွန်ဖြစ်လွယ်ပါတယ်။ စိတ်လေပြီး နေရတတ်ပါတယ်။ အစိမ်းရောင်ကိုတော့ ဝေးဝေးကသာ ရှောင်ပါ။ အနက်ရောင်ကလည်း စိတ်ညစ်မှုကို ပိုပြီးပေးတတ်ပါတယ်။ အိမ်တွင်းရေး သာယာချမ်းမြေ့မှုကိုတော့ ရရှိတတ်သောကာလပါ။ ကြာသာပတေးသားသမီးတွေက ကိုယ့်ကို ကယ်ဆယ် ကယ်တင် ပေးတတ်တာလေးကတော့ ထွက်ပေါက်ကောင်းလေးဖြစ်လာနိုင်ပါတယ်။ ပညာရပ်ပိုင်းဆိုင်ရာ အသစ်တွေ ဆရာသစ်တွေ တွေ့တတ် တဲ့ကံလေးကတော့ တစ်ကယ်ကို အိုအေစစ် ကံလေးပါပဲ။\nကိုစိုးမိုးထွန်း (ဗေဒင်ပညာသုတေသီ) kosoemoetun13@gmail.com\nPosted by Sayarphone at 8:46 PM Labels: ကျွန်တော့် အတွေးအမြင်


အရောင်အီလက်ထရောနစ်မှင်ဖန်သားပြင်စက္ကူနှင့်ယခင်ထက်ပိုမိုနီးကပ်စွာဖန်တီးပါ eReaders အားလုံး\nစာရွက်နှင့်ပိုမိုနီးကပ်သောအရောင် e-ink မျက်နှာပြင်ကိုဖန်တီးပါ\nပြီးခဲ့သည့်နှစ်အတွင်းပထမဆုံး ereaders နှင့်အရောင်မျက်နှာပြင်နှင့်ကျွန်ုပ်တို့တွေ့ဆုံခဲ့သည်။ များစွာသောလူများအတွက်ရိုးရာမဂ္ဂဇင်းသို့မဟုတ်အရောင်စာအုပ်အဆင့်သို့မရောက်ရှိနိုင်သောအလွန်စိတ် ၀ င်စားစရာပစ္စည်းများ။ သို့သျောလညျး, ဒီနည်းပညာသေးရင့်ကျက်သည်မဟုတ်နှင့်လာမည့်လများ၌ကြောင်းမျှော်လင့်ရသည် ဒီမျက်နှာပြင်အမျိုးအစားသိသိသာသာတိုးတက်ကောင်းမွန်အောင်.\nဆွီဒင်ရှိ Chalmers နည်းပညာတက္ကသိုလ်မှသိပ္ပံပညာရှင်များသည်သိပ္ပံနည်းကျပိုမိုကောင်းမွန်စေသည့်အရောင်အီလက်ထရောနစ်မှင်ဖန်သားပြင်ကိုဖန်တီးခဲ့ကြသည် အပိုအလင်းအရင်းအမြစ်ကိုအသုံးမပြုဘဲ panel မှထုတ်လွှတ်သောအရောင် သို့မဟုတ်သင် refresh rate တိုးမြှင့်ခြင်းနှင့်မျက်နှာပြင်၏စွမ်းအင်သုံးစွဲမှုကိုထက်ဝက်လျှော့ချရန်လိုအပ်သည်။ ဆိုလိုသည်မှာ panel သည်အီလက်ထရောနစ်မင်၏အတွေးအခေါ်နှင့်နည်းပညာကိုမစွန့်ဘဲ LCD screen ကဲ့သို့ထိရောက်သည်ဟုဆိုလိုသည်။\n၎င်းသည်ရွှေ၊ အဖြိုက်နက်နှင့်ပလက်တီနမ်တို့ဖြင့်ဖွဲ့စည်းထားသော porous layer ကို ပေါင်း၍ အရောင်များကိုထုတ်လုပ်နိုင်ခြင်းဖြင့်အလင်းကိုရောင်ပြန်ဟပ်သည်။ ဒါစေသည် panel သည်အရောင်များကိုထုတ်လွှတ်သည်ကျွန်ုပ်တို့လက်ရှိစက္ကူစာရွက်ပေါ်တွင်ကြည့်သည် တက်ဘလက် LCD မျက်နှာပြင်ပေါ်တွင်ပေါ်ပေါက်သောအရာများထက် ဒါ့အပြင် ဒီဖန်သားပြင်၏စွမ်းအင်သုံးစွဲမှုသည်ထက်ဝက်ကျဆင်းသွားသည်ထို့ကြောင့်လက်ရှိအရောင်မျက်နှာပြင်ရှိသောစာဖတ်သူကိုပုံမှန်စာဖတ်သူ၏ကိုယ်ပိုင်အုပ်ချုပ်မှုနှစ်ဆရှိသည်။\nအရောင် nanostructure အောက်တွင်ရှိသောလျှပ်ကူးအလွှာ၏အခြေအနေကိုပြောင်းလဲခြင်းအားဖြင့်ဤတိုးတက်မှုများကိုရရှိခဲ့သည်။ ဤအရာအားလုံး၏ရလဒ်သည်လူတို့သိမြင်သည့်အတိုင်းအရောင်များ၏တိကျမှုနှင့်မှန်ကန်မှုကိုတိုးတက်စေသည်။\nဒီ panel ဒါမှမဟုတ် screen မျက်နှာပြင်အမျိုးအစားလည်းရှိပါတယ် စက္ကူကဲ့သို့ကွေးခြင်းနှင့်မျှမျှတတပါးလွှာအထူရှိသည်နိုင်ဖြစ်ခြင်း၏အထူးသဖြင့်။ ဤအရည်အသွေးအားလုံးသည်ရလဒ်ကိုဖတ်ရှုသူများအတွက်နှင့်အရောင်လိုအပ်သောအခြားကိရိယာများအတွက်သင့်တော်သောဖန်သားပြင်သို့မဟုတ်ဖန်သားပြင်ကိုဖြစ်စေသည်၊ သို့သော်သင့်တွင်စွမ်းအင်သိပ်မရှိသလောက်သို့မဟုတ် lcd ဖန်သားပြင်များကိုအသုံးမပြုသင့်ပါ။\nဤစုံစမ်းစစ်ဆေးမှုများ၏အောင်မြင်မှုသည်မည်သည့်ကုမ္ပဏီကိုမဆိုလျစ်လျူရှုထားခြင်းမရှိသေးပါ သူတို့ကအစုလိုက်အပြုံလိုက်ဒီ panel ကိုထုတ်လုပ်ရန်စဉ်းစားနေကြသည်။ သို့သော်ပြbigနာနောက်တစ်ခုရှိသေးသည်။\nကြည့်ရသည်မှာဒီနည်းပညာ၏ဆောက်လုပ်ရေးသည်အလွန်တတ်နိုင်ပေမယ့်ဒီဘောင်များတည်ဆောက်ခြင်းဖြစ်သည် ပလက်တီနမ် (သို့) ရွှေကဲ့သို့သောစျေးကြီးသောပစ္စည်းများဖြစ်သောရွှေကဲ့သို့လိုအပ်သည်ဒါကြောင့်ဒီအကြီးစားနည်းပညာကြီးထွားလာဖို့ကုန်ကျစရိတ်များ။\nကံမကောင်းစွာဖြင့်ကျွန်ုပ်တို့သည်လာမည့်လတွင်ဤဖန်သားပြင်နှင့်ဖတ်ရှုသူများရှိလိမ့်မည်မဟုတ်သကဲ့သို့ ၂၀၂၁ သို့မဟုတ် ၂၀၂၂ တွင်သတ်မှတ်ထားသော ရက်မှစ၍ ဈေးကွက်တွင်မျက်နှာပြင်ရှိမည်မဟုတ်သော်လည်း၎င်းသည်ကုမ္ပဏီအများအပြားအပေါ်အာရုံစိုက်ထားသောနည်းပညာတစ်ခုဖြစ်သည်။ ဖြစ်နိုင်သည် ereader စျေးကွက်ဝင်တိုက်.\nကျနော်တို့လက်ရှိစျေးကွက်အပေါ်ရှိသည် Pocketbook အရောင် y Pocketbook InkPad အရောင်, အရောင်မျက်နှာပြင်၏စည်းကမ်းချက်များ၌ကြီးစွာသောရလဒ်များကိုပြသသောနှစ်ခုစက်ပစ္စည်းများ။ လာမယ့်ရက်သတ္တပတ်များအတွင်းစတိုးဆိုင်များထိမှန်မည့်အခြားကိရိယာများကိုမေ့မထားဘဲ\nပုဂ္ဂိုလ်ရေးအရ, ငါဆွီဒင်နည်းပညာတက္ကသိုလ်၏တိုးတက်မှုအလွန်စိတ်ဝင်စားစရာကောင်းဖြစ်ကြောင်းထင်ပါတယ်။ ereader ဆိုသည်မှာ Amazon Kindle မတိုင်မီကတည်ရှိခဲ့သောကိရိယာတစ်ခုဖြစ်သော်လည်းတစ်လနီးပါးကြာသောဘက်ထရီသက်တမ်းနှင့်၎င်း၏စျေးနှုန်းနိမ့်ခြင်းကြောင့်၎င်းကိရိယာကိုလူကြိုက်များပြီးအသုံးပြုခဲ့သည်။ အလားတူပုံသေနည်းအရောင်မျက်နှာပြင်နှင့်အတူ ereaders နှင့်အတူထပ်ခါတလဲလဲခဲ့ကြပါ ဝယ်လိုအားဟာစာဖတ်သူများရဲ့သတ်မှတ်ချက်များကိုပြောင်းလဲခဲ့ကြပေမည်။ ဒီတော့ငါဒီလိုနည်းပညာသုံးတာဟာအရမ်းကိုစိတ်ဝင်စားစရာကောင်းလိမ့်မယ်လို့ထင်တယ်။\nပိုမိုသိရှိလိုပါက .- Fuentes\nဆောင်းပါး၏လမ်းကြောင်းအပြည့်အစုံ - eReaders အားလုံး » ယေဘုယျ » NOTICIAS » စာရွက်နှင့်ပိုမိုနီးကပ်သောအရောင် e-ink မျက်နှာပြင်ကိုဖန်တီးပါ\nတောင်းဆိုမှုများအများဆုံးအတွက်အီလက်ထရောနစ်မှင်မော်နီတာ Onyx Boox Mira Pro


ဝါးခယ်မ : ၀ါးခယ်မရဲ. လမ်းလျှောက်သင်္ကြန် နဲ. နှစ်ဆန်းတစ်ရက်နေ.\n၀ါးခယ်မရဲ. လမ်းလျှောက်သင်္ကြန် နဲ. နှစ်ဆန်းတစ်ရက်နေ.\nမြန်မာသက္ကရာဇ် ၁၃၈၀ ခုနှစ် ၏ နှစ်ဆန်းတစ်ရက်နေ.၏ အာရုဏ်တက် ကို ၀ါးခယ်မမြို. သကျမဟာသီရိ ဘုရားကြီး၏ မျက်နှာသစ်တော်ရေ ဆက်ကပ်ပွဲ ( ရေကြည်တော်ကပ် ) ဖြင့် မင်္ဂလာရှိစွာ စတင်ဖွင့်လှစ်ခဲ့ပါသည် ။ထို.နောက်နေ.လည်ပိုင်းတွင် ၁၀၃ ကြိမ်မြောက် ဘုရားရေသပ္ပါယ်ပွဲကို ဆက်လက်ကျင်းပခဲ့ပြီး မွန်းလွဲပိုင်းတွင် ဘုန်းတော်ကြီး ကျောင်းပေါင်း ၇၅ကျောင်းမှ သံဃာတော်များကို ဆွမ်းဆန်စိမ်း လောင်းလှုခဲ့ပါသည် ။\nမြို.လေးရှိ မဟာစည် ၊ ဟံသာဝတီ ၊ သံလျှက်စွန်းစသော တရားစခန်းများ နှင့် ဘုန်းတော်ကြီးကျောင်းများ ၊ အိမ်များတွင် ဆွမ်း ဆက်ကပ်လှုဒါန်းမှု အများအပြား ရှိခဲ့ပါသည် ။\nစတုဒိသာ လှုဒါန်းမှုများလည်းရှိခဲ့ပြီး မနက်ပိုင်းတွင် မြို.အရှေ.ပိုင်းလှေကျင်းအဖျားဘက်တွင် မုန်.ဟင်းခါးစတုဒိသာအပါအ၀င် အဖြူ ရောင် သူငယ်ချင်းများ ပရဟိတအဖွဲ့၏ တစ်နှစ်ပြည့် နှင့် နှစ်ဦးအလှူအဖြစ် ဝါးခယ်မမြို့ နယ်ပြည်သူ့ဆေးရုံမှ လူနာများအား ဆပ်ပြာမွှေး သွားတိုက်ဆေး သွားပွတ်တံ မျက်နှာသုတ်ပုဝါ ရေသန့် ကွေကာအုတ် စသော တစ်ကိုယ်ရည်သုံး ပစ္စည်း လှုဒါန်းခြင်း နှင့်ပရဟိတကျောင်းသို့ သွားရောက်လှူဒါန်းခြင်းများ ၊ ၀ါးခယ်မ အထက ၁ ၏ နှစ်ဆန်း(၁)ရက်နေ့\nပရိတ်တရားနာမေတ္တာပို့အမျှပေးဝေခြင်းအလှု ၊ ၂၀၀၃-၂၀၀၄ ပညာသင်နှစ် အ.ထ.က(၁)\nတက္ကသိုလ်ဝင်တန်း ကျောင်းသား/သူဟောင်းများ၏ သကျမဟာသိရိဘုရားကြီးအရုဏ်ခံဆွမ်းဆန်စိမ်းပဒေသာပင်၊ ပရဟိတဘုန်းတော်ကြီးကျောင်းနှင့်\nဆွန်းဆန်စိမ်းလောင်းလှူခြင်း၊ နေ့ဆွမ်းဆပ်ကပ်ခြင်း၊ အာဟာရဒါနလှူဒါန်းခြင်း၊ ဆေးပဒေသာပင်စိုက်ထူခြင်း၊ အလှူငွေလှူဒါန်းခြင်း အလှု များလည်း ပြု လုပ်၍ နှစ်သစ်ကို ကောင်းမှု ကုသိုလ်များဖြင့် ကြိုဆိုခဲ့ကြကြောင်းလည်းသိရပါသည် ။\nထို.အပြင် မြို.နယ် အထွေထွေ အုပ်ချုပ်ရေးဦးစီးဋ္ဌာန၏ သက်ကြီး ပူဇော်ပွဲ ၊ မြသိန်းတန် ၆လမ်း မိသားစုများ၏ နှစ်ဦး အလှုတော် တို.အပြင် မြို.နယ်အတွင် အန္တရာယ်ကင်း ပရိတ်ရွတ်ဖတ်ခြင်းများကို မြို.နယ်တာဝန်ရှိသူများမှ ကြီးမှုး ကျင်းပခြင်း ၊ မြို.နယ်အတွင်း လမ်းများကို ကားဖြင့် ၊ မြစ်အတွင်း တွင် ပဲ့ထောင်ဖြင့် ရဟန်း သံဃာတော်များမှ ပြုလုပ်ခဲ့ကြသလို လမ်းအလိုက် ပရိတ်ရွတ်ဖတ်ခြင်းများလည်း ရှိခဲ့ပါသည် ။\nမြို.နယ် အတွင်း မြန်မာ.နှစ်သစ်ကို ဒါန ၊ သီလ ၊ ဘာဝနာ ကောင်းမှု ကုသိုလ်များဖြင့် မင်္ဂလာရှိစွာ ကြိုဆိုခဲ့ကြပါသည် ။\nထို.အတူ မြန်မာ.နှစ်သစ်ကူး ကြိုဆို နှုတ်ဆက် မိန်.ခွန်းတွင် နိုင်ငံတော်သမ္မတ သစ်က ၀န်ထမ်းများအတွက် ၀မ်းသာစရာ သတင်းကောင်းပါးခဲ့သလို အကျဉ်းကျခံ များအတွက်လည်း ၀မ်းသားစေခဲ့ပါသည် ။ သို.သော် ကျောင်းသားအချင်းချင်းရက်ရက်စက်စက် စွပ်စွဲ သတ်ဖြတ်ခဲ့သူ တစ်ဦး ပြန်လည်လွတ်မြောက်လာမှုနှင့် ARSA ဆက်စပ် တရားခံများ ပြန်လည်လွတ်မြောက်လာမှု အပေါ် အငြင်းပွားဖွယ်ရာများ ဖြစ်ပေါ်ခဲ့ပါသည် ။\nမည်သို.ပင်ဆိုစေ ယခုမြန်မာ့သက္ကရာဇ် ၁၃၈၀ သည် မိမိတို. ၀ါးခယ်မမြို.နယ်သူ / မြို.နယ်သားအားလုံး ၊ ပြည်ထောင်စုမြန်မာနိုင်ငံအတွင်းရှိ တိုင်းရင်းသား ၁၃၅ မျိုးလုံး နှင့် ကမ္ဘာပေါ်ရှိ လူသားအားလုံး တို.သည် အစားအသောက် ရှားပါးခြင်း ဒုက္ခဘေး ၊ ရောဂါအန္တရာယ်များ ကျရောက်နှိပ်စက်ခြင်းဘေး ၊ လက်နက်အန္တရာယ် ခံစားရခြင်းဘေး တို.မှ အမှန်တကယ် ကင်းဝေးပြီးလျှင် အထူးအားဖြင့် မိမိတို.နိုင်ငံ၏ နိုင်ငံသားအများစု ကိုးကွယ်ရာ ဗုဒ္ဓဘာသာ သည် အခြားအခြားသော ဘာသာများ မိမိတို.သက်ဆိုင်ရာ နိုင်ငံတွင် ၀င့်ထည်ခံညားစွာ ရပ်တည်နိုင်သကဲ့သို. မိမိတို.နိုင်ငံတွင်လည်း ရပ်တည်နိုင်ပါစေကြောင်းနှင့် ဘုရားကို ဘုရားမှန်းသိသော ၊ တရားကို တရားမှန်းသိသော ၊ သံဃာကို သံဃာမှန်းသိသော ၊ ဘာသာတရားကို ကိုးကွယ် ကိုင်းရှိုင်း လိုက်နာရကောင်းမှန်းသိသော အမျိုးကောင်းသား/အမျိုးကောင်းသမီးများ များပြားစွာ ပေါ်ထွက်လာနိုင်ပါစေကြောင်း ဆုမွန်ကောင်းတောင်းအပ်ပါသည် ။\nမြို.လေးရဲ..ရက်တိုးသင်္ကြန် (သို.) လမ်းလျှောက်သင်္ကြန် (သို. ) ဘုရားကြီး ရေသပ္ပါယ်ပွဲ\nမြို.လေး၏ ထူးခြား၍ မြတ်နိုးဖွယ်ကောင်းသော ဓလေ့များအနက် တစ်ခုဖြစ်သော နှစ်ဆန်းတစ်ရက် နေ. ဘုရားရေသပ္ပါယ် ပွဲကို ယနေ. နေ.လည်က ဘုရားကြီးတွင် ၁၀၃ ကြိမ်မြောက် ဘုရားရေသွန်းပွဲတော် အဖြစ် ပြုလုပ်ခဲ့ကြပါသည် ။\nယခင်နှစ်များကဲ့သို.ပင် မီးသတ်တပ်ဖွဲ.က မင်္ဂလာဝင်းထောင့်အထိ ရေတင်ပေးခဲ့ပြီး ရေသယ်ကုသိုလ်ယူ လိုသူများက ထိုနေရာမှ ဘုရားကြီးအထိ စည်ကားစွာ သယ်ဆောင်ကြပါသည် ။\nသို.သော် အချို.အဖွဲ.များအနေဖြင့်မူ မြစ်ဆိပ်အထိဆင်း၍ ကိုယ်တိုင်သယ်ယူကြသည်များလည်းတွေ.ရပါသည် ။ယခင်ဓလေ့များအတိုင်း ဘုရားကြီးသို.ရေသယ်ကုသိုလ်ယူရာတွင် ၃ခေါက် ၊ ၅ခေါက် ၊ ၉ခေါက် ၊ ၁၁ခေါက် ၊ သက်စေ့ စသည်ဖြင့် ကုသိုလ်ယူသယ်ဆောင်ကြသူများ ရှိသကဲ့သို. ရေသယ်လာသူများကို ရေလောင်းဆော့ကစားသူများကလည်း သင်္ကြန်အဆစ်တစ်ရက်အနေဖြင့် ဆင်နွဲကြပါသည် ။ အားလုံးက လမ်းလျှောက် ၊ ခွက်ဖြင့်သာလောင်း ရသော ထပ်တိုး သင်္ကြန်တစ်ရက်မို. ယခုခောတ်စားလာသော အသုံးအနှုံးဖြင့်ပြောရလျှင် ၀ါးခယ်မ လမ်းလျှောက်သင်္ကြန်ရက် ဖြစ်ပါသည် ။\nလမ်းတစ်လျှောက်တွင် အချိုရည် ၊ ရေခဲ ထုပ် လှုးဒါန်းမှုများက အနည်းဆုံး ၅နေရာခန်. ရှိခဲ့ပါသည် ။\nမိမိတို.၏ ထုံးတမ်းအစဉ်အလာအတိုင်း စောင်းတန်းအတွင်းမှနေ၍ ရေသယ်လာသူများသို. ရေမွှေး / နံ.သာမွှေး လှုဒါန်းကြသူများလည်း ယခင်ထက်ပိုမိုများပြားခဲ့ပြီး စောင်းတန်းတွင် လာရောက်ကြည့်ရှုကြသော သက်ကြီူးရွယ်အိုများ နှင့် မြို.သူ/မြို.သား များမှာမူ ယခင်နှစ်များအတိုင်း ရှိခဲ့ပါသည် ။\nစောင်းတန်းအတွင်း တီးမှုတ်ကုသိုလ်ယူသောအဖွဲ.တစ်ခုရှိပြီး အချို.မှာ ယခင်အချိန်များအတိုင်း ငွေဖလားများဖြင့် ရေသယ်ကုသိုလ်ယူကြဆဲ တွေ.ရပါသည် ။ ထို.အပြင် ရေသယ်ကုသိုလ်ယူရန် လာကြသူများသည် မိမိတို.၏ ကောင်းသော အလေ့အထများ အမွေပေးသည့်အနေဖြင့် ကလေးငယ်များကိုပါခေါ်ဆောင်လာပြီး ရေသယ်ကုသိုလ်ယူစေခဲ့ကြသည်ကို ၀မ်းမြောက်ဖွယ်ရာတွေ.မြင်ရပါသည် ။\nသင်္ကြန်တွင်းတစ်ခုလုံး လုံခြုံရေးတာဝန်ယူခဲ့ကြသော ရဲတပ်ဖွဲ.၀င်များလည်း ယနေ.တိုင် တာဝန်ယူထားနေကြရဆဲဖြစ်ပြီး ဘုရားကြီးအတွင်းအထိုင်ချတာဝန်ယူထားသည်ကိုလည်းတွေ.မြင်ရပါသည် ။\nယခင်က ရေသပ္ပါယ်ရာတွင် သကျမဟာသီရိဘုရားကြီးအား သပ္ပါယ် ကုသိုလ်ယူကြသော်လည်း နောက်ပိုင်း သက်တမ်းရာကျော်ဆင်းတုတော်ကြီး ရေရှည်တည်တံ့ရေးအတွက် သီးခြားဆင်းတုတော် တစ်ဆူဖြင့် အပူဇော်ခံခဲ့ခြင်းဖြစ်ကြောင်း သိရပါသည် ။\nဓါတ်ပုံ Album များကြည့်ရှုလိုပါလျှင်\nလမ်းလျှောက်သင်္ကြန် (သို.) ဘုရားကြီး ရေသပ္ပါယ်ပွဲ\nPosted by မင်းသီဟ (Min Thiha) at 4:13 PM\nLabels: မြို.လေးရဲ. ဓလေ.နှင်. ပွဲတော်များ, မြို.လေးရဲ. သတင်းများ


အရောင်းမြှင့်တင်ရေး ကိုယ်စားလှယ် ကျွန်ုပ်တို့၏ ကိုယ်စားလှယ်များ\nငွေလွှဲဝန်ဆောင်မှု ကိုယ်စားလှယ်များ ကျွန်ုပ်တို့၏ ကိုယ်စားလှယ်များ\nအီရွန် ငွေပေးသွင်းရန် ကိုယ်စားလှယ်များ\nစည်းကမ်းသတ်မှတ် ချက်များ သုံးစွဲသူ ရရှိနိုင်သော အကျိုးကျေးဇူးများ\nစည်းကမ်းသတ်မှတ် ချက်များ အလုပ်အကိုင် အမေးများသော မေးခွန်းများ\nအမေးများသော မေးခွန်းများ TMM account ဘယ်မှာလုပ်ရမလဲ ? TMM account ကို TMM ကိုယ်စားလှယ်များထံတွင် အလွယ်တကူ မှတ်ပုံတင် စာရင်းသွင်းပြီး ပြုလုပ်နိုင်ပါသည်။ TMM account လုပ်ရင်ဘာတွေလိုအပ်ပါသလဲ ? TMM account ပြုလုပ်ရန် နိုင်ငံသားမှတ်ပုံတင်နှင့် ကိုယ်ရေးအချက်အလက်များ လိုအပ်ပါသည်။ TMM account လုပ်လျင် ဘယ်လောက်ကြာနိုင်သလဲ ? TMM account ကိုယ်စားလှယ်ထံတွင် မှတ်ပုံတင်စာရင်းသွင်းပြီးသည်နှင့်တစ်ပြိုင်နက် TMM account ကို ရယူအသုံးပြုနိုင်ပါသည်။ TMM account နဲ့ ဘာတွေလုပ်လို့ရလဲ ? TMM တွင် ရှိသော ၀န်ဆောင်မှုများအားလုံးကို TMM account ဖြင့် အသုံးပြုနိုင်ပါသည်။ TMM account ဘယ်နေရာတွေမှာ အသုံးပြုလို့ရလဲ ? TMM account ကို TMM ကိုယ်စားလှယ်များရှိရာ နေရာတိုင်းတွင် အသုံးပြုနိုင်ပါသည်။ TMM account ၀န်ဆောင်မှုတို့နဲ့ ပါတ်သက်လို့ အဆင်မပြေခြင်းရှိလျင် ဘယ်ကိုဆက်သွယ်လို့ရနိုင်မလဲ ? TMM account ၀န်ဆောင်မှုတို့နဲ့ ပါတ်သက်လို့ အဆင်မပြေခြင်းရှိလျင် Call Center ကျွန်ုပ်တို့၏ ၀၁-၂၃၀-၅၃၆၀ သို့ ဆက်သွယ်နိုင်ပါသည်။ TMM account မရှိသေးရင် ငွေလွှဲလို့ အဆင်ပြေနိုင်မလား ? TMM account မရှိသေးလျင်လည်း ငွေလွှဲ ၀န်ဆောင်မှုကို အသုံးပြုနိုင်ပါသည်။ TMM account က လုံခြုံ စိတ်ချရမှာလား ? TMM account သည် လုံခြုံစိတ်ချရပါသည်။ အသုံးပြုရာတွင် လက်ဗွေရာဖြင့် အသုံးပြုရသောကြောင့် မိမိ၏ account ကို အခြားသူများ အသုံးပြုမရပါ။ Account ပျောက်ပျက်သွားခဲ့လျင် ဘယ်လိုလုပ်ဆောင်ရမလဲ ? Account ပျောက်ပျက်သွားခဲ့လျင် truemoney သို့ ချက်ခြင်း အကြောင်းကြားပါ။ TMM သုံးပြီး ငွေလွှဲလျင် အချိန်ဘယ်လောက်ကြာနိုင်လဲ ၊ ငွေလွှဲပြီးကြောင်း ဘယ်လိုသိနိုင်မလဲ ? TMM သုံးပြီး ငွေလွှဲရန် အချိန်အနည်းငယ်သာ ကြာမည်ဖြစ်ပါသည်။ ငွေလွှဲမှု ပြီးစီးပါက ပြေစာဖြတ်ပိုင်းရရှိမည်ဖြစ်ပါသည်။\nLocal Remittance FAQ True Money နှင့် ငွေလွှဲဝန်ဆောင်မှု အသုံးပြုနိုင်ပါပြီလား။ ဟုတ်ကဲ့၊ ရပါပြီ။ ငွေလွှဲဝန်ဆောင်မှု ရမည့် Agent ဖြစ်ရန် ဘယ်လောက်ရင်းနှီးရမည်နည်း။ လုပ်ငန်းရင်းနှီးလည်ပတ်ငွေဖြင့်စတင်လို့ရပါသည်။ ဗဟိုဘဏ်ဥပဒေနဲ့အညီ လုပ်ဆောင်တာ ဖြစ်ပါသည်။ ထိုသို့ ငွေပမာဏရင်းနှီးလိုက်ပြီး Agent ဖြစ်ပါက ဘာတွေလုပ်ဆောင်လို့ရပါမည်နည်း။ ထိုကဲ့သို့ ရင်းနှီးလိုက်ပါက Top Up (ဖုန်းငွေဖြည့်ခြင်း)၊ ပြည်တွင်း (ငွေလွှဲခြင်း) များနှင့် Bill Payment(ငွေပေးချေခြင်း) ရရှိမည်ဖြစ်ပါသည်။ Agent ဖြစ်ချင်ပါက မည်သို့လုပ်ဆောင်ရမည်နည်း။ Agent ဖြစ်ချင်ပါက ကုမ္ပဏီ hotline 01-2305360 သို့ တိုက်ရိုက်ဆက်သွယ်၍ သော်လည်းကောင်း၊ TrueMoney Website မှ တဆင့် Agent Form ဖြည့်၍သော်လည်းကောင်း လျှောက်ထားနိုင်ပါသည်။ လူကြီးမင်း၏ လုပ်ငန်းမှတ်ပုံတင် / လိုင်စင် ၊ အမည် ၊ မှတ်ပုံတင် ၊ နေရပ်လိပ်စာ ၊ AGD+ TrueMoney Agent Agreement စာချုပ်အတွက် လိုင်စင် ရောင်စုံဓာတ်ပုံ (၁) ပုံ လိုအပ်ပါသည်။ လူကြီးမင်းထံသို့ (၃)ရက်အတွင်း လာရောက် စစ်ဆေးပေးပါမည်။ Agent ဖြစ်ကြောင်းကို အကြောင်းကြားပြီး ၊ အရောင်းဋ္ဌာနမှ ၀န်ထမ်းများက POS နှင့်အတူ လူကြီးမင်းအား လာရောက်သင်ကြား ပြသပေးမည်ဖြစ်ပါသည်။ Refill (ငွေပြန်ဖြည့်) လုပ်လိုလျှင်မည်သို့ ဆောင်ရွှက်ရမည်နည်း။ Refill လုပ်လိုပါက ဘဏ်ကတစ်ဆင့် လွှဲလို့ရပါသည်။ ငွေလွှဲမည့်သူသည် ငွေလွှဲပါက Agent အနေဖြင့် မည်သို့လုပ်ဆောင်ရမည်နည်း။ (Agent Side)\nAgent အနေဖြင့် ငွေလွှဲမည့်သူထံက ငွေရပါက TrueMoney POS စက်ဖြင့် စလစ်ထုတ် ပေးပါမည်။ စက်မှ Agent စလစ်နှင့် ငွေလွှဲသူ အတွက် စလစ်နှစ်ခု ထွက်လာပါမည်။ ငွေလွှဲသူ စလစ်တွင် Pass code နှင့် ငွေလက်ခံမည့်သူ၏ ဖုန်းနံပါတ် ပါရှိပါမည်။ Agent စလစ်တွင် ငွေလွှဲသူ၏ ဖုန်းနံပါတ် ပါရှိပါမည်။ ငွေလွှဲသူကို ပြေစာ ပေးရပါမည်။ ငွေလွှဲမည့်သူသည် Agent ထံတွင် မည်သို့လုပ်ဆောင်ရမည်နည်း။ ( Customer Side)\nငွေလွှဲမည့်သူသည် လွှဲမည့်ငွေနှင့် ငွေလွှဲခ ကို Agent သို့ပေးပြီးလျှင် KYC Form ဖြည့်ရပါမည်။ စလစ်တွင် pass code (၈)လုံးနဲ့ ငွေလက်ခံမည့်သူ၏ ဖုန်းနံပါတ်ပါရှိပါမည်။ ငွေလက်ခံသူကို passcode no. ပို့ပေးရပါမည်။ Agent ဆီမှ ငွေရပြေစာအားရယူရပါမည်။ ငွေလက်ခံ မည့်သူသည် Agent ထံတွင် မည်သို့ ထုတ်ယူရမည်နည်း။ ငွေလက်ခံမည့်သူသည် ငွေလွှဲသူထံမှ passcode တောင်းယူ၍ ငွေထုတ်ယူရရှိနိုင်သည့် နီးစပ်ရာ AGD+True Money Agent Logo ရှိသည့် မည်သည့်နေရာတွင်မဆို passcode, phone No. နှင့်အတူ လိုအပ်သောဖောင်ဖြည့်၍ ငွေထုတ်ယူနိုင်ပါသည်။ Passcode သက်တမ်း (၁) ပတ် ဖြစ်ပါသည်။ ငွေလွှဲသူ၏ Passcode ပျောက်သွားပါက ချက်ချင်း အကြောင်းပေး ရန်လိုအပ်ပါသည်။ ငွေလက်ခံသူက အကြောင်းအမျိုးမျိုးကြောင့် မထုတ်ခဲ့သည်ရှိသော် ငွေလွှဲသူ၏ လွှဲငွေနှင့် Ph Number အား (၅) လ အထိ သိမ်းထားပေးမည် ဖြစ်ပါသည်။ ငွေအနည်းဆုံး ဘယ်လောက်ကစ လွှဲလို့ရမည်နည်း။ အနည်းဆုံး (၁,၀၀၀) ကျပ်မှ စလွှဲလို့ရပါသည်။ ငွေအများဆုံးဘယ်လောက်အထိလွှဲလို့ရမည်နည်း။ တစ်ရက်လျင် အများဆုံး ၁၀ သိန်းအထိလွှဲလို့ရပါသည်။ Customer အနေဖြင့် ငွေလွှဲခ ဘယ်လောက်ပေးရမည်နည်း။ ၁၀၀၀ ကျပ်မှ ၁ သိန်း ကျပ်အထိ ငွေလွှဲခ - (၆၅၀) ကျပ် ။ ၁ သိန်း ကျပ်မှ ၃ သိန်း ကျပ်အထိ ငွေလွှဲခ - (၁,၃၀၀) ကျပ်။ ၃ သိန်း ကျပ်မှ ၇ သိန်း ကျပ်အထိ ငွေလွှဲခ - (၂,၃၀၀) ကျပ်။ ၇ သိန်း ကျပ်မှ ၁၀ သိန်း ကျပ်အထိ ငွေလွှဲခ - (၃,၃၀၀) ကျပ် Agent အဖြစ်မှရုတ်သိမ်းလိုပါက မည်သို့လုပ်ဆောင်ရမည်နည်း။ ကုမ္ပဏီသို့အကြောင်းကြားရပါမည်။ သက်ဆိုင်ရာဝန်ထမ်းများလာရောက်၍ POS စက် နှင့် ငွေလက်ကျန်အား စစ်ဆေးပြီး Agent Agreement စာချုပ်နှင့် POS အား ပြန်လည်သိမ်း ဆည်းသွားပါမည်။ POS စက်တစ်စုံတစ်ရာဖြစ်ပါက စာချုပ်ပါ စည်းကမ်းချက်အတိုင်း ဆောင်ရွက်ပါမည်။ သက်ဆိုင်ရာငွေကြေးဋ္ဌာနမှစစ်ဆေးပြီးနောက်စရံငွေနှင့်တကွပြန်လည်ရှင်းလင်း ပေးပါမည်။ လုပ်ဆောင်ချိန် (၂)ပတ်ကြာမည် ဖြစ်ပါသည်။\n(အသေးစိတ်သိရှိလိုပါက TrueMoney Call Center 01-2305360 ext0သို့ဆက်သွယ်နိုင်ပါသည်။) ကုမ္ပဏီ TrueMoney ဆက်သွယ်ရန် သတင်းနှင့် လှုပ်ရှားမှုများ အခွင့်အလမ်း အလုပ်အကိုင် ဝန်ဆောင်မှုများ အရောင်းမြှင့်တင်ရေး အကူအညီ ပင်မစာမျက်နှာ အမေးများသောမေးခွန်းများ TMM အကောင့် © 2015 TrueMoney Myanmar Co., Ltd.


Online Directory နှင့် ၎င်း၏ အကျိုးကျေးဇူးများ ? | Digital Age\nOnline Directory နှင့် ၎င်း၏ အကျိုးကျေးဇူးများ ?\nSubmitted by Swan Htet on 12 November 2018\nOnline Directories ဆိုတာဘာလဲ ?\nကျွန်တော်တို့ဟာ SEO ဆိုရင် Google ကိုပဲ ချက်ချင်းသွားမြင်တတ်ကြပါတယ်။ Google မှာ ရိုက်ရှာလိုက်တဲ့အခါ ထွက်ကျလာမယ့် Results တွေအကြားမှာ First Page မှာပါဝင်ဖို့ကို ကြိုးစားတာလောက်ပဲ အားလုံး အသိများကြပါတယ်။\nGoogle ရဲ့ Search Results မျိုးမဟုတ်တဲ့ အခြား SEO ပုံစံတစ်မျိုးရှိပါသေးတယ်။ အဲ့ဒါကို Local SEO လို့ခေါ်ပါတယ်။ သူတို့တွေကတော့ Online Directories (အွန်လိုင်းလမ်းညွှန်) တွေလို့ အမည်တပ်ထားတဲ့ Website တွေဖြစ်ပါတယ်။ Customers အနေနဲ့ အဲ့ဒီ Directory မှာ သူတို့လိုအပ်တာကို သွားရိုက်ရှာရင် Results အနေနဲ့ ကိုက်ညီတဲ့ Business တွေကို ထုတ်ပြတာမျိုးပါ။\nရန်ကုန်လမ်းညွှန်၊ မန္တလေးလမ်းညွှန်လိုမျိုး စာအုပ်ထူထူကြီးတွေမှာဆိုရင် နာမည်နဲ့ လိပ်စာလောက်ပဲ ထည့်သွင်းပေးနိုင်ပါတယ်။ ဒီ Online Directories တွေမှာတော့ ဒါတွေတင်မကဘဲ သုံးသပ်ချက် (Review)၊ နှိုင်းယှဉ်ချက် (Comparison) အပြင် အခြားအချက်အလက်တွေကိုပါ Customers တွေသိနိုင်အောင် ဝေဝေဆာဆာ ဖော်ပြပေးပါတယ်။ ဒါကြောင့် Customers တွေဘက်ကကြည့်မယ်ဆိုရင်လည်း ဝယ်ယူမှုတွေ မလုပ်ခင်မှာ ထိရောက်မြန်ဆန်တဲ့ ရွေးချယ်မှုမျိုးကို လုပ်နိုင်တာကြောင့် အကျိုးများတဲ့အပြင် စိတ်ကျေနပ်လောက်စရာပဲ ဖြစ်ပါတယ်။\nဒီ Local SEO ရဲ့ နောက်ထပ်ကောင်းကွက်တစ်မျိုးကတော့ Customers တွေရဲ့ အနီးအနားက Business တွေကို GPS မှတစ်ဆင့် လမ်းညွှန်ပေးတာမျိုးပါ။ အသုံးပြုရလွယ်ကူမှု (Accessibility) ကြောင့် Business နဲ့ Customers အကြားက ထိတွေ့မှု (Exposure) ကပါ မြင့်တက်လာပါတယ်။ "Comscore" ရဲ့ လေ့လာချက်အရဆိုရင် မိုဘိုင်းဖုန်းမှတစ်ဆင့် ရှာဖွေမှုရဲ့ 78% ဟာ ဝယ်ယူမှု အထမြောက်လေ့ရှိကြောင်းကိုပါ သိရှိရပါတယ်။\nOnline Directories ရဲ့ အကျိုးကျေးဇူး ?\nOnline Directories တွေမှာ ပါဝင်တဲ့ Business တွေဟာ Search Engine မှာပါ သာလွန်ထင်ရှားနေပါတယ်။ Google မှတစ်ဆင့် ရှာဖွေမှု ရလဒ်တွေရဲ့ First Page အများစုမှာဆိုရင် ဒီ Directories တွေမှာ စာရင်းသွင်းထားတဲ့ Business တွေပဲ ပါဝင်နေတတ်ပါတယ်။\nOnline Directory မှာ ရှာဖွေမှုစနစ်က ယေဘုယျ keyword စနစ်နဲ့မဟုတ်ပဲ အနီးစပ်ဆုံး Results တွေအားလုံးကို ပြသပေးတဲ့ စနစ်ဖြစ်ပါတယ်။ ဒါကြောင့် Business တိုင်းအတွက် ရှာဖွေတွေ့ရှိမှု အခွင့်အလမ်း တွေကို တပြေးတညီတည်း များပြားစေပါတယ်။\nဥပမာအားဖြင့် Customer တစ်ဦးက Search Bar မှာ "Coffee Shop" လို့ ရိုက်ရှာမယ်ဆိုရင် အနီးတဝိုက်က သင့်လျော်တဲ့ ကော်ဖီဆိုင်တွေကို အကုန်လုံးပြသပေးပါတယ်။ ဒါကြောင့် ဈေးကွက်ပိုင်းမှာ ဦးတည်ချက်အားနည်းတဲ့ လုပ်ငန်းတွေကိုပါ ဖောက်သည်တွေ ပိုမိုတိုးများစေပါတယ်။\nOnline Directory မှာ Customers တွေအနေနဲ့ ဝေဖန်သုံးသပ်ချက် (Review) တွေကို ချက်ချင်းပဲ ရေးသားနိုင်ပါတယ်။ Review ကောင်းတစ်ခုက အခြား Customers တွေကို ဆွဲဆောင်တဲ့နေရာမှာ အတော်လေး ထိရောက်မှုရှိပါတယ်။\nReviews ကောင်းကောင်းတွေဟာဆိုရင် Business တစ်ခုရဲ့ ပုံရိပ် (Image) နဲ့ ဂုဏ်သတင်း (Reputation) ကိုပါ ရေရှည်မှာ အများကြီး မြှင့်တင်ပေးနိုင်ပါတယ်။ Customers တွေအနေနဲ့လည်း Reviews ကောင်းတွေရှိနေတဲ့ Business က အများကြီး ယုံကြည်စိတ်ချနိုင်တာကြောင့် ဝယ်ယူဖို့အတွက် နှောင့်နှေးနေမှာ မဟုတ်ပါဘူး။\nအခုလိုအချိန်ပေးပြီး ဖတ်ရှူပေးလို့ ကျေးဇူးတင်ပါတယ်။ ဒီ article မှာ ကျွန်တော်တို့ Online Directories တွေအကြောင်းနဲ့ အကျိုးကျေးဇူးတွေကို ဖော်ပြပေးခဲ့တာပဲ ဖြစ်ပါတယ်။ မိတ်ဆွေရဲ့ လုပ်ငန်းအတွက် လက်တွေ့အသုံးချနိုင်ဖို့ အသုံးတွင်ကျယ်လျက်ရှိတဲ့ Directories တွေကို ထပ်မံပြီး ဖော်ပြပေးမှာမို့လို့ စောင့်မျှော်ဖတ်ရှူပေးပါဦး ခင်ဗျာ။\nသာယာကြည်နူးဖွယ် တစ်နေ့တာတိုင်းကို ပိုင်ဆိုင်နိုင်ပါစေလို့ ကျွန်တော်တို့ HapEye.Com ကနေ ဆုတောင်းပေးလိုက်ပါတယ်။


ပါးပြင်မှာသနခါးလေးနဲ့ | Myanmar Gazette News Media Forum Network\nHome » Photography » ပါးပြင်မှာသနခါးလေးနဲ့\nPosted by Novy on Mar 22, 2012 in Photography, Travel | 32 comments\nပါးပြင်မှာသနခါးလေးနဲ့ ..( ကျိုက်ထီးရိုးခရီးသွား )\nကျိုက်ထီးရိုးက သနခါးချစ်သူတွေရဲ့ ပုံကို\nညီညီဦး ထမင်းဆိုင်က သနခါးချစ်သူ3\nမြန်မာစစ်စစ်မိန်းကလေးတွေက အသားညိုတာများတော့ သနပ်ခါးနဲ့ပိုလိုက်တယ်..။\nသနပ်ခါးကို အရောင်ထည့်ပြီးလိမ်းတတ်ရင် ပိုတောင်လှဦးမယ်။\nအဲဒီမှာသနပ်ခါးအစစ်လဲ ၀ယ်လို့ရမှာပေါ့ ….\n404 ROOM says:\nအဲဒီလိုမျိုး မြန်မာ့ ရိုးရာပွဲတော်တွေကို ကျင်းပတဲ့ အဖွဲ့အစည်းတစ်ခုခု ပေါ်ပေါက်ခဲံရင် အရမ်း ကောင်းမှာပဲ။ ခုတော့ တခြားနိုင်ငံက ပွဲတော်တွေကို အတုခိုးပြီး မြန်မာပြည်မှာ ကျင်းပနေတော့ ကျွန်တော်တို့ရဲ့ ရိုးရာ ပွဲတော်တွေကို ပျောက်လုနီးပါး ဖြစ်နေပြီ။ ၀မ်းနည်းစရာ အရမ်းကောင်းပါတယ်။\nပုံနံပါတ်၂ က..မျက်နှာပေးအနေအထား.. ကြည့်ကောင်းတယ်ဗျ…\nသူကြီးရယ် ခြင်းလေးဖျက်ပြီး ပေးချင်ရင် ပေးလိုက်ပါနော်\nဟုတ်တယ်…နံပါတ် (၂) ပုံ မိုက်တယ်။ ပုံ (၁)က တော့ လူတူပေမယ့် အိုက်တင်လုပ်ထားမှန်း သိသာဒယ်။\nကြိုသိရင် …juma သနပ်ခါး တန်းမှာ သနပ်ခါးဝယ်တဲ့ပုံ ပို့ပေးမှာပေါ့ဗျ …\nတစ်ဆိုင်ပီးတစ်ဆိုင် သွေးလိမ်း လာတာ …ဟိဟိ လှမှလှပဲ …\nတကယ်လို့သာပြိုင်ပွဲတွေ ရှိလာခဲ့ရင် ဂျူးဂျူးမ နိုင်မှာသေချာတယ်။ သူက အမြဲသနပ်ခါးလိမ်းနေတော့တာပဲ။ ကောင်လေးက ပြောထားပုံရတယ်…\nမမနော် …ကောင်လေးပြောလို့ကတော့ လိမ်းသေးဘူးနော်…\nသနပ်ခါးကြိုက်တာ ရွာသူ အစစ်ပေါ့ ဗျ …\nမြန်မာ လုံမပျိုလေးတွေ သနပ်ခါး ချစ်သူ စစ်စစ်တွေပဲ..\nလှတယ် ယဉ်ယဉ်လေးနဲ့ လှကြတယ်။\nဟီး မမနိုဗွီ ဒါမီးမီးအတွက်တင်ပေးတာလား ကျေးဇူးနော် …. သူကြီးကဆုပေးမယ်တဲ့ မီးမီးကိုလည်းပေးနော် နောက်နေ့မှ မီးမီးပုံလေးတင်လိုက်မယ် သနပ်ခါးလိမ်းပြီးတော့ …..\nဂျူးဂျူးမ နဲ့ ခိုင်ခိုင်ရေ.\nမေဒေး အလှူခရီးထွက်မှ သနခါးလေးတွေ အပြိုင်လိမ်းခဲ့နော်\nပြီးရင် ဓါတ်ပုံရိုက်ပေးမယ် အလှဆုံးဆု ပေးမယ်နော်\nမနို မော်ဒယ်လေးတွေက ကင်မရာလေဒီနဲ့ အပြိုင်လှနေပါလား\nမနို ကျနော် ရွာက ငယ်ကျွမ်းဆွေ မိစု ကိုတောင်သတိရ တမ်းတမိတယ်ဗျာ\nအခုနေ ကျနော်လွမ်းလို့သေသွားရင် မနိုတရားခံနော်\nမနိုစိတ်ကူးကောင်းတယ် ။ ခရီးသွားရင်း မှတ်တမ်းလေးနဲ့ ။ သူကြီးပြောသလိုပဲ ပုံ ၂ က လူတယောက်ရဲ့ တကယ့်ဟန်လေးကို ဖမ်းမိလိုက်တယ်။ ဂွတ်ရှယ်။\nလှလိုက်တာ မနိုရယ် ။ ကိုကိုကြောင် မလာခင် ကြိုပြောသွားပီခင်ဗျ ။\nကိုကိုကြောင် အိပ်နေလို့ ညီညီကြောင်အရင် လားသွားပါတယ်။\nအစ်မကြီး … မ Novy ရေ .. ကျွန်တော် လဲ အဲလို featured Photo တွေ ပဲ ရိုက်ချင် နေမိတယ်ဗျာ … အားပေးပါတယ် ဗျို့  … emotion ကို ဖမ်းရတာ လဲ .. ရင်ခုန် စရာ ပဲနော့ …\nဟုတ်တယ် ပုံ ၂လေူက ချစ်စရာ။\nသူကလေးက သနပ်ခါး ပုတီးလုပ်ရောင်းတာလား။\nEOS တစ်လုံး နဲ့ တဲ့ .. တီတီ padonmar ရေ .. သတင်း ရထားတယ် နော် … :-)\nမနေ့ညက တောင် မန့်ဦးမလို့..\nပုံတွေမှာ …ဘိုခေဲး တွေထွက်နေတာ ကြည့်ရင်း ..\nအက်ဖ်စတော့ပ် ၄လောက် အောက်ထစ် ရှိမယ် တွေးမိလို့…\nလုပ်ပါဗျို့…. ရှယ်လိုဒက်အော့ဖ်ဖီးလ် လေးတွေ လွှတ် နှစ်သက်ပါကြောင်း..\nစကားအတင်းစပ်… ကီးဘုတ်တော့ ရိုက်မပြစေလိုပါကြောင်း…\nတီတီ padonmar လဲ EOS နဲ့ ပဲ ကိုယ့် ဆြာ ရေ။ အစ်မကြီး မNovy ပုံတွေကြည့်ရတာတော့ . DSLR နဲ့ ရိုက်ထားတယ် လို့ကို ထင်တာဗျ ..\nညမှောင် မည်းနက်၊ အိပ်ရေးပျက်လို့\nမိဖြဲ မာမီ ကတော့ မိဖြဲ အပြင်ထွက် ရင် သနပ်ခါး ပါးကွက်ကြား ကွက်ပြီးမှ ထွက် ခိုင်းတယ် ဆိုသလားပဲ။ ပါးကွက်ကလေး ပဲ ကွက်ပျက် ပြီး အိမ်ပြန်လာရင် …. အသိပဲ ဆိုလို့ … မိဖြဲ တို့ဘယ်သွားသွား .. သနပ်ခါး ဗူး အမြဲ ဆောင်နေရကြောင်း …..\nသနပ်ခါးပြိုင်ပွဲတွေ ရှိရင် အမြဲလိမ်းတဲ့သူတွေကအနိုင်ရမှာကျိန်းသေတယ်နော် သူတို့တွေကအမြဲလိမ်းတော့လှနေမယ်နော် ကောင်းပါတယ်ပုံလေးတွေမှာ တကယ့်သနပ်ခါးလိမ်းတဲ့သူတွေ ကိုရိုက်ထားတော့ကောင်းပါတယ်\nလှပါ၏ လှပါ၏ လှပါ၏ ဒါမိုးတွေ မမြင်ရတာကြာပေါ့\nကွင်းနတ်ရှင် မကောင်းလို့ ဒီနေမှ တက်လို့ရပါတယ်\nအခုလို အားပေးတဲ့ အတွက် ရွာသူားတွေကို ကျေးဇူးအများကြီးတင်ပါတယ်\nကင်မရာ အစုတ်လေးကတော့ မနိုရဲ့ အသဲလေးဖြစ်ပြီ\nကင်မရာ အကောင်းစားပြောင်းကြီးကတော့ မနိုရဲ့ ဆရာရဲ့ကင်မရာဖြစ်ပါကြောင်း\nဦးကြောင်ကြီးက တုံးဆိုတိုက် ကျားဆိုကိုက် မှန်ဒယ်ထင်ရင် နောက်မဆုတ်တဲ့သူကိုမှ ချစ်တာ…. အဲလိုကြေငြာရဲသူလေးနဲ့များ တွေ့လိုက်ချင်စမ်းပါရဲ့…။ နိုလေးလည်း တွေ့ရင် ပြောပါနော်.. ဦးကြောင်အသဲနှလုံးကျောက်ကပ်အဆုပ်အူနံရိုးအသွေးအသားအကြော အိုရှုပ်ပါတယ် တကိုယ်လုံးပုံအပ်ပါ့မယ်….။\nကကြောင်ကြီး တွေ့သမျှ ခင်ဗျားကြိးချည့်ပဲ မလွန်းလွန်းဘူးလား ဟွန်းးးးးး


ZarNiOo - YourListen\nတောင်တွေကွယ်တဲ့လမ်း တောင်တွေကွယ်တဲ့လမ်း ရေး - ပခမ်းဆရာညို ဆို - ဆုတင် တောင်တွေကွယ်တဲ့လမ်း(မောင်မယ်ယောင်လည်)၂မြှောင်သွယ်လို့တန်း(တောင်တွေ)ကွယ်တဲ့လမ်း ခြေတစ်လှမ်းကြွကြွေခမန်းပကုဋေတစ်သန်းမကတန်သူဟန်မူ (အော် တပါးနှမလှလှပပလေးရယ် ခြေတစ်လှမ်း ကုဋေတစ်သန်းတန်သူမယ်)၂ နွဲ့ဆိုးဥာဏ်တွေ ခင်မဆူလိုက်ပါနဲ့ နွဲ့ဆိုးတဲ့ ခရာတဲ့ဟန်တွေ ခင်မဆူလိုက်ပါနဲ့ တကယ့်အဖိုးတန်အမျိုးမှန်ရယ် (ပျိုဖြူရဲ့)၂ မင်းလေးလိုက်တော်မူ ဖြူပြာ မူယာ သူဇာ ဒေ၀ီတစ်ပပါး ကိုယ့်ဟန်တော်ပါးရယ်နဲ့ မိမိလေးရဲ့ဟန်တော်ပါးရယ်နဲ့ ထားမောင်ကြင်သူ (ရွှေအဆင်းနဲ့ပိ်ျုဖြူ ထမ်းကာမောင်ချော့ ချီမယ့်သူ မင်းမခွဲနဲ့ လိုက်တော်မူ )၂ဘ၀ဆုံးအောင် မောင်ဘုန်းကြင်မယ့်သူ ရွှေလက်တွဲ (ဖေတွဲကာပယူ)၂\nZarNiOo 00:04:43 590Downloads0Comments\nသဘင်ဆန်သောဘ၀ သဘင်ဆန်သောဘ၀ ရေး - ရွှေတိုင်မောင်ကို ဆို - ဆုတင် ဇာတ်အခြေအစက(အပျိုတော်)၂ ညဉ့်ဦးယံအချိန်ကျ ပရိသတ်ကမျှော် စိတ်ဓာတကြွပျော်ဟာသပြဇာတ်ဆန်းနဲ့ တခမ်းတနားကခဲ့ရတဲ့ကျနော် ၀န်ကြီးတံတိုင်းကြီးတိုင်းကြီးပြည်ကြီးမနော်ဇာတ်ပန္တွက်ဋီကာကျော်မှတ်ချက်တည်ကာဖော်သဏ္ဌန်လုပ်သရုပ်တူစေမယ်နော် မူးတော်မတ်တော် စည်တော်သံကြား နန်းပါးဝင်စေသနော် ပုဝါဖြူတကမ်း အသာယူလှမ်းပါလို့ သစ္စာထားနှစ်ပါးသွားစို့နော် လက်ဝဲတော်ရံ လက်ယာတော်ရံတွေနဲ့ ပျော်ကြရွှင်ကြ တစ်ညတာနော် အာရုံကျင်းကာလင်းလုသော် မိုးအာရုံကျင်းကာလင်းလုသော် ရယ်ခြင်းကအစ ကခြင်းအလယ် ငိုခြင်းအဆုံး ဇာတ်ခြေကရုပ်လုံးဖော် ဘ၀ဆိုတာလဲ ထိုနည်းသာမျှော် ပျော်လိုက်ကြမဆုံးမော်လိုက်ကြတပြုံးပြုံးဆိုသောဘ၀ နောက်ဆုံးတော့မျက်ရည်နဲ့သာပျော် . . .\nZarNiOo 00:05:23 61\t0 Downloads0Comments\nစကားဧ၀ကံ စကားဧ၀ကံ ရေး - ရှေးစာဆို ဆို - ဆုတင် စကားလေးလေ့ စကားဧ၀ကံ နှစ်ပါးလေးလေ့ နှစ်ပါးသွေမလန် (အရာရာမှာ မကြွင်းမကျန်)၂(မှန်မှန်ကန်ကန် လင်ရယ်ကချစ်ပါလှတယ်လှတယ် မေတ္တာမျှမယ်မျှမယ်)၂ [ရေရေလည်လည်မင်းနဲ့ငါရယ်(ပေါင်းစို့တူနှစ်သွယ်)] လေးဆူဒီပါ သီတာ ရေမြေမဟီညာ တစ်ကုံးရယ် တစ်ကုံးရယ်ဒီပါလုံးဆုံးပါစေတော့ကွယ် . . . (ကျော့ကျော့ရှင်း ခင်လေး ဟန်မူယာကြွယ် ယဉ်ကျေးသူရယ် ကျုပ်မယား နှုတ်ဖျားချိုလှတယ်) မောင်စိန်မလိမ်ပါဘူး တကယ်မညာပါဘူး တကယ်မေကညာ တစ်ဦးရယ် မိမိမမ လှလှကေသွယ် မင်းကလွဲရင်ဖွဲစကွဲထင်တယ် နှစ်ဖြာညီ သာကီတာ တာရှည်မရွေ့ရအောင် ဘရဏီနတ်သမီးနဲ့တွေ့တောင်မှ မမေ့ဘူးမောင်ချစ်မယ် . . . ရွှေကကွက်ကရေလွှတ်သည့်ပုံနှယ် တွတ်တီးတွတ်တာခရာတယ် ဇောညွတ်စရာ သဒ္ဒါကြွယ် ကောင်းခြင်းငါးဖြာ ရယ် ပြည့်စုံပါဘိတယ် လင်သားအပေါ်ဝယ် မင်းမို့လို့မူတယ်ပါပေကွယ် စည်းစိမ်ချမ်းသာ တိုးတက်စေကြောင်း ဆုတောင်းပါရတယ် တကယ်အမြဲကွယ် ပေါင်းသင်းပါစို့ကွယ် တည်တည်ကြည်ကြည်မှန်မှန်ကန်ကန် စိတ်နှလုံးချိုပါမှ အများရိုသေမှာ သည်တစ်လင်သည်တစ်မယား နှစ်ပါးအရှည်အရှည် စုလျား ဂဟေ ဂဟေ ပေါင်းဖက်မယ်ဗျ နှစ်ကံမျှကြံဆသလေ\nZarNiOo 00:06:33 690Downloads0Comments\nမူပုံတာပုံခရာပုံလေး မူပုံတာပုံခရာပုံလေး ရေး - ပထမစန္ဒယားဆရာကြီးဆရာညွန့် ဆို - ဆုတင် (သံရိုး၆ - ပေါက် ) (မူပုံ တာပုံ ခရာပုံလေးရယ်နဲ့ )၂ (ယဉ်ကျေးတဲ့လုံမဒီ)၂ (ရင်တွေချီကာ နွဲ့ယိမ်း)၂ မြင်ရသူတွေဟိန်း လောက်အောင် ကြက်သီးများဖိုကြွလို့ (ပျိုနှမကိုစွဲ)၂ စိတ်ထဲဖြင့်ခင်ပါတယ် (တစ်နည်းလေးလှတာလေးရယ် ပတာလေးရယ် ခင်လေး ယဉ်ကျေးရက်တယ်စွဲမက်ဖွယ် မင်းဂုဏ်သတင်း ရုပ်ဆင်းသဏ္ဌန်ငယ်)၂ (ပတ်စာပိုး) (မျက်ခုံးကလေးကမှင်တံသွယ်)၂(ယဉ်ဟန်ငယ်ကျော့ကျော့ရှင်း)၂ရှုနေရင်းမြင့်မားထယ် (ပါးပေါ်မှာ စံပယ်တင်မှဲ့ရှင်လေး)၂(အသားတော်လေးကြာညိုနံ့မွေး)၂မြူတိမ်စင်ဝေး ငွေလသို့နှယ် (ရေးရွှေရုပ်ငယ် မူယာသွယ် သူဇာမယ်မယားသနားဖွယ်) (ခရာပို ခွာညိုခါးရယ်နဲ့ )၂ ယောက်ကျာင်္းတွေတို့မြင်ရင် မဆင်ချင်နိုင်ဖွယ်ဆင်းလှတဲ့မယ် (နန်းကိန္တွရီကြန်အင်နှယ်)၂ပုလဲသွယ်ဒန္တာသွားနုခင်ထွားငယ်ယဉ်ဟန်ခြားအသားဆပ်သ၀ါနဂိုမှာလဲဝါဂွမ်းလိုသန္တာရည် နှုတ်ခမ်းမှာ (တေးထပ်) (ဥမ္မာဒန္တီသို့အလား မကွာတယ်)အသားမှာ ပြည့်ဝန်းလို့ ဇဗ္ဗူကျွန်းရှေ့ဗြုပ္ဗာ မှန်းမျှော်သည့်ခါ (လပြည့်ဝန်းထွန်းသော်တာလို)၂ထွက်လာသည့်ပုံကဲ့သို့လေး ရေးရုပ်သွင်မြင်လျှင် ဇမ္ဗူတိုင်းမှာ တုနှိုင်းမမြင် အလှတွင်ကျက်သရေထူးလို့ မြင်သူမူး မူးလောက်ပါရဲ့ခင်(သံရိုးသဖြန်ချ)\nZarNiOo 00:06:52 660Downloads0Comments\nမုန်းလို့မဟုတ်ဘူး မုန်းလို့မဟုတ်ဘူး ရေး - ဆရာထာ ဆို - ဆုတင် လောက လောကဓမ္မတာ မဖို တိုင်းဟာ အချစ်ရယ်အမုန်းရယ် အလွယ်သုံးလို့ မဆုံးဖြတ်သင့်ပါ စိန်ကဲရွှေကဲ လူကဲခတ်ရခက်တော့တာ အချစ်ရေးရာ တွေးစရာကျယ်ဝန်းလှတာ ဒါဖြင့်ရင် မုန်းလို့လား မုန်းလို့လားဖြေဆိုပါ မိုးနဲ့ကြွက်လိုအိုးနဲ့သရက်လိုပုံတင်ကာနှိုင်းယှဉ်ပြရရင်တော့မည်းသော်လည်းမရွာဘဲရွာသော်လည်းမမဲဘဲသည်းတဲ့မိုးလိုပါမြေအောက်ကိုဖောက်ပေမယ့်အောင်းချင်မှလည်းအောင်းတက်တာတွင်းကိုမဖောက်ပဲအောင်းသည့်ကြွက်လိုပမာ အပြင်ရံဝင်းမှည့်၍ အတွင်းကထိုသရက်သီးဟာ မြည်းကြည့်တော့ ချိုမလို ချဉ်လည်းချစ်တက်တာ အမြင်မှာအေးပြီးအတွင်းက နွေးတက်ပါသတဲ့ ရေအိုးလေးရဲ့ သဏ္ဌန်ပမာ (ဒါဖြင့်ရင်မုန်းလို့လား)၃ (မုန်းလို့မဟုတ်ဘူး)၃ စိတ်ကူးကြည့်စမ်းပါ\nZarNiOo 00:06:29 460Downloads0Comments\nအကျီင်္ပါး အကျီင်္ပါး ရေး - ရှမ်းပွဲဆရာဒင်ကြီး ဆို-ဆုတင် မြို့မန္တလာ ကိန်းယူဖို့စကားရယ်နဲ့ တို့မြန်မာ မိန်းမပလီတွေက များပါဘိ အထည်အကျီင်္ပါးရယ်နဲ့ မျက်ထားချို ပလာကျင်းတော့မလိုပလာရင်းနော်အမူပို၍လူပျိုကိုမြူချိုဦးတော့မလားအထူဆိုရင်ပူလို့မုန်းတာကြောင့်အမြင်မှာရင်မှာနှုံးတယ်ကွယ် ပြုံးတော့မလိုလို . . . ငယ်ရွယ်သူ နားမလည်သေးသောကြောင့် အရွယ်ကတူ တရားအရည်နဲ့ မဝေးရအောင်လို့ အများသိဖို့ရေးပါတဲ့ သီချင်းတစ်ဘောင်အဆို အလင်းရောင် ဗြဟ္မစိုရယ်နဲ့သမာဝါစာတမ်း မောင်ချစ်ဖွယ်ရဲ့ သမာဝါစာတမ်း . . .။ (မြို့ နဲ့ဂရာအတွင်းဝယ် တို့မြန်မာတသင်းရယ် တချို့ကငြင်းပယ် ကိုယ့်ဘာသာချင်းရယ်မို့လင်းရပါတယ်)၂ အရှက်အကြောက်ကုန်ပြီ ကြုံလှီကိန်းဝယ် (ခါးမှာလျှော်သရက်ထည် ကြက်သွန်ခွန်ဆိုထင့်ကွယ်)၂ (အိုက်လို၊့အပါးဆုံးကို အားလုံးစုံမက်တယ်)ခေတ်အလိုက် နှစ်ချိုက် အစစမို့ခွကျပါတယ် (အထည်အကျီင်္ပါးနဲ့ ကာလသားအပေါ်ဆွယ် ငါ့သမီး ငါ့သားငါ့မယားဖို့ဝယ် (မန္တလေးမြို့ချစ်ဖွယ် )၂ မစိန်သုံ ဂုံအိပ် ချုပ်ပေးမယ်) (မယ်သုံရယ်အတည်စုံ/အဆင်စုံဝယ်ခဲ့မယ်)၂သားကငယ်သမီးကငယ်အကျီင်္ပါးဝတ်ရင်ကွယ်အများကြည့်တော့မှားမိမှာ မို့ပယ် ၊ ဘာရောညာရော အ၀ှာကော မမြင်ဝံ့တယ် ၊ မသုံးတယ် အလုံးအထည် ပိုးဖြူရင် ဖုံးဆင်ဦးကွယ် ဗုဒ္ဓဘာသာမြန်မာလူမျိုးတွေက အင်္ဂလိပ်အတုခိုးပါလို့ တစ်မျိုးကစတိုင်ထည် အကျီင်္မပါးနဲ့ မယားသုံရယ် လူမြင်သူမြင် မသုံးသာဘု အမြင်မတော် တမင်ချော် ဘုန်းရင်ဖြင့် နှလုံးမချိရင်ဝယိ မြန်မာလို တစ်မျိုးပ ကုလားလို တစ်သွယ် မယ်သုံ ဘယ်ပုံချွဲသော်လည်း မောင်ချစ်ဖွယ်ကမခွဲပါဘူး အမြဲကွယ် ပေါင်းတော်မူဖို့တကယ် (မစိန်သုံ)၂ လုံလုံခြုံခြုံ ၀တ်တော်မူပါကွယ်\nZarNiOo 00:06:00 590Downloads0Comments\nဘုံဓမ္မတာ ဘုံဓမ္မတာ ရေး - ဧရာဝဏ် ဦးအောင်ထွန်း ဆို - ဆုတင် ဘုံဓမ္မတာမှာ ကြုံရလေသမျှ ကာမစိတ်တွင် တရားနဲ့တွေးကြ ၅၄-၀ါပင် (ဟောဒီလောကီတစ်ခွင် တွေ့မြဲကြုံမြဲ ဆုံမြဲဓမ္မတာပင် သမုဒ္ဒသံယောဇဉ် ဇွတ်တိုးကြည့်တဲ့အမြင်)၂ (ချစ်ကြင်နာ မေတ္တာလွန်ကဲ လွန်ကဲ လွဲမသွေပါ စေတနာထားလို့)၂သူမားထက်ပိုတဲ့လင် (ဒွတ္တိသာတောင်ကမ္မ လွတ်ငြိမ်းအောင်ရှာမရ ကာမကိလေတစ်ခွင်)၂ (ခင်ခင်မင်မင်ချစ်မ၀နိုင်တဲ့လင်)၂ အရိယမောဟပိတ်ပင် ပရိဟာမယား မယားစောလှတဲ့စိတ်တွင် (ကာမဆယ့်တစ်ဘုံသားမို့ မယားကိုချစ်ခင် နိစ္စအမြဲပင် တဆိတ်ကမှမခွဲချင်)၂ (ဇောကာမဂုဏ် တရားရယ်နဲ့ယှဉ် မနောအာရုံမှားတဲ့လင် ချစ်တဲ့သံယောဇဉ် ကြိုက်တဲ့သံယောဇဉ်)၂ ရှစ်ဆယ့်ကိုးသွယ် ဧက၀ုတ္တိတရား အခုရှိသား ရှုကြည့်အများ စဉ်းစားဖွယ် ချစ်ချစ်ခင်ခင် သဘောဝယ် စောလှတယ် ကြင်ကြင်နာနာသနားဖွယ် ငါးဆယ့်လေးသွယ် စတုပညာသရယ်က ပုထုဇဉ်သဘာဝချစ်ရခင်ရကြင်ရပါတယ်လင် (၁၅၀၀ -နယ်မှောင် ကိလေသာ မကင်းတယ် ရှင်းပက်ခုဝယ်-နုနယ်)၂ မေတ္တာတရား ပွားများရန်ဖို့ကြံပါတယ် စိတ်ကြံ စိနာန်မှန်းကာရွယ် ပန်တထာရွယ်ကြံပါတယ်-ပါရမီ စာစီကုံးလို့အဆုံးတိုင်ကြင်ပါမယ်. . .\nZarNiOo 00:06:06 650Downloads0Comments\nခုနှစ်သံချီမြိုင်ထ ခုနှစ်သံချီမြိုင်ထ ရေး -ရှေးစာဆို ဆို-ဆုတင် (ကျား) လေးပျိုနှမ အကိုကချီမယ် ညိုမြပလီရယ် အကိုကချီမယ် တီတီတာတာစကားတွေမကြွယ်လိုက်ပါနဲု့ ထားပျို့မယ်ရဲ့လေး (မ) စုံမြိုင်လယ် တောမြိုင်ကြားဝယ် ပြောင် ဆင် ကျားရဲ ပေါလှတယ် (ကြောက်တယ်)ဘုရားလေး (ကျား)နန်းကေသီ ဒေ၀ီခင်ရယ် ဆန်းထွေညီ ရေယာဉ်ရဂုံဝယ်ဇော်တကုန်းကညာရဲ့မောင်ဘုန်းမှာကွဲ့ လက်ရုံးညာနဲ့ ပွေ့မယ် ပွေ့မယ်လေး (မ) မိန်းမသားမို့အားငယ်တယ်မောင်ခေါ်ရာလိုက်နိုင်ရိုးလား ဟိုနေစွယ် ထိုးသနဲ့ ၀တ်လဲတော်ရွှေပုဆိုး ထီးမိုးပါ့ကွယ်လေး (ကျား)ချောင်ဟိုအကွေ့မှာ ညောင်ညိုရိပ်သာ ညောင်ညိုရိပ်သာ ချောင်ဟိုအကွေ့မှာ အမောပြေတစ်ထောက်နား တောခြေဇောက်များ ခောမေစ၊ံတောက်မယား၊ရဲ့ ကိုင်ထားပါ့မယ်လေး (မ)(သစ္စာထားမယ်ရှင်)၂ (ကျား)(ချစ်စွာမယားသယ် . .လင်/ခင်)၂ (မ) (ထားပျိုမယ် သွားစို့ကွယ် )၂ (ကျား)မောင်ထမ်းလို့ခေါ်ပါ့မယ်. . . .\nZarNiOo 00:05:38 670Downloads0Comments\nညီတော်မင်းနန် ညီတော်မင်းနန် ရေး - ဦးစိန်ကတုံး ဆို - ဆုတင် (တမင်မျှော်လို့ပြောပြမယ်ကွယ့် ထင်ပေါ်တဲ့ အချောရသော်လည်း အတည်နော် မငြင်းနော် ပြည်ပေါ်သတင်းလျှံ ရင်တော်ဂေါတမရယ်က ၀ဇီတော်အလင်းပြန် ညီတော်မင်းနန်) နတ်တမျှပမာညီ အံသာနတ်စခန်းတွေနဲ့အော်ဘဒ္ဒကလျာနီကို မမြင်ပါရင် တစ်ရက်မကလွမ်းမိတာကြောင့် မင်္ဂလာလက်ထပ်နန်းကိုတဲ့ ဘုရားပါကြွပါဟူ မယားပြလို၍ အပါးက တင်လျှောက်ပြန် ဘုရားဇိနံနိဗ္ဗာန်နန်းကို ၇က်တိုတိုနဲ့ လှမ်းမြန်းရအောင်လို့ ပြည်ပေါ်ညီတော် သပိတ်ထမ်းပါလို့ တောလမ်းကအပြန် သစ်ငုတ်တိုခြောက်စပေါ်က မျောက်မနဲ့ပမာညီ ကလျာညီနဲ့မတူလား ဘယ်သူလှပြောတာ သဘောမကျ အော်ဂေါတမဇိနံ အမယ်မင်းဆိုရက်လေတဲ့ကံ ကျုပ်ညီမင်းနန်အနှိပ်စက်ကိုခံ သပိတ်ဖက်လို့ငိုပြန် တရားရင်းခံ မမှားမယွင်းရန် စကားသီချင်းသံသုံးပြန် ကတုံးဥာဏ် ကြောက်စရာ့ဟန် မျောက်မသဏ္ဌန် ပန်းဝတ်မှုံ စုံမြိုင်ယံ ဘုရားစေတစ်ပါး ဝေယံကောင်းကင်ခရီးသုံးလူ့ဘ မြတ်စွာမြတ်ကညာ ပြသည့်နည်း ညီတော်ကငြီး နတ်သမီးထင်မြင်ပြန် အရိပ်ရာ လက်မခံ အ၀ိဇ္ဇာ ပစ္စယံ ထပြန်ကြွပြန်ဥုံအနိစ္စ ဒုက္ခရုပ်အလှဆင်ခြင်ပြန်(ကြည့်ပြန်ရှုပြန် တောစုံမြိုင်ယံ )၂ဆူဆူညံညံ လူသံမကြားအောင်တောထွက်မယ်ကြံ ၀တ်ကြောင်ကိုလွတ်အောင်ရုန်းမဲ့ ကတုံးစိန်ကကြံ တကယ်ရှုဆင်ခြင်ပြန် မယ်ခုမြင်ရင်အံ ကိန်းအကျဆင်ခြင်ပြန် ယိမ်းသမလေးတွေမြင်ရင်အံ နောင်သိမ် မဆုံးပါဘူး မောင်စိန်ကတုံးရဲ့ နိက္ခမ ပါရမီဥာဏ်\nZarNiOo 00:07:04 540Downloads0Comments\nလှသူဇာ လှသူဇာ ရေး - စိန်ဗိုလ်တင့် ဆို - ဆုတင် အို. . .လှသူဇာ အလှတကာ ပဂေး ဆေးရေးမမီတဲ့ အလှပိုင်ရှင်လေးလှသူဇာ ကောင်းကင်မိုးယံမြင့်မှာ တင့်တယ် ၀င့်ကြွားလှ အားပိုတဲ့နတ်မိမယ်လေးပါ တိမ်ဖူးတွေတိမ်ညွှန့်တွေများ စားပြီးရင်းမွေးဖွားလေသလား ဟင် လှရက်ပါပေ့ (သူဇာ)၂ ရှုမ၀နိုင်သော (ချော)၃ နှမလှသူဇာ လမင်းလိုဝင်းတဲံ့မျက်နှာ ကြာပန်းပမာ လင်းတဲ့မျက်ဖန် သိဂီင်္ရတနာ ရွှေရောင်လင်းသကို အသားတော်လေးဝင်း ၀ါပိတုန်းရောင်ကြော့ နက်မှောင်ကျော့ကျော့ မျက်တောင်ကော့နဲ့ဆံကေ သုးံတောင်ထွာယဉ်ကိုယ်နွဲ့နှောင်း ဆင်နှာမောင်းသို့ ပြိုင်ရှားတုဘက် ကိုယ်ဟန်သွယ်လျာ နှစ်သက်ဖွယ်ရာ သိမ်မွေ့ဖွယ်ရာ နှုတ်ဖျားက (အပြောချိုသာ)ချစ်သူနှမ အပြစ်ဟူသမျှကင်းစင်လှတဲ့ (ချစ်သောလှသူဇာ)၂\nZarNiOo 00:05:59 390Downloads0Comments\nZarNiOo listened to Naing Nge Taw Yae Yadanar Myar -\nZarNiOo listened to Naing Nge A Hla Ta Yar -\nZarNiOo listened to Say Kyaw Kya Tae Yae -\nZarNiOo listened to Lo At Chet -\nZarNiOo listened to Kabar Gyi Nyein Chan Hla Nay Par -\nZarNiOo listened to Kyo Tin Kar Kwal Tar See Kya Par -\nZarNiOo listened to Thant Shin Kyan Mar Yin Lon Eain Thar -\nZarNiOo listened to Mi Thar Su Kyan Mar Yae -\nZarNiOo listened to Pyat Asin Pyin Kha Na -\nZarNiOo`s Audio Likes\nZarNiOo`s Audio Playlists\nShare ZarNiOo"s Profile\nprofile viewed 292 times


ပြောင်းလဲအသုံးပြုလိုက်တဲ့ ကိုဗစ် အမြန်စစ်ကိရိယာ နဲ့ စစ်ခဲ့ရသူ တဦး ပြောပြ တဲ့ အတွေ့အကြုံ – Zartiman\nကိုဗစ်နောက်ဆုံးတိုက်ပွဲပဲ ဆိုဆို တိုက်ပွဲအစပဲ ဆိုဆို ရန်ကုန်သားတွေ အနေနဲ့ အိမ်ထဲနေဖို့ လိုအပ်ပါသေးတယ်။ ပူးပေါင်းပေးဖို့ လိုပါတယ် ။ ဒီတိုက်ပွဲ ဟာ အစိုးရအတွက် တိုက်ပွဲ မဟုတ်ပါ။ မိမိ အသက်အတွက် တိုက်ပွဲ ဆိုတာ ကို မမေ့ပါနဲ့။အသက်ရှင်ဖို့ ရုန်းကန်ရတာ ကို Sur vive လုပ်တယ်လို့ ပြောကြတယ်။ စစ်ပွဲမှာရှင်ကျန်ဖို့ ခက်ခဲစွာ လုပ် ရတယ်။ မုန်တိုင်းကြားမှာ ရှင်ကျန်ဖို့ လုပ် ရတာမလွယ်။ ငလျင်ဘေး မီးဘေး အစစ အရာရာ မှာ ရှင်ကျန်နေဖို့ လုပ်ရတာ ဘယ်လောက်ခက်လည်း တွေးကြည့်ပါ။ခုကိုဗစ်ဘေးက ရှင်ကျန်ဖို့ လုပ်ရတာ အလွယ် ဆုံးပါ။ အိမ်ထဲမှာ အိပ်လိုက် တီဗီ ကြည့်လိုက် စာဖတ်လိုက် နဲ့ ရှင်ကျန်အောင် လုပ်ပေးရုံ လေးပါ. ရှင်ကျန်နေဖို့ အိမ်ထဲနေလိုက်ပါ။ကျနော် တို့အလုပ်ရဲ့သဘောအရ လုပ်ငန်းခွင်မှာ ကိုဗစ် ပြန့်နှံ့မှု ဖြစ်မှာ ကြောက်ရပါတယ်။ သီး သန့်ခွဲခြားထားတဲ့နေရာ ဖြစ်နေပေမယ့်။\nတဦးတယောက်မှာ ပိုးပါလာရင် HAVAC စနစ် (အလွယ်ပြောရင် Air Con စနစ် တခုထဲ) တခုထဲ မှာ နေထိုင်ရတဲ့အတွက် ဧရိယာ တခု လုံး ကူးစက်နိုင်ပါတယ်။ဒီအတွက် ကိုဗစ်နဲ့ ပတ်သက်ပြီး ဆေးစစ် မှုတွေ စဉ်ဆက်မပြတ် သတိထား လုပ်ရပါ တယ်။ အမျိုးသားဓာတ်ခွဲ ခန်းရဲ့ SWAB TEST စနစ် ဟာ ဈေးများတယ်။ အချိန်လိုတယ်။ စစ်ဆေးနိုင်တဲ့ အကန့်အသတ်ရှိတယ်။ တိကျသေချာ မှုတော့ ရှိတယ်။ Rapid Test တွေရဲ့ တိကျမှု ကတေ့ သေချာမှုက အရင်က ၇၈% လောက်ပဲရှိ ခဲ့တယ်။ ခုနောက်ပိုင်း ၉၈% ထိ သေချာ တယ် လို့ ဖတ်ရ တယ်။ဒါကလည်း ထုတ်လုပ်တဲ့ ကုမ္ပဏီ ပေါ် မူတည် တယ်။ ပစ္စည်းအရည်အသွေးပေါ် မူတည် တယ် ဆိုတယ်။ဈေးနှုန်းကတော့ တ သောင်းမကျော် တဲ့ ပမာဏ နဲ့ စစ်ဆေးနိုင်မယ်။ အလွန်ဆုံး ၁၀ ဒေါ်လာသာသာ။ ငွေကြေးအားဖြင့် အဆများစွာ သက် သာ လာပါမယ်။\nRapid Test နဲ့စစ်ပြီး သံသယ ထပ်ရှိ မှ လက်ရှိစစ်နေတဲ့ Swab Test ကို ထပ်စစ်ရင် စစ်ဆေးရတဲ့ လူ လျော့လာ နိုင် တယ်။ စရိတ်ချုံ့နိုင် မယ်။Rapid Test မှာ စစ်လို့ Positive ဆို ရင် ခဏယာယီ ခွဲထားလိုက်ခြင်းဖြင့် လည်း ဆက်လက်ပြန့်နှုန်းကို ထိန်းနိုင် မယ်။ ကျနော် ကိုယ်တိုင် Rapid Test စစ်တာ ခံရတာ ၂ ဆင့် စစ်တယ်။ သွေးဖောက်တယ်။ပုရွက်ဆိတ် ကိုက်တာ ကမှ ပိုနာပါတယ်။ အဖုထ တယ်။ ခုက အဲလောက်မနာပါ။ သွေးစက်လေးကို Test Kit ပေါ်တင်ပြီး မိနစ် ၂၀ လောက်ဆို သွေးရဲ့ ပြန့်နှုန်းက ပထမ တလိုင်းကို ရောက်မယ်။ အဲမှာ ရပ်သွားရင် Negative ပေါ့။ အဲမှာ မရပ်ဘဲ ဒုတိယ လိုင်းထိဆက် ပြန့်ရင်တော့ လိုင်း ၂လိုင်း ပြတဲ့ Positive ပေါ့။နောက် နှာခေါင်းနှိုက် တယ်။ အဲတာက တော့ နည်းနည်း မျက်ရည်ဝဲရုံပေါ့။ အကောင်းဆုံးက စိတ်ကိုလျှော့ထားပါ။ ခေါင်းကို ငြိမ်အောင်ထားပါ။\nပါးစပ်ကို “အား “လို့ အော်သလို ဟ ပြီး အော်ပြပါ။ဒါဆို နှာလမ်းကြောင်း ရှောရှောရှုရှု ဖြစ်လာပါမယ်။ မနာပါ။၊ တို့ဖတ် Test ကို သူ့ Test kit ဘူးထဲက Gel လေးတမျိုးထဲ စိမ်ပြီး စောင့် ကြည့်ပါ တယ်။ Rapid Test စစ်ပြီး ၃ ရက်လောက် သီးသန့် နေပြီးရင် အလုပ်ထဲထွက်ခွာ ရပါတယ်။ကျနော်တို့စစ်တဲ့ အမျိုးအစားဟာ ကိုရီးယား နိုင်ငံထုတ်ပါ။ Rapid Test ဟာ မြန်တယ်။ တိကျမှု တော့ ကန့်သတ်ချက်ရှိတယ်။ ၂ % ကိုတော့ ကံပေါ် ထားရပါမယ်။ လူအ များ ကြား ပြန့်နှုန်းမြှင့်ပြီး ခွဲခြားရ ခက် တဲ့ ခုလို အခါ မှာ သုံးတာ မှန်ပါ တယ်။ အလျင်မြန်ဆုံး ဆွဲထုတ်နိုင်မယ့် တခုထဲ သော နည်းပါ။\nကိုဗဈနောကျဆုံးတိုကျပှဲပဲ ဆိုဆို တိုကျပှဲအစပဲ ဆိုဆို ရနျကုနျသားတှေ အနနေဲ့ အိမျထဲနဖေို့ လိုအပျပါသေးတယျ။ ပူးပေါငျးပေးဖို့ လိုပါတယျ ။ ဒီတိုကျပှဲ ဟာ အစိုးရအတှကျ တိုကျပှဲ မဟုတျပါ။ မိမိ အသကျအတှကျ တိုကျပှဲ ဆိုတာ ကို မမပေ့ါနဲ့။အသကျရှငျဖို့ ရုနျးကနျရတာ ကို Sur vive လုပျတယျလို့ ပွောကွတယျ။ စဈပှဲမှာရှငျကနျြဖို့ ခကျခဲစှာ လုပျ ရတယျ။ မုနျတိုငျးကွားမှာ ရှငျကနျြဖို့ လုပျ ရတာမလှယျ။ ငလငျြဘေး မီးဘေး အစစ အရာရာ မှာ ရှငျကနျြနဖေို့ လုပျရတာ ဘယျလောကျခကျလညျး တှေးကွညျ့ပါ။ခုကိုဗဈဘေးက ရှငျကနျြဖို့ လုပျရတာ အလှယျ ဆုံးပါ။ အိမျထဲမှာ အိပျလိုကျ တီဗီ ကွညျ့လိုကျ စာဖတျလိုကျ နဲ့ ရှငျကနျြအောငျ လုပျပေးရုံ လေးပါ. ရှငျကနျြနဖေို့ အိမျထဲနလေိုကျပါ။ကနြျော တို့အလုပျရဲ့သဘောအရ လုပျငနျးခှငျမှာ ကိုဗဈ ပွနျ့နှံ့မှု ဖွဈမှာ ကွောကျရပါတယျ။ သီး သနျ့ခှဲခွားထားတဲ့နရော ဖွဈနပေမေယျ့။\nတဦးတယောကျမှာ ပိုးပါလာရငျ HAVAC စနဈ (အလှယျပွောရငျ Air Con စနဈ တခုထဲ) တခုထဲ မှာ နထေိုငျရတဲ့အတှကျ ဧရိယာ တခု လုံး ကူးစကျနိုငျပါတယျ။ဒီအတှကျ ကိုဗဈနဲ့ ပတျသကျပွီး ဆေးစဈ မှုတှေ စဉျဆကျမပွတျ သတိထား လုပျရပါ တယျ။ အမြိုးသားဓာတျခှဲ ခနျးရဲ့ SWAB TEST စနဈ ဟာ ဈေးမြားတယျ။ အခြိနျလိုတယျ။ စဈဆေးနိုငျတဲ့ အကနျ့အသတျရှိတယျ။ တိကသြခြော မှုတော့ ရှိတယျ။ Rapid Test တှရေဲ့ တိကမြှု ကတေ့ သခြောမှုက အရငျက ၇၈% လောကျပဲရှိ ခဲ့တယျ။ ခုနောကျပိုငျး ၉၈% ထိ သခြော တယျ လို့ ဖတျရ တယျ။ဒါကလညျး ထုတျလုပျတဲ့ ကုမ်ပဏီ ပျေါ မူတညျ တယျ။ ပစ်စညျးအရညျအသှေးပျေါ မူတညျ တယျ ဆိုတယျ။ဈေးနှုနျးကတော့ တ သောငျးမကြျော တဲ့ ပမာဏ နဲ့ စဈဆေးနိုငျမယျ။ အလှနျဆုံး ၁၀ ဒျေါလာသာသာ။ ငှကွေေးအားဖွငျ့ အဆမြားစှာ သကျ သာ လာပါမယျ။\nRapid Test နဲ့စဈပွီး သံသယ ထပျရှိ မှ လကျရှိစဈနတေဲ့ Swab Test ကို ထပျစဈရငျ စဈဆေးရတဲ့ လူ လြော့လာ နိုငျ တယျ။ စရိတျခြုံ့နိုငျ မယျ။Rapid Test မှာ စဈလို့ Positive ဆို ရငျ ခဏယာယီ ခှဲထားလိုကျခွငျးဖွငျ့ လညျး ဆကျလကျပွနျ့နှုနျးကို ထိနျးနိုငျ မယျ။ ကနြျော ကိုယျတိုငျ Rapid Test စဈတာ ခံရတာ ၂ ဆငျ့ စဈတယျ။ သှေးဖောကျတယျ။ပုရှကျဆိတျ ကိုကျတာ ကမှ ပိုနာပါတယျ။ အဖုထ တယျ။ ခုက အဲလောကျမနာပါ။ သှေးစကျလေးကို Test Kit ပျေါတငျပွီး မိနဈ ၂၀ လောကျဆို သှေးရဲ့ ပွနျ့နှုနျးက ပထမ တလိုငျးကို ရောကျမယျ။ အဲမှာ ရပျသှားရငျ Negative ပေါ့။ အဲမှာ မရပျဘဲ ဒုတိယ လိုငျးထိဆကျ ပွနျ့ရငျတော့ လိုငျး ၂လိုငျး ပွတဲ့ Positive ပေါ့။နောကျ နှာခေါငျးနှိုကျ တယျ။ အဲတာက တော့ နညျးနညျး မကျြရညျဝဲရုံပေါ့။ အကောငျးဆုံးက စိတျကိုလြှော့ထားပါ။ ခေါငျးကို ငွိမျအောငျထားပါ။\nပါးစပျကို “အား “လို့ အျောသလို ဟ ပွီး အျောပွပါ။ဒါဆို နှာလမျးကွောငျး ရှောရှောရှုရှု ဖွဈလာပါမယျ။ မနာပါ။၊ တို့ဖတျ Test ကို သူ့ Test kit ဘူးထဲက Gel လေးတမြိုးထဲ စိမျပွီး စောငျ့ ကွညျ့ပါ တယျ။ Rapid Test စဈပွီး ၃ ရကျလောကျ သီးသနျ့ နပွေီးရငျ အလုပျထဲထှကျခှာ ရပါတယျ။ကနြျောတို့စဈတဲ့ အမြိုးအစားဟာ ကိုရီးယား နိုငျငံထုတျပါ။ Rapid Test ဟာ မွနျတယျ။ တိကမြှု တော့ ကနျ့သတျခကျြရှိတယျ။ ၂ % ကိုတော့ ကံပျေါ ထားရပါမယျ။ လူအ မြား ကွား ပွနျ့နှုနျးမွှငျ့ပွီး ခှဲခွားရ ခကျ တဲ့ ခုလို အခါ မှာ သုံးတာ မှနျပါ တယျ။ အလငျြမွနျဆုံး ဆှဲထုတျနိုငျမယျ့ တခုထဲ သော နညျးပါ။


မဒမ်ကိုး: ကျားထောင်ချောက် အပိုင်း (၃)\nကျားထောင်ချောက် အပိုင်း (၃)\nကိုစိန်ထွန်းစီးကရက်ဖွာကာအခန်းထဲတွင်ခေါက်တုန့်ခေါက်ပြန်လမ်းလျှောက်နေရင်းမြမြခင်နှင့်မိမိခင်တို့ ညီအစ်မနှစ်ဦးအကြောင်းကို တွေးနေမိသည်။ ထိုစဉ် ဒရိုင်ဘာကိုဘမောင် ရောက်လာပြန်သည် ။\n“ ဆရာ .. မမိမိခင် က ဆရာ ကိုယ်တိုင်အောက်ကိုကြွခဲ့ပါလို့ ပြောခိုင်းလိုက်လို့ပါဆရာ”\nကိုဘမောင်၏စကားအဆုံးကိုစိန်ထွန်းစိတ်ထဲထောင်းခနဲဒေါသထွက်သွားသည်။ပြီးတော့မှမျက်မှောင်ကြုံ့ သွားပြီး ..\n“ အေး. ..ငါခုလိုက်ခဲ့မယ် ..မင်းရှေ့ကသွားနှင့်လိုက် ”\nကိုစိန်ထွန်းအမိန့်အတိုင်းကိုဘမောင်ရိုရိုကျိုးကျိူးဖြင့်အောက်ဆင်းသွားလေသည်။ကိုစိန်ထွန်းနည်းနည်းတော့ စိတ်ထဲလှုပ်ရှားသလိုရှိနေသည်။ဘာကြောင့်ရယ်မှန်းလဲမသိ။မှန်ရှေ့တွင်တချက်ရပ်လိုက်ပြီး ကြေနေသယောင် ရှိသောအကျီကိုနည်းနည်းဆွဲဆန့်လိုက်ပြီးသပ်သပ်ရပ်ရပ်ဖြစ်အောင်လုပ်လိုက်သည်။ဆီဝနေသောဖီးပြီး သားခေါင်းကိုလဲဘီးဖြင့်အကြောင်းမရှိအကြောင်းရှာသပ်လိုက်သေးသည်။ဘာဖြစ်နေသည်မသိ။ စိတ်တို့နည်းနည်းဂနာမငြိမ်သလိုလို ။ ...\nအသက်ကို၀၀ရှုပြီးကြောင်လိမ်လှေကားကြီးအတိုင်းဆင်းလာခဲ့သည်။လှေကားတစ် ၀က်လောက်ရာက်တော့အိမ်ရှေ့ဧည့်ခန်းမကြီးဆီမှစန္နရားသံကိုကြားလိုက်ရသည်။ တီးခတ်နေသည့်ပုံစံ မဟုတ်။ စန္နရားခလုပ်များကိုဆော့ ကစားနေသည့်ပုံစံဖြစ်ပုံရသည် ။\nသူဖြတ်ခနဲမြမြခင်ကိုသတိရသွားသည်။မြမြခင်နှင့်သူလက်ထပ်ပြီးသည်အိမ်ပေါ်ကိုရောက်သည့်အချိန် တွင်မဟော်ဂနီရောင်ဖိတ်ဖိတ်ထနေသောစန္နရားအကြောင်းကိုမေးဖူးရာမြမြခင်ကသည်စန္နရားမှာ မိမိခင်ဟိုက်စကူးအောင်သည့်အချိန်တွင်ဖခင်လုပ်သူမှဝယ်ပေးထားတာဖြစ်ကြောင်း.မိမိခင်သည် စန္နရားတီးဝါသနာအလွန်ပါပြီးတက္ကသိုလ်တွင်လဲစန္နရားနှင့်ပတ်သတ်ပြီးဆုတံဆိပ်များစွာရဖူးကြောင်းပြောပြ ဖူးလေသည်။ မြမြခင်ကတော့သူမက တယောသာလျှင်ဝါသနာပါပြီးစန္ဒရားမတီးတတ်သဖြင့်အမြဲတမ်း ညီအစ်မနှစ်ယောက်သီချင်းကိုတွဲတွဲတီးခဲ့ကြောင်းပြောခဲ့သည်ကိုသူအမှတ်ရသွားသည် ။\nသူခြေလှမ်းများဆက်လက်လှမ်းလိုက်သည့်အချိန်တွင်ဧည့်ခန်းကိုအပေါ်စီးမှမြင်ရသောမြင်ကွင်းကြောင့် ရုတ်တရက်သူအံသြမှင်သက်သွားသည်။ဘရိုကိတ်လုံချည်အနက်ပွင့်ကြီးတွေနှင့်ဇာအကျီခပ်ပါးပါး ကိုဝတ်ထားသောဆံနွယ်အခွေများကိုဘေးကိုချလျှက်ချောမောလှပသည့် မိန်းခလေးတစ်ဦးပင်ဆယ်ဟီး ကိုစီး ထားပြီး ပန်းပုရုပ်တရုပ်ရပ်နေသည့်အလား....................။\nပါးလွှာသည့်ဇာအကျီကြားမှယှက်သန်းထားသောဘော်လီရွှေကြိုးများကို အထင်းသား မြင်နေ ရပြီး ဖြူလွှနေသောလက်ချောင်းများက စန္ဒရားခလုတ် များပေါ် တွင် ပြေး လွှားဆော့ကစားနေသည် ။ ပြီးတော့ သူမကမြမြခင် ၏ပုံတူပန်ကြီးကားကြီးကိုမော့ကြည့်လျှက်နောက်ကျောပေးရပ်နေသည်။\nကိုစိန်ထွန်း ရင်ခုန်သလိုလိုစိတ်လှုပ်ရှားသလိုလိုနှင့် ခေတ္တခဏ အံသြမှင်သက်နေမိသည်။\nစိတ်လှုပ်ရှားလိုက်သည်မှာလှေကားလက်ရန်းကိုကိုင်ထားသောလက်များပင်ချွေးစေးများပျံလာသလိုခံစားရသည်။ကိုစိန်ထွန်း ခြေလှမ်းများပင်မှားလာသလိုလို ..................။\nခေါင်းလှည့်ကာကြည့်သည်။ ကိုစိန်ထွန်းရင်တွေ ဒိုင်းခနဲ ဒိုင်းခနဲ ..\n" မိမိခင် ..မိမိခင်ပါနော် .. .."\n. ကိုစိန်ထွန်း အသံကိုဟန်မပျက်ထိန်းပြီးမေးလိုက်သည်။\n“ ဟုတ်ပါတယ် ကိုကိုထွန်း.. မိမိခင်ပါ..”\nအဖြေနှင့်အတူနီထွေးသောနှုတ်ခမ်းတစ်စုံကပါအပြံူံးများပွင့်အာကျလာသည်။မျက်နှာကတော့ ညိုးလျလျပေမင့်မျက်ဝန်းများက စူးစူးရှရှတောက်တောက်ပပရှိလှသည်။ကိုစိန်ထွန်းဆိုဖာတွင် ၀င်ထိုင်လိုက်ရင်းစီးကရက်တစ်လိပ်ကိုမီးအသာညှိလိုက်သည်။ ထွက်လာသောမီးခိုးများကြောင့်မိမိခင်လက် တချက်ဝှေ့လိုက်ရာ . ..\n" ဆောရီးပါ မိမိ ...ကိုယ်ဆေးလိပ်သောက်ပါရစေ."\n" ရပါတယ်.ကိုကိုထွန်း...သောက်ပါ .. ကိစ္စမရှိပါဘူး .."\nမိမိခင်ကပြောရင်းမျက်နှာချင်းဆိုင်မှလွတ်နေသောဆိုဖာပေါ်သို့တင်ပါးလွဲခြေချိတ်ထိုင်လိုက်သည်။ မိမိခင်၏ဟန်ပန်အမုအယာများမှာဝမ်းနည်းနေသော်လည်းကိုယ့်ကိုကိုယ်ယုံကြည်မှု့အပြည့်ရှိနေသည့် အသွင်မှာအထင်အရှားပင်...\n" မြကိစ္စနဲ့ပတ်သတ်ပြီး ကိုယ်လဲတော်တော်စိတ်ထိခိုက်နေရပါတယ် မိမိ ..."\n“မိနားလည်ပါတယ်..ကိုကိုထွန်း..မိပြန်လာတာလဲ မမရဲ့နာရေးကိစ္စကြောင့် နောက်ဆုံးမျက်နှာကိုမြင်ချင်လို့ပြန်လာခဲ့တာပါ " ဒါပေမယ့်မမမျက်နှာကိုနောက်ဆုံးတောင်ကန်တော့ခွင့်မရလိုက်တာတော့ မိအရမ်းဝမ်းနည်းမိတယ် ."\n" ဟုတ်ပါတယ် .ဘယ်လိုမှမတတ်နိုင်တဲ့အဆုံးမို့လို့မိမိပြန်လာတာကိုကိုယ်တို့မစောင့်လိုက်နိုင်တာပါ . မိမိပြန်လာမယ်လို့လဲ မထင်ထားကြဘူးလေ."\nကိုစိန်ထွန်းစကားသံအဆုံး မိမိခင်၏ ခပ်အက်အက်ရီသံကထွက်ပေါ်လာသည်။\n" အဟက်ဟက်. .... တစ်ဦးတည်းသောဆွေမျိုးလဲဖြစ်အမရင်းလဲဖြစ်တဲ့သူရုတ်တရက်ကြီးဆုံးသွားတာကိုမှ မိမိပြန်မလာရင်မိမိဘာဖြစ်သွားမလဲ ....ကိုကိုထွန်း .မိမိအဲလောက်အသည်းမမာပါဘူးလေ.."\n" ကဲ ..ဟုတ်ပါပြီ .မိမိရယ် ..မိမိဘယ်တုန်းကရောက်လဲ ခုရော မိမိဘယ်မှာနေဖို့စီစဉ်ထားလဲ .."\n" မိ.ဒီနေ့မနက်ဘဲရောက်တာပါ ။ဒါပေမယ့် ခုလောလောဆယ်တော့ မိ သူငယ်ချင်းတစ်ယောက် စီစဉ်ပေးတဲ့ ဟိုတယ်မှာတည်းနေပါတယ် ။ နောက်ပိုင်းတော့ ဒီအိမ်မှာဘဲနေမှာပါ...ကိုကိုထွန်း...မမမြ နဲ့ကိုကိုထွန်းနဲ့ခွဲနေကြတယ်လို့ကြားတယ်။.အဲဒီတော့ မိ ..ရက်လည်ပြီးတာနဲ့ပြောင်းလာမယ် မမအခန်းမှာနေမယ် .။.မိ အတွက် ကြီးလှ ကိုဘဲအဖော်ခေါ်ထားပါ့မယ် ..သြော်တခုတော့ပြောရဦးမယ်.. ..မိရဲ့သူငယ်ချင်းဘိလပ်ကကျောင်းနေဖက်ဖရန့်တစ်ယောက် က နောက်အပတ်ထဲမှာရောက်မယ် သူ့ကိုလဲ ဒီမှာဘဲ ခနတည်းခိုင်းဖြစ်မယ်ပေါ့ နော် ..ဘာလို့ဆိုတော့ သူကဘိလပ်မှာနေတာလဲ ကြာပြီ . မိနဲ့လဲ အင်မတန်ရင်းနှီးလေတော့ သူဒီလာတုန်း မိအိမ်မှာတည့်းပြီး သူ့ကိုဟိုဟိုသည်သည်လိုက်ပို့ဖို့လဲရှိလို့သူ့ကိုမိအခန်းတစ်ခန်းပြင်ထားပေးရမယ်ကိုကိုထွန်း..ကိုမိက ကြိုပြောပြ တာပါ ။ "\nမမာသော်လည်းခွင့်တောင်းသည်မဟုတ်သည့်အမိန်သံအရိပ်အယောင်စကာလုံးများကိုတရစပ်ပြောသွား ပုံကို ကိုစိန်ထွန်းအောင့် သက်သက်ဖြစ်မိသော်လည်း ဘာမှပြောလို့မရ။\n"ကောင်းပီလေ..စီစဉ်ပေးပါ့မယ်။မိမိကြိုက်တဲ့အချိန်သာပြောင်းလာပါ။..ကိုယ်... ကြီးလှကိုပြောထားလိုက်ပါ့ မယ် .."\n" သြော် နောက်တစ်ခု က ဒီအိမ်မှာ တခြားသူစိမ်းတွေဘာတွေများ ရှိနေသေးလား ရှိနေတယ်ဆိုရင် . မိ အခန်းကို ကြီးလှ တစ်ယောက်ထဲပဲ ၀င်ထွက်ပါစေ ကိုကိုထွန်း. .မိက မိပစ္စည်းတွေကို သူတစ်ပါးယူကိုင်တာ တွယ်တာ မကြိုက်လို့ပါ "\n" ဒီအိမ်မှာ ကြီးလှအပြင် မြမြကိုယ်ဝန်ရှိကတည်းက အဖော်ရအောင်ခေါ်ထားတဲ့ ကိုယ့်ဆွေနီးမျိုးစပ် ညီမတစ်ယောက်တော့ ရှိတယ် မိမိ။ ကိုယ်ပြောထားလိုက်ပါမယ် "\n" ခနနေရင် ကြီးလှ ကိုခေါ်လိုက်ပါ ကိုကိုထွန်း မိ.မှာစရာရှိတာ မှာခဲ့ချင်လို့ "\nမိမိခင်စကားအဆုံး ကိုစိန်ထွန်း အိမ်ထဲကိုတချက်လှမ်းကြည့်ရင်း အသံပြုလိုက်သည်။\nနောက်ဖက်ခန်းဆီမှ ထွက်လာသောကြီးလှခင်မျာ မိမိခင်ကို မြင်လိုက်သည်ရှိသော် . အပြေးတပိုင်းနှင့် လာပြီးဖက်ငိုတော့သည်။\n" မိမိလေးရယ် . ရက်စက်လှချည်လား ခုမှပြန်လာရသလား.အမြလေးမရှိတော့ဘူး . အမြလေးမရှိရှာတော့ဘူး ..အကိုကြီးတို့လဲမရှိတော့ဘူး ..... အီးးဟီးးးးဟီးးး "\nကြီးလှတစ်ယောက် မိမိခင်ကိုဖက်ရင်းချုံးပွဲချငိုလေတော့သည်။ မိမိခင်မှာကြီးလှကိုဖက်ပြီးမျက်ရည်အ၀ိုင်း သားနှင့် နှစ်သိမ့်ရပြန်သည်။\n" တိတ်ပါ ကြီးလှရယ် .မိလဲဘယ်လိ်ုမှမတတ်သာလို့ နောက်ကျသွားရတာပါ. မိမှာ မမမြရဲ့နောက်ဆုံးမျက်နှာတောင် မြင်ခွင့်ရလိုက်တာမဟုတ်ပါဘူး . မိဘယ်လောက်ခံစားရမလဲ ဆိုတာသာ ကြီးလှတွေးကြည့်ပါတော့ "\n" သေချင်းသေ အိုနေတဲ့ ကျုပ်သေပါတော့ မိမိလေးရယ် .ဘယ်နှယ့် သူတော်ကောင်းကလေးမှ သေရတာ တုန်း ။ အင်မတန်စိတ်နှလုံးကောင်းရှာတဲ့ ကလေးမ. ကံဆိုးလိုက်တဲ့ကလေးမ "\nအရွယ်အိုရှာပြီဖြစ်သော အိမ်ထိန်းကြီး ကြီးလှ. မြမြခင်နှင့်မိမိခင်တို့ ကို မိခင်နှင့်မခြားတလှဲ့ဆီ ထိန်း ကျောင်းလာခဲ့သော ကြီးလှ။ မြမြခင်မျက်စိအောက်တွင် ပိုးစိုးပက်စက် သေသဖြင့် စိတ်ထိခိုက်နေ ရှာသည်။\n"မငိုပါနဲ့တော့ ကြီးလှရယ် ..မိလဲ အရမ်းကိုစိတ်ထိခိုက်နေရတာပါ ။ ဘယ်တတ်နိုင်ပါ့မလဲလေ။ သူ့ကံကို က ဒီလောက်ပဲပါလာလို့ပေါ့ ။ မိလဲ ဒီအိမ်ကို မမမြ ရက်လည်ပြီးတာနဲ့ ရွှေ့လာမယ် ။ မိနေဖို့အခန်းကို ပြင်ထားပေးနော်.. မမအိပ်ခန်းနဲ့ ကပ်လျှက်က အရင်မိနေခဲ့တဲ့အခန်းကို ပဲပြင်ထားပေးပါ ။ မမအခန်းကိုလဲ ဘယ်သူမှမ၀င်မထွက်ပါစေနဲ့ ။ မမရှိတုန်းကအတိုင်း ပဲထားပေးပါ ။"\n" အေးပါ မိမိလေးရယ် . ကြီးလှပြင်ထားပေးပါ့မယ် . မိမိလေးကိုမြင်ရင် အမြလေးကိုပိုသတိရတယ်. ကြီးလှ ဖြင့်ရင်ထဲမချိဘူး ကွယ် .. "\nပြောရင်းကို ချုံးပွဲချငိုပြန်လေသည်။ ဆိုဖာဘေးတွင် ကျုံ့ကျုံ့လေး ထိုင်ရင်း မျက်ရည်များကို ပ၀ါစွန်းတဖက်ကိုသုတ်လိုက် ဖြင့် လုပ်နေသော ကြီးလှကို ကိုစိန်ထွန်းကြည့်မရတော့ချေ။ သက်သက် အိုက်တင်လုပ်နေသလိုလိုခံစားလာရသည် ။ သို့ဖြင့်တချက်လှမ်းဟန့်လိုက်သည်။\n" ကြီးလှ အဲလိုငိုနေတော့ရော မြကပြန်ရှင်လာမှာမို့လို့လား . ကျန်ခဲ့တဲ့သူတွေစိတ်ဆင်းရဲတာဘဲ ရှိမပေါ့. ဘယ်နှယ့် အော်ကြီးဟစ်ကျယ်နဲ့ မငိုနဲ့ ကျုပ်မကြိုက်ဘူး . သွားတော့ နောက်ဖေးကို..."\nကိုစိန်ထွန်း၏ ခပ်ငေါက်ငေါက်စကားသံအဆုံး ကြီးလှခင်မျာ ဟုတ်ကဲ့ ဟုတ်ကဲ့ ဟု ပြောကာ ခေါင်းကိုငုံ့ ရင်း မျက်ရည်သုတ်ခါ နောက်ဖက်သို့ ခပ်ကုတ်ကုတ်ကလေးဝင်သွားရှာလေသည်။\nနောက်ဖေးခန်းသို့ ကြီးလှ ၀င်ရောက်ပျောက်ကွယ်သွားချိန်တွင် မိမိခင်၏ ခပ်မာမာလေသံ ထွက်ပေါ် လာ လသည်။\n" အို ..ကိုကိုထွန်းအဲလိုမပြောပါနဲ့ . မိမိတို့ မမတို့ဆိုတာ ကြီးလှလက်ပေါ်မှာကြီးရလာရတာ . မာမီက မိတို့ ကို မွေးရုံဘဲမွေးနိုင်တာ။အစစအရာရာ ကြီးလှဘဲ ထိန်းကျောင်းပြီးချီးသေးကအစလုပ်ပေးခဲ့ရတာ။ မိမိတို့တသက် ကြီးလှဟာ အမေလိုဘဲ ။ နောက်ပြီး မမမြက ကြီးလှမျက်စိရှေ့တင်သေတာဆို ။ ဒီတော့ ခမျာခံစားရတာ ပေါ့ ။ ဒါတော့ကိုကိုထွန်းနားလည်ဖို့ကောင်းတယ် "\n' ဆောရီးပါ မိမိရယ် . ကိုယ်က မိခရီးရောက်မဆိုက် စိတ်ဆင်းရဲမှာဆိုးလို့ပါ ။"\n"နာရေးကြောင့်ပြန်လာတဲ့လူကိုစိတ်ထိခိုက်မှာဆိုးလို့ ဆိုတဲ့စကားနဲ့တော့မပိတ်နဲ့လေ ကိုကိုထွန်း\nဒီအကြောင်းတွေဟာ မကြားချင်လဲကြားမမြင်ချင်လဲ မြင်နေရမှာဘဲမဟုတ်လား ။ ဒီအိမ်ကြီးထဲမှာ မိမရှိတုန်း ဒယ်ဒီရယ် မာမီရယ် မိ တူမလေးရယ် ဆုံးပါးသွားခဲ့တယ် . ခု မမမြလဲသေပြီ။ မိရဲ့ မိသားစုဝင်တွေ အကုန်မရှိတော့မှ ပြန်ရောက်လာရတဲ့ မိ အတွက် ဒီလောက်လေးကြားတာလောက်နဲ့တော့ ထူးပြီး စိတ်မထိခိုက်တော့ပါဘူး ကိုကိုထွန်း။ ရပါတယ် ။ မိအတွက် စိုးရိမ်ပေးတဲ့ ကိုကိုထွန်းကို လဲကျေးဇူး တင်ပါတယ် ။"\nကိုစိန်ထွန်းစီးကရက်မီးခိုးများကိုမှုတ်ထုတ်လိုက်ရင်းမိမိခင်ကိုတချက်ကြည့်လိုက်မိသည်။ ခပ်ဆတ်ဆတ်ပြောပြီး ဆိုဖာပေါ်တင်ပလွဲထိုင်နေသော မိမိခင်၏ပုံစံမှာမြမြခင်နှင့်ဆင်သယောင်ရှိသော်လည်းမြမြခင်ထက်ပိုပြီး သွက်လက်ထက်မြက်ဟန်ရှိပြီး ပန်းပုရုပ်တခု ကိုထုဆစ်ထားသည့်ပုံအတိုင်းကျော့ ရှင်းလှပနေသည်။\nစင်ရော်တောင်မျက်ခုံးအောက်မှကော့သွယ်နေသောမျက်တောင်များနှင့်အထက်အောက်ညီညာသော နှုတ်ခမ်းပါးပါးတို့ကမိမိခင်၏မျက်နှာအလှကိုပိုမိုပေါ်လွင်နေစေသည်။ ခါးကိုခပ်မတ် မတ်ထားပြီး ခြေထောက်ချိတ်ကာတင်ပလွဲထိုင်နေသောပုံစံမှာမိန်းမပျိုတစ်ယောက် ၏ကောက်ကြောင်းကို ထင်ရှားစွာမြင်နေရသလိုပါးလွှာသောနိုင်လွန်မှန်ဇာလွှာအောက်မှရွှေကြိုးနှစ်ချောင်း ကိုယှက်ထားတဲ့ရင်အစုံမှာအသက်ရှုနေသဖြင့်နိမ့်တုံမြင့်တုံဖြင့်မြင်ရသောပုရိသအပေါင်းမှာ ရင်ခုန်လှုပ် ရှားသွားနိုင်သည် ။ ကိုစိန်ထွန်း ကိုယ်တိုင်ပင် စိတ်တွေလှုပ်လှုပ်ရှားရှား ဖြစ်နေမိသည်။ ...\nမိမိခင်ပြန်သွားတော့ တစ်ညလုံး ကိုစိန်ထွန်းအိပ်မပျော်။ မိမိခင်စီးလာသည့် ဘောက်စ် ၀က်ဂွန်ကား လေးခြံ ထဲမှာထွက်သွားသည်အထိ မျက်စိတစ်ဆုံး ဧည့်ခန်းပြတင်းပေါက်မှ ကြည့်နေခဲ့ မိသည်။\nဘိလပ်မှာပညာတော်သင်သွားနေသူမိမိခင် ၊ မဟုတ်မခံ မာနခဲ မိမိခင် ၊ အချောအလှ မိမိခင် ဒီလိုပုံစံနှင့်ကတော့ ချုချင်သူတွေ ၀ိုင်းဝိုင်းလည်နေမည့်မိမိခင် .........." ...မိမိခင် ......မိမိခင် ."....နှုတ်မှ မိမိခင် နာမည်ကိုတိုးတိုးရေရွတ်ရင်း စီးကရက်တစ်လိပ်ကို မီးညှိလျှက် ကုလားထိုင်ပေါ်တွင်ခြေပြစ် လက်ပစ်ထိုင်ချလိုက်သည်။\nမျက်နှာကျက်ပေါ်တွင်လဲ မိမိခင် ၏ မခို့တရို့မျက်နှာ က ခပ်ရေးရေးပေါ်လာသည်။\nကိုစိန်ထွန်း ခေါင်းကိုခါရမ်းပြစ်လိုက်သည်။ အဓိပါယ်မရှိလိုက်တာ ။ မိမိခင်ကို ခုတစ်ကြိမ်သာမြင်ဖူး ခဲ့သည်။ အဘယ့်ကြောင့် မိမိခင်သည် စိတ်ထဲရောက်လာသနည်း။ သူ့ကိုသူပြန်မေးဖြစ်သည်။\nဂဏာကမငြိမ်သလိုလို ။ စိတ်လှုပ်ရှားသလိုလို ။\nဒါဆို မြမြခင်ရောမချောဘူးလား။ ချောပါသည် ။ မြမြခင်အလှက တည်ငြိမ်သည့် အလှ။ မြမြခင် မျက်နှာက အေးချမ်းသည်။ ရိုးသည်။ မိမိခင်ကလှသည်။ ထက်မြက်ပုံရှိသည်။ ၀တ်ပုံ စားပုံတွေက ဘိလပ်ကပြန်လာသူလို့ပြောစရာမလိုလောက်အောင်ပင် ခေတ်ဆန်သည်. ။\nညက ၀င်းဝင်းနွားနို့ လာတက်ပို့သည်ကိုပင် ထားခဲ့ဟုပြောပြီး တံခါးပိတ်ထားလိုက်မိသည်။ ၀င်းဝင်းမျက်လုံးများက စူးစမ်းသလိုလို သူ့ကိုကြည့်သွားတာ ကိုစိန်ထွန်းမြင်လိုက်သော်လည်း မသိကျိုးကျွန် နေလိုက်သည်။ မိမိခင် ကိုခနလေးစဉ်းစားနေချင်သည်။နောက် လေးရက်ကြာလျှင် မိမိခင်ဒီအိမ်ကြီးသို့ရောက် လာတော့မည်။ သူနှင့် တစ်အိမ်ထဲနေရပေတော့မည် ။\nထိုင်လိုက်ထလိုက် အိပ်ယာပေါ်ပြန်အိပ်လိုက် ဟိုဘက်လှိမ့်လိုက် သည်ဘက်လိမ့်လိုက်နှင့် ကိုစိန်ထွန်းတစ်ယောက် အတွေးဝင်္ကဘာမှာ ချာ ချာ လည်နေလေတော့သည်။......................။\n၉ နာရီ ၅၅ မိနစ်\n၁၆ ရက် ၁လ ၂၀၁၃\nကျားထောင်ချောက် အပိုင်း (၁)\nကျားထောင်ချောက် အပိုင်း ( ၂ )\nကိုစိန်ထွန်း အချိုးမပြေတဲ့ပုံစံ ကြည့် ၇တာ ဗီလိန်ပဲ\nရက်စက်ပြန်ပီ မမရယ် ....အပိုင်း(4) မြန်မြန်လုပ်ပါဦးနော် :)\nzawlynn htoo said...\nအပိုင်း ၄ ကိုမျှော်နေမယ်ကွယ်။\nငင် ဇာတ်သိမ်းတေးဝူးလား.... တော်တော်ကြာအူးမယ် နောက်တပုဒ်ဖတ်ရဖို့က နာတိနေတယ်နော်..။\nစိတ်ဝင်စားစွာဖြင့် အဆက်ကို စောင့်နေပါကြောင်း\nကိုစိန်ထွန်း တစ်ရေးနိုးလာပီး))။\nညေးနှယ်အေ လွန် လွန်ရန်ကော ဂလောက်အကြားကြီး နေရသလား တစ်ပိုင်းနဲ့ တစ်ပိုင်းက။\nမမကတော့ လုပ်ပြီ ချန်ထားပြန်ပြီ တစ်ဝက်တစ်ပျက် :)\nဒီမှာတို့လို့ တစ်လစ်နဲ့ ကျန်နေရတယ်....:(\nကိုစိန်ထွန်းပဲ သာမလား မိမိခင်ပဲ သာမလားပဲ .... စိတ်ဝင်စားမို့ကောင်းလားပြီ ....\nအစ်မရေ ...အဆက်လေး မျှော်နေမယ် နော် ...\nအိုးးးးးးးး နံပါတ်သုံးပြီးတော့ တို့ လို့ တွဲလောင်းကြီး\nhalf feel လေးနဲ့ ကျန်ခဲ့တယ်ပေါ့ကွယ်\nအပိုင်းလေး မျှော်ပါအုံးမယ် ကိုကိုစိန်ထွန်းရေ ...\nဇာတ်ရှိန်ကမြင့်နေပြီကို စောင့်ယုံပဲပေါ့ ။\nမိမိခင်နဲ့ကိုစိန်ထွန်း ဘယ်လိုဇာတ်လမ်းသွားမလဲလို့သိချင်မိတယ်..နောက်အပိုင်း မျှော်နေတယ် ခင်ည..